
FORTALE 


DE har neppe været nogen Tid i Danmarks Kirke- 
historie, hvor videnskabelig Theologi og særlig 
Dogmatiken har staaet i saa ringe Anseelse som i 
den nuværende. Aarsagen hertil kan maaske for en 
Del hidrøre fra den moderne Theologi med dens 
Subjectivisme, der sætter skiftende Stemninger og 
saakaldte personlige Erfaringer istedenfor Evangeliets 
faste Objectivitet, medens den med sin Bibelkritik, 
der i mange Tilfælde viser en rigere digterisk Phan- 
tasi end videnskabelig Prøvelse, borttager Grundlaget 
for den evangeliske Kirketro. Alligevel vil dette alene 
ikke være istand til at forklare Nutidens Ligegyldig- 
hed for Dogmatiken, thi indenfor Theologernes Kreds 
reise sig dog ogsaa Stemmer i modsat Retning, som 
med Dygtighed bekæmpe de yderligt gaaende An- 
'"skuelser. Men den egentlige Aarsag maa søges i den 
stærke religiøse Vækkelse, der under Paavirkning 
af Grundtvigianismen og senere af Methodismen er 


bleven herskende i den danske Folkekirke. Atter her 

møder en ensidig Subjectivisme, der lægger Hoved- 
vægten paa den personlige Tro og betragter den som 
den egentlige frelsende Magt, medens Trosobjectet, 
selve Evangeliet med hele sin aandelige Rigdomsfylde 
skydes i Baggrunden. Følgen heraf bliver, at enhver 
dybere gaaende Undersøgelse af dette betragtes som 
overflødig Tidsspilde, der svækker Troen, og al theo- 
logisk Kundskabsfylde betragtes som en tyngende 
Ballast, der helst maa kastes over Bord, saasnart 
man faar Leilighed dertil. Særligt gaar det ud over 
Dogmatiken, der betragtes som forældet og ligesaa 
unyttig som andet gammelt Skramleri, hvilket man 
gjemmer paa Pulterkamret, fordi man ikke veed, 
hvor man ellers skal anbringe det, og dog ikke helt 
vil skille sig ved det. 

Ved Siden heraf er der en anden Fremtoning, 
som vækker vor Opmærksomhed, det er den jævnt 
fremskridende Opløsning af den danske Folkekirke. 
Her er det en ensidig Individualisme, som gjør sig 
gældende. Den Enkelte vil ikke bindes af noget ydre 
Paahæng, han vil staa fri og frank og ikke tvinges 
af en fast Ordning. Han vil ikke forpligtes paa no- 
gensomhelst Lære eller konfessionel Bekendelse — 
alt Saadant betragtes som Aandstvang og Bogstav- 
trældom og derfor uforenelig med et Christenmen- 
neskes Frihed. Særligt prædikes en Udryddelseskrig 
mod de kirkelige Dogmer, om hvilke der siges, at 
de hidrøre fra en længst forsvunden Tid, da man 

paa det religiøse Omraade tænkte og følte ander- 
ledes end nuomstunder, og derfor ere uforstaaelige 
og uantagelige for os. Ikke bedre gaar det med 
Gudstjenestens Ordning og den kirkelige Liturgi. Me- 
dens denne hidtil har været ensartet foreskreven for 
hele Folkekirken og derved er bleven et Samfunds- 
baand, som knytter de enkelte Menigheder sammen 
i kirkelig Enhed, saa henstilles det nu til Præster og 
Menigheder at vælge den ene eller den anden Form 
efter eget Godtykke, hvilket af Adskillige udlægges 
saaledes, at de kunne forme Liturgien og de til den 
knyttede Bønner og foreskrevne Former ganske, som 
de selv ville. Og kaste vi endelig et Blik paa Kirke- 
forfatningen, da møder os her det allerstørste Vilde- 
rede, og Mange ere af den Mening, at der over- 
hovedet slet ikke behøves nogen bindende Forfatning 
for hele Kirken, men at det maa blive en Sag, som 
hver enkelt Menighed og Præst maa ordne efter 
eget Godtykke uden at være bunden af Hensyn til 
andre Menigheder. Til Subjectivismen og Indi- 
vidualismen kommer som afsluttende Udviklingen 
Indepentismen — Alt i modsat Retning af den, 
som Apostlen i 1 Kor. 12 anviser for Kirkelivets ord- 
nede og faste Udvikling. 

Naar vi nu fæste Blikket paa de to nævnte Be- 
vægelser, til den ene Side Ligegyldighed for Be- 
kendelsen og Læren, til den anden Side den frem- 
skridende Opløsning af det kirkelige Samfund, da 

reiser Spørgsmaalet sig, om der muligvis skulde være 
en indre Aarsagsforbindelse mellem dem. Og Svaret 
bliver, at utvivlsomt forholder det sig saaledes. Det 
er den faste Bekendelse og den paa Grundlag heraf 
udviklede Lære, som i Forening med Gudstjenestens 
og Kirkeforfatningens Ordning er det sammenknyt- 
tende Baand mellem Menighedens Medlemmer, der 
sikkrer dens vedvarende Bestaaen gjennem de skif- 
tende Tider og Slægter. En Kirke, der hverken som 
Romerkirken har et fast ordnet Præsteskab, der 
med Myndighed holder Menigheden sammen — ei 
heller som den evangeliske Kirke har en fast Be- 
kendelse og en derover bygget Lære, hvorom Me- 
nigheden frit samler sig og bærer den frem som sit 
Banner, men i hvilken Alt opløser sig i Stemninger 
og drømmende Phantasier og en ubegrænset Selv- 
raadighed — en saadan usammenhængende og ledde- 
løs Kirke vil langsommere eller hurtigere gaa sin 
Opløsning i Møde. 

Men er først Erkendelsen vaagnet, at man er 
paa uret Vei, vil det ikke være vanskeligt at vise, 
hvor den rette Vei gaar. Hvad det gælder om, er 
at fremdrage vor Kirkes gamle Bekendelse og over 
den bygge en fast og klar Lære, der videnskabelig 
gjennemført former sig til en Dogmatik. Medens 
den første i sin knappe Kortfattethed holder sig 
urokket gjennem Aarhundreder, vil den sidste der- 


imod stadig ombygges og forandres. Aarsagen her- 

til er, at Bekendelsen drager kun de klare Grund- 
linier, medens derimod Dogmatiken tillige udformer 
alle Enkeltheder, og herpaa vil Tidernes vexlende 
Synsmaade kunne faa en vidtrækkende Indflydelse. 
Dogmatiken skal hverken være Opbyggelse eller 
Prædiken, men den er Videnskab og maa derfor 
som al Videnskab øve en prøvende Kritik over det 
foreliggende Kundskabsstof og med Henblik herpaa 
give det et rigtigere Udtryk og en bedre Form. Gan- 
ske vist er der mangfoldige fromme Lægfolk, som 
ingen Brug og ingen Interesse have for de skarpe 
dogmatiske Bestemmelser, ja som vel ikke engang 
kunne forstaa dem. Disse ere dog heller ikke til 
for de Enkelte, men for Samfundet d. e. Kirken. 
Kirken vil ikke kunne undvære dem, thi gjennem 
dem faar den Klarhed saavel over Evangeliets rige 
Indhold som over sin Stilling overfor andre Kirke- 
samfund, der have en anden Opfattelse af Evangeliet, 
og kan derved værge sig mod disses Angreb. Derfor 
maa de, som skulle være Lærere og Førere i Me- 
nigheden, Præsterne, være kendte og fortrolige med 
de kirkelige Dogmer for at kunne værne Menigheden 
mod Vranglærere og Sekterere. Paa ligneude Maade 
se vi Apostlen Paulus i sine Breve værne det sande 
Evangelium, som han forkyndte, mod jødiske og 
hedenske Vranglærere, der vilde omdanne det efter 
deres Tanker og Paafund — og vi se halvandet Aar- 


tusind derefter Luther udrustet med hele sin Tids 

theologiske Lærdom tage Kampen seirrig op mod 
den mægtige Romerkirke og mod Datidens vilde og 
phantastiske Sværmere. 

Om Betydningen af et saadant omfattende og 
indgaaende videnskabeligt Studium blev jeg klar, den 
Gang jeg i mine Studier var naaet saa vidt frem, 
at jeg kunde gjøre en selvstændig Opfattelse gæl- 
dende. I Sommeren 1854 var jeg bleven Student og 
havde strax valgt det theologiske Studium. Marten- 
sen var netop bleven Sjællands Biskop; hans glim- 
rende Forelæsninger, der havde aabnet nye Syns- 
punkter og samlet Tilhørerne i tætte Skarer om hans 
Lærestol, fik jeg altsaa ikke at høre, men maatte 
holde mig til hans Fremstilling af den christelige 
Dogmatik, der var udkommen 1849. Jeg læste den 
med Begeistring over det Storsyn over hele Til- 
værelsen, som her oplod sig for mig, og følte mig 
overbevist om, at der i dette Værk var givet et 
uigendriveligt Bevis for Christendommens Sandhed, 
til hvilket jeg derfor henviste jævnaldrende Kamme- 
rater, der indtoge en tvivlende Stilling, i fuld For- 
trøstning til, at de dog ved Læsningen af det maatte 
blive overbeviste om Sandheden. Istedenfor Marten- 
sens hørte jeg H. N. Clausens dogmatiske Fore- 
læsninger. De vare ikke saa højtflyvende, vare mere 
prægede af en nøgtern Kritik, men meddelte et be- 
tydeligt Kundskabsstof. Clausen var i det Hele ikke 


Systematiker, men nærmest Exeget og Historiker, i 

sin theologiske Opfattelse stærkt paavirket af Schleier- 
macher. Hvor meget jeg end skylder de nævnte 
theologiske Lærere, havde jeg dog under fortsatte 
Studier en Fornemmelse af, at det egentlige Centrum 
i den lutherske Kirkelære, Forsoningen og Retfærdig- 
gjørelsen, her ikke kom til sin fulde Ret, men blev 
skudt noget til Side for andre Tanker. Navnlig hos 
Martensen var det theosophiske Betragtninger over 
Guds Væsen og naturphilosophiske over Legemlig- 
hedens Forklaring i Aandslivet og Verdensudviklin- 
gens Formaal, der fangede Interessen, men det er 
dog ikke her, at Tyngdepunktet ligger i den luther- 
ske Opfattelse af Evangeliet. Mere tiltrukken følte 
jeg mig af den saakaldte Erlangerskole, særligt Tho- 
masius og Frank, med hvilken jeg senere gjorde 
Bekendtskab, men atter her fandt jeg, at den chri- 
stelige Subjectivitet stilledes for stærkt i Forgrunden, 
saaledes at den sidste Dom over, hvad der skal er- 
kendes for evangelisk Sandhed, kom til at hvile i 
dens Afgjørelse. Til den anden Side følte jeg mig 
frastødt af det 17de Aarhundredes lutherske Ortho- 
doxisme med dens ligesaa ensidige Objectivisme — 
vel maatte jeg anerkende den Fasthed, hvormed det 
dogmatiske System var opbygget, og den logiske 
Skarphed, hvormed Begrebsbestemmelsen var gjen- 
nemført, men den holdt sig fjern fra det virkelige 
Liv, savnede Friskhed og stivnede i en abstract 


Tankebygning. 

Langt mere følte jeg mig tiltalt af et andet ældre 
Værk, Melanchtons Loci communes, som udkom 
1521 og senere i ændret og forøget Skikkelse i nye 
Udgaver. Det er vel egentlig mere et Udkast til en 
Dogmatik, men kan alligevel nævnes som den første 
evangeliske Dogmatik. Det var dog ikke saameget 
de reformatoriske Tanker, som her greb mig, thi de 
vare mig velkendte, men det var Formen og Be- 
handlingsmaaden. Den store Klarhed og Renhed i 
Fremstillingen, den faste og omhyggelige bibelske 
Begrundelse, Understrømmen af dyb og varm Følelse, 
og endelig Friheden for al prunkende Lærdom — Alt 
dette tiltalte mig og viste Veien, som skulde følges. 
Det er de samme Egenskaber, som udmærke Augs- 
burger-Bekendelsen og Apologien, men som i Loci 
communes ere komne til en rigere Udfoldelse. 

Efter i tre Aar at have været Docent i chri- 
stelig Moral blev jeg i Aaret 1870 Professor i Theo- 
logi med Forpligtelse til at holde Forelæsninger over 
den systematiske Theologi. Paa den havde min 
Hovedinteresse hvilet under hele mit Universitets- 
Studium, og Dogmatiken laa mig særlig paa Sinde. 
Mit videnskabelige Formaal stod mig fra første Færd 
klart for Øie, nemlig at fremstille Dogmatiken i 
fastere Tilslutning til den lutherske Bekendelse og 
dernæst drage Samtidens kirkelige Rørelser med ind 
under Betragtningen. Dette Maal har stadigt staaet 
mig for Øie i den lange Aarrække, hvori det er blevet 

mig forundt at holde Forelæsninger, og jeg har efter 
Evne søgt at rette min Kurs derefter. 

Theologien og Dogmatiken vil som overhovedet 
al Videnskab staa i et dobbelt Forhold til Samtidens 
aandelige Rørelser: paa den ene Side være i Sam- 
klang med dem og paavirket af dem stræbe at bringe 
til Klarhed, hvad der kan være dunkelt i dem — 
paa den anden Side vil den være i Strid med dem 
og derved faa et kritisk, ofte et polemisk Præg, idet 
den vil imødegaa dem og søge at bringe dem paa 
rette Vei. Saadant vil fremkalde Strid, men det er 
nu paa den Vis, at Sandheden baner sig Vei her paa 
Jorden — jvfr. Jesu Ord: »Jeg er ikke kommen for at 
bringe Fred paa Jorden, men Tvedragt« (Luk. 12,51). 

Tidens overveiende og ensidige Subjectivisme 
naaer sit Høidepunkt i Søren Kierkegaard, som 
opløser Christentroen i en Række fine Følelser og 
skarpe Tankeabstractioner, der holde sig fjernt fra 
Livets handlende og kæmpende Virkelighed, medens 
den Enkelte isoleres i en indadvendt Klosterbevæ- 
gelse, hvorved alt kirkeligt Samfundsliv ophæves. 
Som en Modvægt mod denne Ensidighed, der truer 
med at undergrave saavel Christenlivet som Chri- 
stentroen og borttager dens faste Grundlag i Skriftens 
og Kirkens Lære, maa Opgaven blive at fremstille 
Evangeliets Lære-Indhold i dets rene Objectivitet, 
som det er i og for sig uafhængigt af vore Erfaringer 
og Værdibestemmelser. Opgaven kan da ikke blive 

psychologisk at undersøge vor Troserkendelses Art 
og Berettigelse, thi denne Opgave ligger udenfor Dog- 
matiken og maa henvises til Religionsphilosophien 
og Religionspsychologien. Ligesom Astronomen ikke 
indlader sig paa opthalmologiske Undersøgelser af 
Øiets Bygning eller paa philosophiske Spørgsmaal, 
om Himmelkloderne virkelig existere eller muligvis 
kun ere et optisk Bedrag, men tager deres Bevægel- 
ser, som den iagttager dem i Himmelrummet og 
derefter anstiller sine Beregninger — saaledes maa 
ogsaa Dogmatiken tage Evangeliets Trosindhold, som 
det er os givet i den hellige Skrift og paa dens 
Grundlag udformet i Kirkens Lære. Havde det for- 
rige Aarhundreds Theologi et overveiende subjectivt 
Præg, saa kræves nu i Modsætning hertil og i Mod- 
sætning til Nutidens aandelige Bevægelser en stærkere 
Betoning af Evangeliets Objectivitet, som den er i 
og for sig, uafhængig af vore Domme — Sandheden 
er og bliver Sandhed, hvad enten vi sætte den høit 
eller lavt. 

Gælder dette om Dogmatikens reale Indhold, saa 
gjør en lignende Betragtning sig gældende i formal 
Henseende. Under stærk Paavirkning af Udviklings- 
læren, der er en af Nutidens Yndlingsdoctriner, om- 
dannes Dogmatiken lidt efter lidt til Dogmehistorie, 
der søger at paavise de enkelte Dogmers fremskri- 
dende Udvikling, ja stundom gaas der endnu videre, 
idet man vil samtidigt give en Oversigt over de be- 

tydeligste theologiske Værker helt op til vore Dage, 
saaledes at Dogmatiken bliver til en theologisk Lite- 
raturhistorie. Herved føres den bort fra sin Hoved- 
opgave og giver istedenfor at løse denne et broget 
Mosaikbilled af alle mulige og umulige theologiske 
Paastande og Meninger, hvad der spreder Tankerne 
istedenfor at samle dem. Selvfølgelig maa Dogma- 
tiken, ligesom den tager Hensyn til andre Kirkesam- 
funds Lære, i Kamp med hvilke dens egen "Lære 
har faaet en bestemt Udvikling, ogsaa tage Hensyn 
til fremragende Theologers Lære, men det maa dog 
indskrænkes til saadanne, som have indtaget en 
førende Stilling og derved paatrykt Tidens Opfattelse 
et bestemt Præg. 

Dogmatikens Hovedopgave vil blive at give en 
samlet Enheds- og Helheds-Fremstilling af det chri- 
stelige Trosindhold med Paavisning af den indre Sam- 
menhæng mellem de enkelte Lærestykker og disses 
indbyrdes Stilling. Dogmatikens formale Betydning 
vil da ligge i den faste systematiske Opbygning og 
den klare Begrebsudvikling, dens reale Styrke i den 
rette Forstaaelse af Skriftens Lære og den paa dette 
Grundlag udviklede Kirkelære, opfattet og fremstillet 
med særligt Hensyn til Samtidens aandelige Behov. 

Med dette Formaal for Øie er den her forelig- 
gende Fremstilling af den evangelisk-lutherske Dog- 
matik udarbeidet i den Fortrøstning, at det trods 
Feil og Mangler maa være lykkedes at udvikle 

Grundtankerne i den lutherske Dogmatik, som de 
ville forme sig for vor Tids Opfattelse, saaledes at 
der herved kan gives en Veiledning for dem, der 
midt i al Striden og Tvivlen kunne ønske at faa 
Klarhed og Oplysning om de bærende Hovedtanker 
i vor evangelisk-lutherske Folkekirkes Bekendelse 
og Lære. 


C. Henrik Scharling. 

TIT. 
FREELSENS PERSONLIGE TILEGNELSE. 


Medens den foregaaende Udvikling har fremstillet Guds 
Aabenbaring og den dertil knyttede Frelse i ren Objectivi- 
tet for at klargøre dens rige Indhold i al dens Mangfol- 
dighed, som den er i og for sig, saa vidt muligt upaa- 
virket af menneskelige Tanker og Erfaringer, gaa vi nu 
over til at betragte Frelsens Virkeliggørelse i Menneskene, 
thi det er jo dens Formaal. Fra Frelsens Objectivitet gaa 
vi over til dens Subjectivitet, fra dens Udadvendthed i hele 
Verdenslivet til dens Indadvendthed i de menneskelige 
Sjæle — eller, som vi kunne sige, fra Trosobjectet, Evan- 
geliet, gaa vi over til Trossubjektet, som modtager det, og 
til den Udvikling, som herved fremkaldes i det. 

Hele dette Lærestykke er med særlig Styrke blevet 
udviklet af Reformatorerne. I Modsætning til Romerkirkens 
Værkhellighed og Udvorteshed førte de Tanken til Sjæle- 
livets Indadvendthed og den Udvikling, som her foregaar, 
og overfor hins Halvering af guddommelig Naade og men- 
neskelig Selvvirken hævdede Reformatorerne med Styrke, 
at Alt her udelukkende skyldes Guds Naade, at det er den, 
som fremkalder og bærer den menneskelige Virken, saa at 
Mennesket Intet har at rose sig af, men paa den anden 
Side heller ikke behøver at gaa i stadig Uro og Frygt for 
ikke at have gjort tilstrækkeligt for sin Frelse, men hvor 
Alvor og Inderlighed er tilstede, i fuld Tillid kan over- 
lade sig til Guds bærende og førende Naade. 

Men som det plejer at gaa, at man fra en Yderlighed 
føres over i den modsatte, saaledes gik det ogsaa her. Det 
var Pietismen, som gjorde Læren om Frelsens subjective 
Virkeliggjørelse til Dogmatikens Hovedlære og væsentlig 

H. Scharling: Dogmatik. 33 

knyttede sin Prædiken og Forkyndelse til den. Herved 
tabtes Ligevægten mellem Trosobjectet, selve Evangeliet 
med hele dets rige Indhold, og Trossubjectet med al dets 
Inderlighed, saaledes at det sidste kom til at optage Hoved- 
interessen.  Rationalismen gled videre og videre ned ad 
Skraaplanet, hvor Evangeliet svandt mere og mere bort, 
medens Mennesket blev staaende i sin alvorsfulde Stræben 
efter Fromhed og Dyd. Herimod reagerede det nittende 
Aarhundredes stærke Opvækkelse med Kraft, idet den 
hævdede Evangeliet som den frelsende Magt og med kraf- 
tige Farver udmalede saa vel Menneskets Syndighed som 
Guds frelsende Naade. Men da Opvækkelsen, efterhaanden 
som den skred frem, mere og mere fortabte sig i stærke 
Følelser og malende Phantasier, saa lykkedes det den dog 
ikke at arbeide sig ud af Subjectivismens Ensidighed. 

Naar de ældre Dogmatikere have givet dette Lærestykke 
Navnet ordo salutis, Frelsens Orden, da er dette Navn ikke 
heldigt, fordi det leder Tanken hen paa en i Tiden frem- 
skridende Udvikling, medens der her er Tale om en Sam- 
tidighed, altsaa ikke en chronologisk, men en logisk Ud- 
vikling. Det er Frelseslivet i Mennesket selv, som her 
betragtes fra forskellige Sider, hvorved vindes et videre 
Overblik og en dybere Forstaaelse. Stoffet vil da sondre 
sig i to Dele: først det blivende Grundforhold, som fra 
Menneskets Side er Troen eller den faste Tillid og Hen- 
givelse til Gud, fra Guds Side er Syndsforladelsen under 
dens bibelske Navn Retfærdiggjørelsen. Disse ere de to 
bærende Grundpiller for hele den indre Frelsesudvikling. 
Efter dem fremføres de enkelte Led i den, hvilke betegnes 
med en Række forskellige Navne. 

FRELSESLIVETS BLIVENDE GRUNDFORHOLD. 


Samlivet mellem Gud og Menneskene, som er blevet 
ophævet ved Synden, gjenoprettes atter ved Frelsen i Jesus 
Christus. For at dette kan ske, er det nødvendigt, at 
Mennesket oplader sit Hjerte for Gud og i Ydmyghed og 
Taknemlighed modtager den tilbudne Naade og Frelse. 
Det sker i Troen, den faste Tillid til Guds Naade. 
Ganske vist kan den være usikker, til Tider endog tvivlende, 
men den kan atter oplives og styrkes, den maa derfor 
altid være tilstede i Hjertets skjulte Dyb, rede til at komme 
frem paa Ny. Overfor den staar fra Guds Side Syndsfor- 
ladelsen, som staar urokket fast overalt, hvor Mennesket 
vil bøje sig og modtage den. Med sit bibelsk-dogmatiske 
Navn kaldes den Retfærdiggjørelsen og danner et Hoved- 
punkt i den paulinske Lære ligesom senere i den lutherske 
Theologi. Begge svare til hinanden, Retfærdiggjørelsen 
som givende, Troen som modtagende, og danne derfor 
hver for sig Betingelsen for det indre Frelsesliv. Hvor 
Troen falder bort, og Selvretfærdighed og Forhærdelse, 
oxinQozx90i«, træder i dens Sted, er der ingen Mulighed 
for Frelse, og hvor Retfærdiggjørelsen udebliver, udebliver 
. ogsaa Frelsen. Saaledes blive disse tvende i Forening det 
blivende Grundforhold mellem Mennesket og Gud under 
hele Frelsesudviklingen. 


8 53. 


Troen. 


Troen betegner den bærende Magt i den personlige 
Frelses-Tilegnelse, idet Mennesket med den hengiver sig 
til og slutter sig til Frelsen. Den bliver herved Udtryk 
for det frie Valg, idet Gud ganske vist vil, at Alle skulle 

33 

modtage Frelsen (1 Tim. 2,4), og i sin Naade fører dem 
hen imod den, men han paatvinger Ingen den. 

Ordet at tro er imidlertid flertydigt, og der maa derfor 
skelnes mellem de forskellige Forstaaelser, hvori det kan 
tages, for at komme til Klarhed over Betydningen christe- 
lig Tro. 

I sin videste Udstrækning bruges Ordet i samme Be- 
tydning som at mene eller holde for. Det er her en blot 
Forstandssag og bevæger sig som saadan i Endelighedens 
Verden. Det bruges gjerne i Tilfælde, hvor vi støtte os til 
vor Kundskab og Erfaring, men denne ikke strækker helt 
til, og er derfor forbunden med en vis Usikkerhed, f. Eks. 
jeg tror, at vi faa godt Veir imorgen — at N. N. er rejst 
bort for Tiden o. Lign. Det stilles herved i Modsætning 
til en sikker Viden. 

Herfra gaar Ordet over i en højere Væren og bliver 
en Fornuftsag, det betyder her at være overbevist om 
Noget paa Grund af egen Livserfaring, det løftes op i 
Personlighedens Verden og bliver Udtryk for en sikker 
Forvisning, saaledes f. Eks. jeg tror, at N. N. er en ærlig 
Mand — at tro sine Venner, sin Hustru. Troen løftes her 
fra at være en mere eller mindre sikker Formodning op 
til at være fuld Tillid og Hengivenhed, den vinder i Fast- 
hed ved Livserfaringen og bliver herved en prøvet og fast 
Tro. Den er fyldigere og stærkere end den blotte Kund- 
skab og Viden, som kun omfatter en enkelt Side af Per- 
sonligheden, den erkendende Viden, medens Troen om- 
fatter hele Personligheden som erkendende og følende og 
tager sit faste Standpunkt i Villien. 

Men Troen stiger ifølge en indre Drift højere endnu 
op over alt det Sandselige og Endelige til det Usandselige 


1 Tim. 2,4: Gud, vor Frelser vil, at alle Mennesker skulle 
blive salige og komme til Sandheds Erkendelse. 

og Uendelige og bliver herved religiøs Tro. Som saadan 
søger den det Evige og Absolute, det sidste Tilgrundliggende, 
som bærer hele den synlige Tilværelse (Hebr. 11,3). En 
saadan Tro er det, som giver Menneskelivet dets Værd og 
dets Formaal, fordi den bringer Mennesket i levende og 
inderligt Forhold til det ene Sande og Absolute. Den 
hæver derfor Mennesket over den sandselige Tilværelse 
med al dens Tryk og Kivagtighed og giver det Kraft til at 
modstaa Øjeblikkets Genvordigheder og Prøvelser, idet 
Blikket vendes mod ham, som har Magten og Hjælpen i 
sin Haand og vil udfri af Trængslerne (jvfr. den malende 
Skildring i Hebr. 11. Cap.). 

Hvad der kendemærker den religiøse Tro, er dens Fast- 
hed og Urokkelighed, saaledes at den vel i Øjeblikket kan 
krydses af Tvivl, men reiser sig atter seirrig, den bliver 
en Fortrøstning til det, som haabes, en fast .Overbevisning 
om det, som ikke sees. Dernæst er dens Genstand det 
Usandselige, Noget, som er uendelig ophøiet over den syn- 
lige Erfaringsverden, i hvilken vi bevæge os, ofte endog i 
ligefrem Strid dermed, saa at Forstanden maa tages fangen 
under Lydighed mod Troen (væxæzon tig mriotswc, Rom. 1,5), 
idet vi nemlig erkende, at den nærværende sandselige Ver- 
den er noget lavere og underordnet, en Relativitet, som 
trænger til noget højere og overordnet, noget Absolut, for 
at kunne forstaas og begribes. Den religiøse Tro bliver 
herved hævet over al Fornuft, et Paradox overfor den 
umiddelbare Erkenden, hvad dog ikke udelukker, at den 
kan blive forstaaelig for en dybere gaaende Erkenden (jvfr. 
Rom. 4,18: mod Haab, med Haab). 

Idet vi stille den religiøse Tro overfor den menneske- 


Hebr. 11,3: Ved Tro forstaa vi, at Verden er bleven beredt 
ved Guds Ord, at de Ting, som ses, ere blevne af dem, som ikke 
er til Syne. 

lige Erkenden og Videnskab, ville vi se, at hvad der er 
eiendommeligt for den første, er dens Genstand, som er det 
Hinsides og Overnaturlige, dernæst dens Fremgangsmaade, 
som ikke beror paa Experimenter, Bevisførelser og Slut- 
ninger, men er en umiddelbar Grebethed i Lighed med den 
umiddelbare Sandsning, dog af høiere Årt, endelig dens 
Fasthed, som fremkaldes ved Personlighedens Sammenslut- 
ning i sig selv, hvorved Troen bliver en Villiessag, der seir- 
rig trodser al Modstand. Dog maa Modsætningen mellem 
religiøs Tro og Videnskab ikke spændes saa stærkt, at den 
bliver absolut, og Troen bliver til det Urimelige og Menings- 
løse, hvad man har kaldt Paradoxet (S. Kierkegaard, se 
ovenfor S. 5). Kun for en lavere Forstandsopfattelse, som 
ikke formaar at hæve sig over det Endelige, bliver Troen 
påa en usynlig alt styrende Gud urimelig. Derimod vil 
en højere Videnskab, der ikke fortaber sig i lutter usam- 
menhængende Enkeltheder, men stræber efter en Alt om- 
fattende Helhedsanskuelse, meget vel forliges med den re- 
ligiøse Tro, saaledes at begge gensidig støtte og udfylde 
hinanden. 

I den menneskelige Stræben efter at erkende Sand- 
heden er en dyb Trang skjult til at forene Tro og Viden. 
Hvor denne Trang ikke tilfredsstilles, men begge Aands- 
magter gaar hver sine Veie, ja endog stille sig fjendtlig 
overfor hinanden, der vil ide dybere tænkende Mennesker 
udvikle sig Utilfredshed og Misnøie, der tilsidst vil ende i 
Livslede og Fortvivlelse, om det ikke lykkes at finde nye 
Veie, ad hvilke en Forsoning kan bringes tilveie. Den 
religiøse Tro er det, som giver Personligheden Fasthed og 
indre Fylde, den udvider og højner Erkendelsen, gjør 
Følelsen dyb og inderlig, styrker og renser Villien. Ogsaa 
vil den, hvor den har grebet Sandheden og er gjennem- 
trængt af den, give Personligheden en indre Fred og Hvile, 

og i enkelte særlig løftede Øjeblikke en Salighedsfylde, som 
overgaar Alt, hvad denne Verden giver.”) 

Hvor den religiøse Tro vender sig henimod Guds 
Aabenbaring i Jesus Christus og i den finder sit faste 
bærende Grundlag, bliver den christelig Tro. I hin ser 
den ikke en enkeltstaaende Handling af Guds Villie, men 
Fylden og Afslutningen af en Række forberedende Hand- 
linger, der danne en sammenhængende Kjæde af Guds 
Aabenbaringer og Førelser og herved bliver en hellig Hi- 
storie med dertil knyttede guddommelige Sandheder. Alt 
dette samles i Benævnelsen Ordet, & 4dyog (Joh. 5,2: 
hvo som hører mit Ord), og bliver som saadant Troens 
Genstand, og disse to, Christentroen og Ordet, blive uad- 
skillelige. Ved Ordet skal her ikke forstaas et enkelt 
Ord eller en Række Ord, samlede i en kort Bekendelse 
f. Ex. Daabsbekendelsen (Grundtvig), thi en saadan kan 
udlægges og bliver stadig udlagt paa forskellige Maader, 
ei heller et Kirkesamfunds symbolske Skrifter (Orthodox- 
ismen), thi alt Saadant er Bogstavtro og Bogstavdyrkelse. 
Men ved Ordet forstaas her hele Evangeliet med al dets 
Fylde baade efter Bredden og Længden og Høiden og 
Dybden (Eph. 3,18); Ordet er derfor Aand og Liv (Joh. 
6,63) og lader sig som saadant ikke trælbinde i visse be- 
stemte Ordformler, som om det blot kunde findes i og 
med dem. Under dette Ord, taget i samlet Helhed som 
Evangeliet, bøjer den christne Tro sig og tager det, som 
det er, i Ydmyghed og Lydighed (vrrazon miotswc, Rom. 1,5, 
6,117, 16,2%, 2 Kor. 10,5) som en Virkelighed, hvilken man 
tager, som den er uden at ville ændre eller forbedre den. 

Denne Troens Lydighed maa dog ikke opfattes som 


2”) En nærmere Udvikling af Forholdet mellem Tro og Viden 
samt de forskellige Opfattelser heraf er given i Dogmatikens Ind- 
ledning (Dogmatikens historiske Forudsætninger. 1905. &$ 18). 

en blind Lydighed, en ren objectiv Viden, overfor hvilken 
den Vidende staar ganske upaavirket, som f. Ex. overfor 
Navne og Åarstal i Historien o. a. L., thi i saa Fald vilde 
den jo blive uden moralsk og religiøs Virken, medens en 
saadan netop er dens Formaal. Paa denne Vis opfattes 
Christentroen af Romerkirken, der kræver den udøvet som 
en blind Lydighed mod Kirkens Lære, som skal fastholdes, 
selv hvor man Intet kender til den. Troen betragtes i saa 
Fald som en uudfoldet Tro, fides implicita. Nu er ganske 
vist Troen for Mangfoldige en saadan enfoldig Tro, men der 
maa dog altid være en om end nok saa ringe Forstaaelse 
af, at Alt dette ikke er mig uvedkommende, men tværtimod 
er sket for min Skyld og har de videst rækkende Følger for 
Tid og Evighed og derfor maa modtages i dybeste Tak- 
nemlighed. Men saaledes forstaar Romerkirken det ikke, 
for den er fides implicita en blot Viden, fides historica, en 
saadan, som ogsaa Djævlene have (Jak. 2,19) og de onde 
Mennesker, men den alene kan derfor ikke frelse. Til den 
træder derfor efter Romerkirkens Lære de gode Gerninger, 
den virksomme Kærlighed, hvorved Troen bliver fides cari- 
tate formata, og først som saadan er den frelsende. Her- 
ved fremkaldes Værkhelligheden, og paa den kommer Ho- 
vedvægten til at hvile som frelsende Magt. 

Mod denne Opfattelse, der sætter Gerningerne i Høi- 
sædet og gjør Troen til en udvortes Viden, nedlagde Re- 
formatorerne en kraftig Protest, thi for dem var netop 
Troen Hovedsagen, den er Livskilden, hvoraf hele den 
øvrige Frelsestilegnelse tager sit Udspring og bæres af den. 
De sondrede derfor mellem tre Momenter i Troen: den 
blotte Kundskab, notitia, den rent objective Viden om Frel- 
sens historiske Kendsgerninger, altsaa noget rent Intellec- 
tuelt i Lighed med anden historisk Viden — dernæst Til- 
slutningen paa Grund heraf, assensus, hvorefter Trosind- 
holdet erkendes at være sandt, saa at der ingen Tvivl er 

om, at dette virkelig er sket og forholder sig saaledes, som 
det meddeles os — endelig den fulde Tillid, fiducia, hvor- 
efter -Trosindholdet tilegnes i Hjertet som gældende mig 
personlig og giver en frydefuld Forvisning om, at Alt dette 
ikke blot er sket, men ogsaa sket for vor Skyld, og der- 
ved indgyder fuld Tillid og stille Salighed. Dette er ikke 
en usikker Vaklen, men Hjertets fulde Tro, foto corde cre- 
dere. Herved hæves Troen til et højere Personlighedsliv i 
Gud, til et personligt Samliv med Christus, saa at Christus 
lever i mig (Gal. 2,2) og jeg eier Christus og i ham Livet 
(1 Joh. 5,12). Paa dette Trosmoment, fiducia, lægger Re- 
formatorerne stor Vægt, først ved det bliver Troen i Sand- 
hed frelsende.) 

Der er altsaa i den christelige Tro et dobbelt Moment, 
selve Frelsesindholdet, Trosobjectet, og den personlige Til- 
egnelse deraf, Trossubjectet. Paa det første lægges ensidig 
Vægt af Romerkirken og Protestantismens senere Orthodoxi, 
for hvem den blotte Kundskab til den rene Lære bliver 
alt — medens den nyere subjectivistiske Theologi (Schleier- 
macher, Ritschl) og i Samklang med den Opvækkelsen 
lægger Hovedvægten paa Trossubjectet; til den videste 
Yderlighed drives det af S. Kierkegaard, der opfatter Troen 
som den existentielle Pathos, hvis Genstand bliver det al- 
deles ubegribelige Paradox. Først hvor begge, Trosobjectet 
og Trossubjectet, holdes i Ligevægt, fremkommer den fulde 
og sande christelige Tro, hvilken i Skriften snart betegnes 
som Erkenden, ysyvøozerv, snart som Tillid, zroteverv, hvor- 
til føles Præpositionerne &éc, der udtrykker Formaalet, åri 
'Grundlaget, åv, Hvilen. 


”) Conf. Aug. art. 20: Nomen fidei significat fidem, quæ cre- 
dit non tantum historiam, sed etiam effectum historiæ, videlicet 
hunc articulum, remissionem peccatorum, quod per Christum 
habeamus gratiam, justitiam et remissionem peccatorum. 

Den christelige Tro, rettelig opfattet, er da saare for- 
skellig fra al theoretisk Philosopheren og fra alt æsthetisk 
Drømmeri, den er et praktisk Personlighedsforhold, et nyt 
Liv, som omdanner hele Menneskets Væsen til en ny Skab- 
ning (2 Kor. 5,17: xævwn) xtiorc), saaledes som Paulus skil- 
drer det med særdeles Kraft i Rom. 6,1 fig. Først derved, 
at Troen har denne omdannende og nyskabende Magt, 
giver den Mulighed for Frelsen, thi denne bestaar ikke 
alene i Syndsforladelsen, som det ofte ensidig prædikes, 
men ogsaa i Grundlæggelsen af et nyt religiøst-sædeligt Liv. 
Uden en saadan vilde Mennesket blive hængende i den 
gamle Syndens Elendighed og Død, og Frelsen vilde blive 
en blot Illusion. Saaledes bliver Troen baade den sub- 
jective Betingelse for Frelsen og tillige den Kilde, hvoraf det 
nye christelige Liv tager sit bestandige Udspring (Joh. 7,88). 

Det er da ikke Troen, som virker Frelsen, men Troen, 
som modtager Frelsen, den er det modtagende Organ, 
deyævov Inrtixov. Dette overses ofte, saaledes af den nyere 
Opvækkelse, der med sit methodistiske Præg lægger Hoved- 
vægten paa de stærke Følelser, der vækkes ved den bratte 
Overgang fra Ligegyldighed og Vantro til en brændende 
Tro. Herimod maa gjøres gældende, at ligesom det er 
Lægemidlet, der bringer Helbredelse, og ikke den Syges 
Længsel efter at gjenvinde sin Sundhed, saaledes er det 
ogsaa Christus, der bringer Frelse, og ikke vor Tro paa 
ham, som er den frelsende Magt, hvorfor Opfordringen 
lyder paa at modtage Christus (4auhårerv, magakanBåverv 
tov Xorotov, Joh. 1,12, Kol. 2,6). Naar Jesus ved sine 
underfulde Helbredelser siger: »din Tro har frelst dig« — 
da maa erindres, at disse Ord udtales, efter at Helbredel- 
sen har fundet Sted. Troen er da her Betingelsen for, 


Joh. 7,38: »Hvo som tror paa mig, af hans Liv skal, som 
Skriften siger, flyde levende Vandstrømme.« 

men ikke virkende Kraft til at bringe Helbredelse. Derfor 
er Frelsens Omfang heller ikke afhængig af Troens Styrke, 
saa at en svag Tro kun giver ringe Frelse, en stærk Tro 
en stor Frelse, thi Frelsen uddeles ikke i større og mindre 
Portioner, men er og bliver den samme, om end vor For- 
nemmelse af Frelsen vil være stærkere eller svagere og 
ligesaa den indre Glæde og Fred i Forhold til Troens 
indre Styrke. Heller ikke vindes Troen ved en pludselig 
Indskydelse og Ekstase, der uventet og uforberedt kommer 
oven fra, og som rigtignok ofte ligesaa pludselig forsvinder 
og efterlader Tvivl og Tomhed, men den vækkes og bevares 
ad lovordnet Vei ved Brugen af Naademidlerne, og den 
styrkes ved den stadige Beskuelse af og Fordybelse i Frel- 
sen, hvorved den gjøres levende og nærværende for os. 
Dette sker ved Bibellæsning, Bøn og ved Ordets Forkyn- 
delse samt ved stille Overveielser, medens Troen, hvor 
alt saadant forsømmes, vil blive svag og lunken, vige 
Pladsen for Verdslighed og tilsidst ganske bortfalde. 
Troen er dog ikke en Virkning af Menneskets egen 
Dygtighed eller egen Fromhed, saa at den kan tilegnes 
som en Fortjeneste, hvilket vil føre til Værkhellighed og 
Selvretfærdighed, men den maa erkendes og modtages som 
en Virkning af Guds frie Naade (Eph. 2,8). Naaden er 
Udtryk for Guds Kærlighed, og som Christi Komme er en 
Guds Naade mod os, saaledes ogsaa den personlige Til- 
egnelse af Frelsen. Denne Naade virker forberedende, 
gratia præveniens, idet den paavirker Mennesket dels ved 
ydre Livsførelser som christelig Opdragelse, Tilskikkelser 
af stor Lykke eller Ulykke, dels ved indre Rørelser af det 
verdslige og ubodfærdige Sind og leder det henimod Troens 
Alvor — dernæst er den vækkende og virkende, gratia 


Eph. 23: Af Naade ere I frelste formedelst Troen, og det 
ikke af Eder, men det er en Guds Gave. 

operans, idet den fremkalder det nye Trosliv (Phill. 2,18) 
— endelig er den samvirkende, gratia cooperans, hvor den 
arbejder sammen med den menneskelige Villie og derved 
gjør os til Guds Medarbeidere (cvrsgyoi $£ov, 1 Kor. 3,8). 
Paa denne Vis sker det, at Troen paa een Gang fremkalder 
en stærk Selvfølelse og deraf følgende Kraft til at overvinde 
de største Hindringer (Matth. 17,2: kan flytte Bjerge) og 
en dyb Ydmyghed i Erkendelse af, at det dog Alt i sidste 
Grund skyldes Guds Naade. Herved vinder den christne 
Charakter en eiendommelig Spænstighed til snart at reise 
sig i fuld Kraft og glad Seirsvished, snart at bøie sig i 
dyb Ærefrygt og Taknemlighed overfor Gud, fra hvem al 
Aandens Kraft og Naadegave kommer — jvfr. Apostelen 
Paulus, der seirsstolt erklærer, at han har virket mere end 
alle de andre Apostle, og samtidig bekender, at han er den 
ringeste af Apostlene og ene skylder Guds Naade, hvad 
han har været og virket (1 Kor. 15,9—10). 

Troens Forvisning hviler i den selv. Vel kunne ydre 
Beviser for dens Sandhed tjene til Hjælp og Støtte for den, 
men dens fulde Fortrøstning ligger dog ikke i saadanne, 
der atter kunne modbevises og svækkes. Troens fulde og 
betagende Magt ligger i den Hellig Aands Vidnesbyrd, de- 
stimonium spiritus sancti, der griber Hjerte øg Tanker. 
Det gjælder om ethvert personligt Livsforhøld saasom Ven- 
skab, Elskov, Fædrelandskærlighed, at der for et saadant 
kan gives mere eller mindre overbevisende Grunde, men 
den egentlige Afgørelse hviler dog paa en umiddelbar per- 
sonlig Grebethed, og dette gjælder da ogsaa om den christe- 
lige Tro, kun at Visheden her er fremkaldt af en guddom- 
melig Naadevirkning og herved faar en saadan Styrke, at 
den end ikke frygter for at sætte Livet ind paa den. Her- 


Phill. 273: Gud er den, som virker i Eder baade at ville og 
at udrette efter sit Velbehag. 

ved udelukkes dog ikke, at Tvivl og Usikkerhed stundom 
kan bryde ind og rokke Troen, ja selv om den til Tider 
kan blive en svag Tro, saa ophører den dog ikke at være 
Tro, men kan i al sin Usikkerhed og Vaklen dog vedblive 
at fastholde Troens Indhold og klamre sig fast dertil (jvfr. 
Mark. 9,%: jeg tror, Herre, hjælp min Vantro!). Ja saadan 
Tvivl og indre Kamp kan vel endog siges at være nød- 
vendig, for at Troen kan naa sin fulde Modenhed og indre 
Styrke, som vi jo ogsaa have Vidnesbyrd herom fra de 
største Troshelte. Gjennem saadanne Anfægtelser vækkes 
og vedligeholdes Ydmygheden og Taknemligheden mod 
Guds Naade, medens alt aandeligt Hovmod holdes borte 
ved den dybt følte Erkendelse af, at vi ikke skylde vor 
christelige Trosvished til vor egen Dygtighed og Fortjeneste, 
men ene og alene til Guds Naade. 


8 54. 
Retfærdiggjørelsen. 


Medens Troen udtrykker Menneskets blivende Grund- 
forhold under Frelsens Tilegnelse, saa udtrykker Retfærdig- 
gjørelsen det samme fra Guds Side. Idet Troen er det 
modtagende Organ, saa er Retfærdiggjørelsen eller Synds- 
forladelsen Gaven, sb skænkes. Gud kan ikke forhandle 
med Mennesket, saalænge det forbliver i Synden og der- 
med i den Frygt for Straffen, som er Syndens nødvendige 
Følge, ei heller kan Mennesket nærme sig tillidsfuldt til 
Gud, saalænge denne Frygt er over det. Derfor maa 
Frygten borttages, og det kan først ske ved en aaben og 
klar Tilsigelse fra Guds Side om Tilgivelse for alle Synder 
og al Syndighed. Det sker ved Retfærdiggjørelsen. 

Den er en guddommelig Handling og udtrykker, at 
Gud for Jesu Christi Skyld og den ved ham skete For- 

soning skænker den, som søger ham i Jesu Navn, fuld 
Syndsforladelse og dermed erklærer ham for retfærdig. 
Her maa straks agtes paa, at den Retfærdiggjorte ikke 
omskabes til at være retfærdig, men at han kun erklæres 
at være retfærdig og dømmes at være skyldfri. Det er 
altsaa en Domsact, actus forensis"), hvorom her er Tale; 
dog maa der ikke tænkes paa nogen ydre Domfælden, men 
det er et billedligt Udtryk for Guds Anskuen af den skyld- 
betyngede. Det maa forstaas om en objectiv Handling 
fra Guds Side, som staar udenfor Mennesket. Det er der- 
for urigtigt, naar Dogmatikerne have stillet den i Frelses- 
ordningen jævnsides med Omvendelse, Gjenfødelse og de 
øvrige Led i den. Den hører ikke hjemme her, eftersom 
alle disse udtrykke aandelige Rørelser i Mennesket, medens 
Retfærdiggjørelsen som saadan staar udenfor det. Kun ved 
at opfattes saaledes, kan al Tanke om menneskelig For- 
tjeneste udelukkes, medens den eneste Betingelse for dens 
Modtagelse er Troen. 

Men hermed maa da ogsaa være sagt, at Retfærdig- 
gjørelsen som saadan ikke er en Realitet, men et dogmatisk 
Begreb og skal behandles som et saadant, thi i Virkelig- 
heden vil Retfærdiggjøreisen ikke kunne skilles fra Om- 
vendelsen, som er dens Betingelse, og Helliggjørelsen, som 
er dens Følge, men i Tanken maa vi holde dem udenfor 
hinanden for at komme til fuld og rigtig Forstaaelse af 
dem). En Sammenblanding af disse dogmatiske Begreber 
vil nemlig føre til farlige Vildfarelser i det virkelige Liv. 
Det er da ikke Synden, der borttages, thi den vedbliver 
(Apol. Conf. p. 56: materiale peccati manet), men Skylden 
borttages, idet Christus har gjort Fyldest for den. Den 


-) Apol. Conf. p. 109: justificari significat non ex impio ju- 
stum effici, sed usu forensi justum pronuntiari. 

££) Conc. Form. p. 687: Non unum idemque est de conver- 
sione hominis et de justificatione ejus agere. 


Den Hellig Aands Gerninger. 499 


troende Christen vil derfor stadig være sig bevidst, at 
Skylden er borttagen, og at han har Syndsforladelse og 
dermed Adgang til Gud — og paa den anden Side, at 
Skylden har været tilstede og ikke er borttagen ved hans 
egen Fortjeneste eller egen Retfærdighed, men kun er hævet 
ved, at Christus har gjort Soning for den og derved givet 
ham Adgang til Gud. 

Forsoning og Retfærdiggjørelse staa altsaa i det nøieste 
Forhold til hinanden, idet den første betinger den sidste 
saaledes, at Forsoningen gjør Fyldest for hele Slægten, 
"medens Retfærdiggjørelsen er dens Anvendelse paa den 
Enkelte saaledes, at den er betinget ved Troen, som mod- 
tager den. Men det maa fastholdes, at de ikke ere iden- 
tiske, thi i saa Fald vilde Forsoningen, der er fuldbyrdet 
ved Christus, gælde alle Mennesker uden Hensyn til Tro 
eller Vantro — til den anden Side ere de heller ikke uens- 
artede paa den Vis, at Retfærdiggjørelsen bringer noget 
Nyt frem, som ikke ligger i Forsoningen, thi i saa Fald 
vilde Forsoningen jo ikke være fuldbyrdet ved Christus. 

Retfærdiggjørelsen fremstiller altsaa Mennesket trods 
dets Skrøbelighed og dets Synder som retfærdig og hellig 
for Gud, hvilket opnaas ved, at Gud ser den Enkelte som 
værende i uadskillelig Forening med Christus ved sin Tro 
og tilregner ham derfor dennes fuldkomne Lydighed og 
Lovopfyldelse. Derved sættes Mennesket i et Sønligheds- 
forhold til Gud, vio4s6ø&æ (Rom. 8,75, Gal. 4,5), hvilket vil 
sige, at den tidligere ved Synden fremkaldte Fjernelse fra 
Gud nu er hævet og Mennesket atter indsat i sine sønlige 
Rettigheder, ganske som i Lignelsen den hjemkomne Søn 
efter at have modtaget Faderens Velsignelse atter indsættes 
paa sin tidligere Hædersplads i Huset. 

Retfærdiggjørelsen kommer da til at bestaa af tvende 
Stykker: Syndsforladelsen og Tilregnelsen af Christi Ret- 
færdighed — den første udtrykker den negative Side af 

den, den anden den positive Side. I Modsætning til Adams 
Synd og Skyld, ved hvilken Alle henfaldt under Dømmen 
og Døden, bringes nu Alle, som i Troen modtage den, 
ind under den Fyldestgjørelse, som Christus har gjort, og 
hans Retfærdighed overføres paa dem. Gud betragter nem- 
lig Alle, der i Troen bøie sig under Christus, som værende 
Et med ham og, idet de høre til hans levende og sande 
Menighed, som Lemmer paa hans Legem, 2 Kor. 5,2: at 
vi skulle blive Guds Retfærdighed (d. e. retfærdige for Gud) 
i ham (Christus). 

Idet Retfærdiggjørelsen er lig Syndsforladelse, følger 
heraf, at den er en Helhedshandling, som udføres paa 
een Gang, thi Gud giver ikke en delvis Syndsforladelse, 
men han giver den fuldt og helt. Derfor kan der heller 
ikke gives Grader i den som i Helliggjørelsen, saa at man 
skulde blive mere eller mindre retfærdiggjort. Retfærdig- 
gjørelsens Betydning ligger i den Tryghed og Hvile, som 
den skænker den urolige og anfægtede Sjæl, medens en 
delvis Syndsforladelse vilde lade Angst og Uro blive tilbage 
over de Synder eller den Syndighed, som ikke er bleven 
tilgivet. Naar det i Luk. 18,14 siges, at Tolderen gik ret- 
færdiggjort hjem fremfor Pharisæeren (dsdrxærmuméros 1 
åxeivoc), da viser Sammenhængen, at hin blev retfærdig- 
gjort, men denne aldeles ikke. Naar vi da stille Tro og 
Retfærdiggjørelse sammen, da er begges Tilstand høist 
ulige: medens der i Troens Udvikling er Stigen og Falden, 
Flod og Ebbe, stærk Tro og svag Tro, saa er Retfærdig- 
gjørelsen fra Guds Side stadig den samme, saalænge Men- 
nesket modtager den i Tro og Ydmyghed. 

Ordet drxzærovv kan betyde baade at gjøre ret og at 
erklære for retfærdig, navnlig i retslig Henseende, sensu, 
forensi, at erklære En for skyldfri, men forekommer i ny 
Test. udelukkende i sidste Betydning, saaledes i Luk. 7,2% 
(&drxaætwcæv tov Febv: de priste Gud som retfærdig, d. e… 

hans Retfærdighed), 10,29, 16,15 (drzærodivreg éavrtovs, frem- 
vise sig selv som retfærdige), 18,14 (se ovenfor). Det mod- 
sættes »at fordømmes« (Matth. 12,37, Rom. 5,18), ligestilles 
med »at regnes til Retfærdighed« (Aoyicecdar ig dixaroovvnv, 
Rom. 4,3, Gal. 3,6, Jak. 2,28). Det sættes jævnligt i For- 
bindelse med saadanne Udtryk som Syndernes Forladelse, 
sønlig Udkaarelse o. lign. 

Det er fornemmelig Apostelen Paulus, der har udviklet 
denne Lære i dens fulde dogmatiske Skarphed i Modsæt- 
ning til den jødiske Værkhellighed og deraf følgende Selv- 
retfærdighed, saaledes i hans Tale i Antiochia i Pisidien 
(Ap. G. 13,38—39), men fornemmelig i hans Kamp mod de 
jødechristelige Vranglærere, hvor den danner Hovedindhol- 
det af Romer- og Galaterbrevet, dernæst ogsaa i de andre 
Breve (2 Kor. 5,2, Phill. 3,9, Eph. 2,8, Kol. 1,22). Eien- 
dommelig er her Modsætningen til Jakob, der netop priser 
de retfærdige Gerninger med Forkastelse af en blot Tros- 
retfærdighed (Jak. 2,14, 21, 24, 25). Modsætningen er dog blot 
tilsyneladende og hidrører fra forskellige Udgangspunkter. 
Jakob ivrer mod en død og ufrugtbar Bekendelsestro — 
Paulus forstaar ved Troen en livbringende Magt, hvorfra 
en christelig Livsførelse med Kærlighedens Gerninger tager 
sit Udspring. Medens Jakob viser Retfærdiggjørelsens prak- 
tiske Betydning for Livet, behandler Paulus den skarp 
dogmatisk for at vinde et fast Standpunkt overfor jøde- 
christelige Modstandere. Jakob paaviser, hvorledes den 
Christne har at forholde sig, naar han er bleven retfærdig- 
gjort overfor Gud — Paulus paaviser, hvorledes man har 


Matth. 12,31: Af dine Ord skal Du kendes retfærdig, af dine 
Ord skal Du fordømmes. 

Ap. G. 13,3s1—39: Saa være det Eder vitterligt, at ved ham 
(Christus) forkyndes der Eder Syndernes Forladelse, og fra Alt, 
hvorfra I ikke kunne retfærdiggjøres ved Mose Lov, retfærdig- 
gjøres ved ham Enhver, som tror. 


H,. Scharling: Dogmatik. 34 

at forholde sig for at blive retfærdiggiort — Retfærdiggjørel- 
sen er for Jakob den Forudsætning, hvorfra hans praktiske 
Formaninger gaa ud; medens den for Paulus er det Maal, 
hvortil hans dogmatiske Læreudvikling arbeider sig frem — 
kortsagt: Jakob betragter Tilstanden efter Retfærdiggjørel- 
sen, Paulus betragter Tilstanden før Retfærdiggjørelsen. 
I Virkeligheden finder da ingen Modsigelse Sted her, men 
begge Opfattelser udfylde gensidig hinanden. 

Paulus' Lære om Retfærdiggjørelsen er en videre Ud- 
førelse af Jesu Forkyndelse og har sin faste Støtte i den, 
kun at her som overalt Jesus udtaler de store bærende 
Grundprincipper i ren Almindelighed, medens Paulus ud- 
former dem i heftig Kamp med Modstandere og derfor 
særligt med deres Vranglære for Øie. Retfærdiggjørelsen 
fremstilles af Jesus som Syndsforladelse, og paa denne 
lægger han Hovedvægten som det egentlige Centrum i hans 
Forkyndelse, saaledes i Lignelserne om den fortabte Søn 
og det bortkomne Faar eller Pengestykke (Luk. 15), ved 
sine Mirakler (Matth. 9,5: den Værkbrudne faar først 
Syndsforladelse, derefter Helbredelse), i sin Føorkyndelse 
(Luk. 7,47: Synderinden i Pharisæerhuset, Joh. 3,18: hvo 
som tror. paa ham, dømmes ikke) og overdrager sine 
Apostle forinden sin Bortgang Fuldmagten til at give Synds- 
forladelse (Joh. 20,23, jvfr. Matth. 18,18). Syndsforladelsen 
bliver her ligesom Retfærdiggjørelsen hos Paulus Betingel- 
sen for at træde i Tillidsforhold til Gud og derved Ud- 
gangspunktet for et nyt Liv i Genfødelse og Hellig- 
gjørelse. 

Allerede i gl. Test. finde vi om ikke en fuld og klar 
Udvikling af Læren saa dog Spirerne til den, saaledes 
naar det fortælles om Abraham, at hans Tro blev regnet 
ham til Retfærdighed (1 Mos. 15,6 jvfr. Rom. 4,22), og naar 
David lovpriser den Fromme, som har modtaget Synds- 
forladelse (Ps. 32,1—2 jvfr. Rom. 4,7-8). Ligeledes lovpriser 

Psalmisten sin Retfærdighed og tænker herved ikke paa 
sine Gerninger, men paa sin faste Tro, hvorved han træder 
i Livssamfund med Gud og faar Magt til at overvinde 
Fjenderne. Ogsaa af Propheterne prises den stærke Tro 
som den seirende Magt, saaledes af Jesaias overfor den 
vantro Kong Achas: Tror I ikke, saa staar I ikke (Jes. 
7,9), og Habakuk erklærer, at den Retfærdige skal leve ved 
sin Tro — altsaa ikke hans Gerninger, men hans Tro er 
det, som giver ham Liv og Styrke (Hab. 2,4 jvfr. Rom. 
1,17, Hebr. 10,38). Imidlertid maatte denne Lære i den 
gamle Pagt træde tilbage for den Vægt, som lægges paa 
Lovopfyldelsen, fordi Folket endnu var altfor lidet aandeligt 
og religiøst udviklet til at kunne fatte en saadan fuld og 
aaben Tilsigelse af Syndsforladelse. 

Imidlertid gik det paa lignende Maade i den christne 
Menighed. Den høie og centrale Plads, som Retfærdig- 
gjørelsen havde indtaget i den apostoliske Forkyndelse, 
kunde ikke bevares, men altsom Tiden sank ned i Van- 
kundighed og Raahed, medens Vold og Vilkaarlighed blev 
herskende, maatte atter Loven hævdes og Kirken indtage 
en ydre Masgtstilling. Saaledes gik det i Romerkirken, i 
hvis Lære lidt efter lidt en Forskydning indtraadte saa- 
ledes, at Retfærdiggjørelsen opfattedes ikke som et religiøst 
Forhold overfor Gud, men som et moralsk Forhold overfor 
Kirken. Herved skete det, at Retfærdiggjørelse og Hellig- 
gjørelse sammenblandedes, og den første blev ikke længer 
en retslig Act fra Guds Side, en actus forensis, men en 
physisk Act, actus physicus, hvorved en Indgydelse af 
Naaden, infusio gratiæ, finder Sted. Heraf følger atter, at 
der er Grader i Retfærdiggjørelsen, saaledes at man kan 
blive mere eller mindre retfærdiggjort paa lignende Maade, 
som der er Fremskridt i Helliggjørelsen. Men herved bort- 
falder den fulde Tillid og Fortrøstning til Gud, hvilken 
Retfærdiggjørelsen indgyder ved den fuldkomne Syndsfor- 

34= 


504 Den Hellig Aands Gerninger. 


ladelse, og i dens Sted træder en stadig Uro og Angst for, 
at man endnu ikke har gjort nok, men at der maa føles 
større Anger og gjøres flere gode Gerninger for at faa Sik- 
kerhed for, at man virkelig har faaet fuld Syndsforladelse 
og er bleven fuldelig retfærdiggjort overfor Gud. 

Imod al denne Forvildelse og dens farlige Følger tog 
Reformatorerne ivrigt til Gjenmæle og fremfor Alle Luther. 
For ham var Retfærdiggjørelsen paa een Gang en indre dybt 
bevæget Livserfaring og et dogmatisk Begreb, og Styrken 
i hans Udvikling laa netop i Enheden af begge disse. Ret- 
færdiggjørelsen er Tilsigelsen af fuldkommen Syndsfor- 
ladelse, fremkaldt ene og alene ved Guds Naade formedelst 
den ved Christus skete Forsoning. Ved den fremkaldes 
en dyb og inderlig Taknemlighed overfor Gud, og herved 
bliver Retfærdiggjørelsen den Livskilde, hvoraf Omvendelse, 
Gjenfødelse, Helliggjørelse, kortsagt hele den følgende chri- 
stelige Livsudvikling tager sit Udspring og sin stadige For- 
nyelse. Men medens Luther saaledes opfattede Retfærdig- 
gjørelsen som en indre personlig Oplevelse, saa fastholdt 
han med samme Skarphed i Tænkningen, at den er et 
dogmatisk Begreb, der som saadant maa holdes udenfor 
de følgende Begreber af Omvendelse og Helliggjørelse. Hvor 
disse sammenblandes, vil man komme i den samme Vild- 
farelse, hvori Romerkirken var falden, og enten fortæres 
af nagende Angst og Uro over aldrig at have gjort nok, 
saaledes som Luther selv havde erfaret det, eller henfalde 
i Selvretfærdighed og Værkhellighed paa Pharisæervis. 

Dette Dogme blev for Luther som for Apostelen Paulus 
det bærende Centrum i hans Theologi, hvorfor han kaldte 
det for den Artikel, hvormed Kirken staar og falder, ar- 
ticulus stantis vel cadentis ecclesiæ. Det blev ogsaa forstaaet 
saaledes af hans Medarbeidere og Tilhængere, i Særdeles- 
hed af Melanchthon. Ganske vist har denne fremstillet 

den ganske kort i Augsburgerbekendelsens fjerde Artikel=), 
hvortil maa føjes en videre Udvikling i den tyvende Ar- 
tikel, i hvilken Forholdet mellem Tro og Gerninger ud- 
vikles. Aarsagen hertil var, at Melanchthon paa dette 
Tidspunkt endnu haabede paa Forlig med Romerkirken 
og derfor vilde gaa let hen over dette theologiske Strids- 
æmne. Men da dette Haab bristede og de pavelige Theo- 
loger i deres Gjendrivelsesskrift haanligt afviste den evan- 
geliske Lære, saa tog Melanchthon Spørgsmaalet op paa 
Ny i Apologiens anden Artikel (de justificatione), hvor 
dette Lærestykke faar en udførlig exegetisk Grundlæggelse 
og gjennemgaas i sine Enkeltheder med stor Skarpsindig- 
hed, og hele Artiklen bliver ligesom den følgende (de 
dilectione et impletione legis) et glimrende Forsvar for den 
evangeliske Lære. Hovedforskellen mellem de to Opfattel- 
ser ligger deri, at Katholicismen opfatter Retfærdiggjørelsen 
som et theoretisk Dogme, medens Protestantismen tager 
det som et praktisk Livsforhold. Det fordærvelige i den 
romerske Lære ses derfor ikke i den theoretiske Udvikling, 
men i dens Praxis, som medfører Aflad, Sjælemesser, Pil- 
grimsfærd og hele den Værkhellighed, som skal udfylde, 
hvad der fra Menneskets Side mangler i Retfærdiggjørelsen. 

Dette Dogmes Betydning ligger derfor paa det prak- 
tiske Omraade og er her den allerstørste, fordi det alene 
formaar at give Mennesket den Fred i Samvittigheden, den 
Tillid og Kærlighed til Gud, som er den første Betingelse 
for et nyt Liv i sand Tro og. virksom Kærlighed. Men 
som sin nødvendige Forudsætning kræver denne Lære 


=) Conf. Aug. art. IV: Docent, quod omnes homines non pos- 
sint justificari coram Deo propriis viribus, meritis aut operibus, 
sed gratis justificentur propter Christum per fidem, quum credunt, 
se in gratiam recipi et peccata remitti propter Christum, qui sua 
morte pro nostris peccatis satisfecit. Hanc fidem imputat Deus 
pro justitia coram ipso: Rom III et IV. 

Lovens alvorsfulde Prædiken, der kan vække den sovende 
Samvittighed og bringe Mennesket til Erkendelse af, hvor 
dybt det er sunket i Syndens og Dødens Elendighed, og 
i hvor høi Grad det trænger til Guds forbarmende Naade 
for at kunne blive opreist til Liv og Salighed. Hvor denne 
Forudsætning bortfalder, der vil Læren om Retfærdig- 
gjørelsen kun bestyrke Mennesket i dets Letsindighed og 
Verdslighed og gjøre Faldet endnu dybere. 

Betingelsen for at modtage Retfærdiggjørelsen er Troen: 
hvor den mangler, finder ingen Syndsforladelse Sted. Dog 
maa dette ikke forstaas saaledes, som om Troen virkede 
Retfærdiggjørelse, og Troen som Følge deraf opfattes som 
et Værk eller en Fortjeneste, der kan tilregnes den Tro- 
ende. Det vilde kun blive en finere og mere aandelig 
Opfattelse af den katholske Værkhellighed og føre tilbage 
til den. De lutherske Dogmatikere afvise saadant med 
skarpe Bestemmelser: vi retfærdiggjøres ikke formedelst 
Troen (propter fidem), thi Retfærdiggjørelsen sker ene og 
alene formedelst Christus (propter Christum), derimod ret- 
færdiggjøres vi ved Troen (per fidem) d. e. Troen er ene 
og alene modtagende, 6gyævov 447tiz0v, causa instrumentalis, 
men det kan ligesaa lidt regnes for en Fortjeneste, som 
en Betler kan regne sig det til Fortjeneste, at han mod- 
tager en Pengegave. 

Som den retfærdiggjørende Tro ikke selv er en aande- 
lig Gerning, der kan tilregnes som Fortjeneste, saaledes ude- 
lukker den ogsaa alle Gerninger og Fortjenester (Rom. 3,28, 
Gal. 2,16, Phill. 3,3). Derfor vil det rigtige Udtryk blive: 
Vi retfærdiggjøres alene ved Troen formedelst Christus 
(sola fide propter Christum justificamur). Men til den anden 


Rom. 3,2: Mennesket retfærdiggjøres ved Troen uden Lovens 
Gerninger. (Som bekendt indskød Luther her i sin Oversættelse 
Ordet »allein« foran Troen (sola fide), hvad der fra Modstandernes 
Side fremkaldte voldsomme Beskyldninger for Bibelforfalskning.) 

Side maa fastholdes, at Omvendelse, Helliggjørelse og de 
gode Gerninger ere den praktiske Følge af Retfærdiggjørel- 
sen. Hvor alt dette udebliver, er det et sikkert Tegn paa, 
at Retfærdiggjørelsen ikke har fundet Sted, men kun er 
en Illusion. Men ligesaa uadskillelige disse aandelige Be- 
vægelser ere i Livet og Virkeligheden, ligesaa bestemt maa 
de holdes ude fra hinanden i den dogmatiske Begrebsudvik- 
ling, saaledes som det ogsaa hævdes i Concordieformlen, at 
man maa ikke sammenblande Omvendelsen og Retfærdig- 
gjørelsen, men give nøie Agt paa, at ikke det, som gaar 
forud for Retfærdiggjørelsen, og det, som følger efter den, 
lægges ind i den, thi derved skabes kun Forvirring”). Med 
Fasthed vogtede Luther og efter ham de ældre lutherske 
Theologer paa, at der ikke i Retfærdiggjørelsen indblandes 
nogetsomhelst moralsk Moment fra Menneskets Side, thi i 
saa Fald vilde Lovens Krav atter vaagne, og der vilde hos 
den samvittighedsfulde Christne altid være en hemmelig 
Frygt for, at der endnu ikke var gjort nok, at Angeren 
ikke var tilstrækkelig stor og Omvendelsen ikke tilstrække- 
lig dyb til, at man turde gjøre sig Haab om Retfærdig- 
gjørelse, og dermed vilde Syndsforladelsen, som man mente 
at have modtaget, atter glide bort. Nei Retfærdiggjørelsen 
er ene og alene en Domsact, actus forensis, fra Guds Side, 
og som den gives i fuldt Maal, skal den ogsaa modtages 
i fuld Tro og Tillid uden Bestræbelse fra Menneskets Side 
efter selv at gjøre Noget, hvorved man ogsaa kunde skylde 
sig selv lidt og regne sig det til en Fortjeneste. 

Den høie Plads, hvilken Luther og hans Tilhængere 
havde tilkendt Retfærdiggjørelsen som det Bannermærke, 
hvorunder den evangeliske Menighed skal samles, kunde 
dog ei bevares af de følgende Slægter. Aarsagen hertil 


=) Form. Conc. p. 687: Hoc diligentissime observandum est, 
si modo. articulum de justificatione sincerum retinere velimus, ne 
ea, quæ fidem præcedunt, et quæ eam sequuntur, admisseantur 
aut inserantur. 

var, at den Tankens Styrke, hvormed Luther fastholdt 
Retfærdiggjørelsen paa een Gang som en praktisk Livs- 
erfaring og som et skarpt udformet dogmatisk Begreb, 
svigtede hos dem, og kun den ene af. disse to Sider fast- 
holdtes, medens den anden svandt bort. I Orthodoxismens 
strængt og skarpt udviklede Theologi var det Begrebet, 
som fastholdtes og udvikledes i alle Retninger med en 
skærende logisk Stringens, men den Livsfylde og Tros- 
varme, hvormed Luther udviklede dette Lærestykke, er 
her bortfalden. Den Ensidighed, hvormed her hele Efter- 
trykket blev lagt paa Begrebsudviklingen, havde til Følge, 
at man senere gik over til den modsatte Ensidighed, lod 
Begrebet falde og holdt sig til den personlige Livserfaring. 
Saaledes kendes det allerede i Pietismen, hvor man vel fast- 
holdt Retfærdiggjørelsen, men lagde Hovedvægten paa Hel- 
liggjørelsen, der nu kom til at indtage den centrale Plads 
baade i Lære og Forkyndelse, som Retfærdiggjørelsen havde 
havt for Reformatorerne. Endnu videre i subjectiv Ret- 
ning gik Rationalismen, der omdannede Retfærdiggjørelsen 
fra at være Guds Dom om Mennesket til at være Menne- 
skets Dom om Gud, saaledes at Mennesket ikke længer 
holdt Gud for en haard og streng Dommer, men en mild 
og kærlig Fader, der tilgiver Menneskene deres Synder, 
naar de oprigtigt angre dem og alvorligt stræbe efter at 
forbedre sig. Det nittende Aarhundredes Theologi, der 
stod under Indflydelse af en stærk christelig Vækkelse, 
drog vel atter Retfærdiggjørelsen frem og søgte at sætte 
den paa sin rette Plads, men evnede dog ikke at udvikle 
den saa klart og rent bibelsk som Luther. Med deres 
stærkt subjektivistiske Præg formaaede mange af disse 
Theologer ikke at opfatte Læren rent objectivt som Guds 
Dom, i Lighed med Paulus og Luther, men søgte at 
lægge noget fra Menneskets Side ind i den. Dette skete 
paa forskellig Maade: snart udfandt man, at Retfærdig- 


Den Hellig Aands Gerninger. 509 


gjørelsen ikke kan være nogen blot declaratorisk Handling 
fra Guds Side, men fremkaldes ved Christi Iboen i den 
Troende og hans forløsende Naade, som er virksom i denne 
og fremkalder Kærlighed (Schleiermacher) — snart opfattes 
Retfærdiggjørelsen som Guds Anskuen af Mennesket ikke, 
som det i Øieblikket er, men som det vil blive i Salig- 
hedens Fuldkommelse og med Henblik herpaa erklærer 
det for allerede nu at være retfærdigt (Martensen”), — 
snart endelig opfattes Retfærdiggjørelsen som gældende hele 
Menigheden og overføres fra denne paa den Enkelte (Ritschl). 
Hvor forskellige disse Opfattelser end kunne være, bære 
de dog alle et fælles Præg, nemlig at faa Retfærdiggjørelsen 
fremkaldt delvis ved en Handlen fra Menneskets Side, og 
glider derved over i den katholske Sammenblanding af 
Retfærdiggjørelse og Helliggjørelse, medens paa den anden 
Side Mennesket holdes i en stadig Uvished og Tvivl om, 
han nu ogsaa virkelig er retfærdiggjort, thi han kan dog 
ikke være fuldt forvisset om, at Christus virkelig er ham 
iboende, eller, naar der henvises til hans hinsides Fuld- 
kommenhed, om han ogsaa vil naa dette høie Maal, og 
naar der henvises til Menigheden, kan der spørges, om 
man nu ogsaa er vis paa at være et levende Medlem af 
den — kort sagt den fuldvisse Sikkerhed og Sjælefred, som 
denne Lære skulde skænke os, maatte i høj Grad rokkes ved 
disse Forsøg paa at omdanne og forbedre den. Den store 
christelige Vækkelse, som navnlig beherskede Aarhundredets 
anden Halvdel, havde vel en bedre Forstaaelse og satte 
Omvendelsen og Syndsforladelsen paa en fremragende Plads, 
men da den forkastede al dogmatisk Begrebsudvikling og 
kun vilde svælge i sine egne Følelser og Phantasier, er 
det en Selvfølge, at Retfærdiggjørelsen heller ikke kunde 
blive ret forstaaet af den. 


") Derimod fastholder H. N. Clausen Læren om Retfærdig- 
gjørelsen som en actus forensis (Dogmatik 8$ 109). 

»Den nulevende Slægt har ondt for at opfatte Retfærdig- 
gjørelsen saa rent og klart som Reformatorerne og deres 
Samtid, thi den er opvoxet under andre Forudsætninger. 
Hin Tid opvoxede med Bæven for Guds Vrede, den søgte 
ved allehaande fromme Gerninger og Selvpinsler at vinde 
Guds Velbehag og var vel forberedt til at modtage Evan- 
geliets fulde Trøst, som det fornemmelig ses i Luthers Liv. 
Vor Tid er derimod for en stor Del opvoxen under Paavirk- 
ning af Rationalismens Evangelium, at Gud er en mild og 
kærlig Fader, der ikke regner det saa nøje med vore Over- 
trædelser, i hvert Tilfælde vil en oprigtig Anger gjøre til- 
strækkelig Fyldest. Hertil kommer en lille Tilsætning af 
Pantheisme og Naturalisme, som end mere slapper Synds- 
bevidstheden, idet Synden ses under Synspunktet af en 
hæmmet Udvikling eller af Endelighedens nødvendige Be- 
grænsning. Med slige Anskuelser er det selvfølgelig meget 
vanskeligt at forstaa Retfærdiggjørelsen saaledes, som Re- 
formatorerne have udviklet den, og man søger da efter en 
anden mere tilfredsstillende Form. — — — Misforstaaelsen, 
som ligger til Grund for en mere moderne Behandling af 
Retfærdiggjørelseslæren, er den, at man forvexler et dog- 
matisk Begreb med en religiøs Livsexistents. Retfærdig- 
gjørelsen er et saadant Begreb og udtrykker kun en Side 
af den religiøse Livsexistents, men ingenlunde denne efter 
hele dens Fylde. Paa denne Vis gaar Dogmatiken stedse 
til Værks, den søger at fremstille Begreberne saavidt mu- 
ligt i deres Renhed og bestemme dem i deres størst mulige 
Skarphed og derved gjensidigt begrænse dem og holde dem 
ude fra hinanden, men den er sig ogsaa bevidst, at alt 
dette er Abstraction, og at man i saadan abstract Tænken 
adskiller, hvad der i Livets Virkelighed hører sammen. 
Ikke alene Dogmatiken, men overhovedet al systematisk 
Tænken gaar til Værks paa denne Vis, idet den nemlig i 
Begrebet adskiller og holder ude fra hinanden, hvad der i 

Virkeligheden er nøie sammenknyttet. Navnlig overfor 
aandelige Phænomener er det den eneste Maade, hvorpaa 
vi kunne komme til en klar og indtrængende Erkendelse 
af deres Natur og Væsen; hvis man vil undlade saadant, 
da svømmer Tænkningen tilsidst ud i en uklar Følelse 
eller Stemning, al Bevisførelse og al Discussion hører op, 
og man prisgives en subjectiv Vilkaarlighed. « 7) 


FRELSESLIVETS INDRE UDVIKLING. 


Medens Tro og Retfærdiggjørelse udtrykke det bærende 
og blivende Grundforhold mellem Mennesket og Gud i 
Frelseslivet, saa faar den fremskridende Udvikling af dette 
sit Udtryk i en Række enkelte Led, som ere opstillede for 
at faa et klarere Overblik over det. Det er imidlertid 
blevet urigtig opfattet, idet man har taget denne Ordning 
af den subjective Frelse som en kronologisk Orden, ja 
endog som en af Gud fastsat Ordning, hvorefter Frelses- 
livet skal skride frem (Thomasius). Saadant er imidlertid 
en Misforstaaelse, thi her er ikke Tale om en i Tiden 
fremskridende Udvikling som f. Ex. de menneskelige Al- 
derstrin, hvor det følgende afløser det foregaaende, tvært- 
imod ville disse Led ofte være samtidige, de enkelte Led 
kunne gjentage sig med større eller mindre Styrke og In- 
derlighed til forskellige Tider, Stilstandsperioder og. Frem- 
skridtsperioder afløse hinanden, ja man kan endog sige, 
at de gjentage sig hele Livet igjennem. Her skal da ikke 
tænkes paa en kronologisk Orden, men derimod en logisk 
Ordning, nemlig en Række Begreber, der opstilles efter hver- 
andre i en stigende Trinrække. Disse Begreber opstilles 


=) Udtog af Forf.s Afhandling om Retfærdiggjørelsen som en 
actus forensis i Kalkars theologiske Tidsskrift 1880, S. 457—74. 

og udvikles for at vinde forskellige Synspunkter og der- 
igjennem en fyldigere Forstaaelse af Frelseslivets rige Ind- 
hold og samtidig afværge og tilbagevise Misforstaaelser og 
Vranglærdomme, som bringe Frelsesudviklingen paa Afveie 
og udsætte den for store Farer. Vi opstille nu Hoved- 
begreberne, som her komme i Betragtning, og gjennemgaa 
dem hver for sig, idet vi dog stadigt holde os for Øie, at 
de i Livet og Virkeligheden ere uadskillelige. 


8 55. 
Kaldelsen. 


Som det første i Rækken af disse Begreber møder 
Kaldelsen os. Ligesom det blandt Mennesker er nød- 
vendigt, naar man vil kundgjøre en Anden noget eller vil 
hjælpe ham paa en eller anden Maade, at man sætter sig 
i Forbindelse med ham skriftligt eller mundtligt eller med 
Tegn og Bevægelser — saaledes kalder Gud ogsaa paa for- 
skellig Vis paa Menneskene, naar han vil gjøre dem del- 
agtige i Frelsen ved Jesus Christus. En saadan Kaldelse 
finder Sted allerede ved Daaben, men da denne hos os 
udføres som spæde Børns Daab, kan her ikke tænkes paa 
en umiddelbar Kaldelse, men kun om en psychologisk 
Mulighed for Kaldelsen (se ovenfor S. 419), der først senere, 
naar aandelig Modenhed og Forstaaelse er opnaaet, kan 
blive til Virkelighed. 

Kaldelsen i egentlig Forstand finder Sted ved Guds 
Ord, naar det forkyndes eller læses paa rette Maade. Ved 
Evangeliets Forkyndelse kalder Gud til sin Frelse (2 Thess. 
2,14, 1 Pet. 5,10), og de, som forkynde det, ere Guds Sende-- 


2 Thess. 2,4: Herren kaldte Eder ved vort Evangelium, for 
at I skulde vinde vor Herres Jesu Christi Herlighed. 

1 Pet. 540: Al Naades Gud kaldte Eder til sin evige Herlig- 
hed i Christus Jesus efter en kort Tids Lidelse. 


Den Hellig Aands Gerninger. 513 


bud, der trindt om i hele den vide Verden indbyde paa 
hans Vegne til at modtage hans Frelse (2 Kor. 5,2 — jvfr. 
Lignelsen om Indbydelsen til den store Nadver Luk. 14,16 
fig.). Paa denne Vis udsender Jesus sine Disciple for at 
kalde alle Folkeslag (Matth. 28,19). 

Naar denne Kaldelse udgaar til alle Folkeslag, da paa- 
trænger sig vor Tanke det store Misforhold mellem de 
Folkeslag, der ere christnede, og det langt større Antal 
Hedningefolk, som endnu sidde i Dødens Skygger og Over- 
troens Mørke, og der spørges, hvorledes det skal forklares, 
naar Kaldelsen dog er almindelig og skal udgaa til alle 
Folkeslag uden Undtagelse. De ældre Theologer søgte at 
forklare det ved at opstille tre Kaldelsesperioder, nemlig 
den første ved Adam og hans nærmeste Efterkommere, 
den anden Noah og de nye Slægter efter Syndflodens 
Apostle, og endelig den tredie ved Apostlene, der forkyndte 
Evangeliet for den ganske Verden (med Henvisning til Rom. 
10,18: Deres Røst er udgaaet over al Jorden og deres Ord til 
Jorderigs Grænser). Men da saaledes Alle hørte Guds Ord, 
men ikke Alle troede det, saa blev deres Vantro straffet 
paa deres Efterkommere, og de mange hedenske Folkeslag 
maa bøde for deres Forfædres Uvillie til at modtage Guds 
Kaldelse. Nu kan der heri vel være en delvis Sandhed, 
som det den Dag idag kan ses paa katholske Folkefærd, 
der endnu sidde i Overtro og Vankundighed, fordi deres 
Forfædre med Vold og Magt have fordrevet det rene Evan- 
gelium og blodig forfulgt dets Forkyndere. Men alligevel 
har denne Bevisførelse for, at saa mange Millioner endnu 
sidde i Hedenskabets Mørke til Straf for tidligere Slægters 
Vantro og Synd, en mere dogmatisk end historisk Klang, 
da vi ingen sikker Kundskab have om, hvor langt Chri- 
stendommen naaede frem i de første AÅarhundreder, og den 
i hvert Fald ikke kan være naaet til de dengang ukendte 
Verdensdele. 

Vi maa da søge andre Veie for at finde det rette Svar, 
og her ligger det nær at vende Tankerne fra Begrebernes 
Tankeverden til Historiens Virkelighed. Overalt finde vi 
da talrige Vidnesbyrd om, at Folkeslagene ikke med eet 
Slag have hævet sig til det Culturtrin, hvorpaa de nu staa, 
men at de gjennem en Udvikling i Aarhundreder langsomt 
have hævet sig fra et umiddelbart primitivt Naturtrin til 
videre Udsyn og større Viden og med et rigere Kendskab 
til Naturen have vundet et større Herredømme over den 
og derved have hævet sig stedse højere. Den samme lang- 
somme Fremskriden kunne vi da overføre paa Sandhedens 
Lys i Evangeliet: det har ikke paa een Gang og med eet 
Slag kastet sit straalende Lys over alle Folkeslag og alle 
Lande, men har langsomt banet sig Vei og arbeidet sig 
frem. En saadan langsom Fremskriden af Evangeliet finde 
vi ogsaa oftere antydet i Skriften, saaledes i Luk. 24,47 
(Apostlene skulle begynde fra Jerusalem), Ap. G. 1,8 (være 
Jesu Vidner i Jerusalem — i det ganske Judæa — i Sa- 
maria — indtil Jordens yderste Grænser), ligeledes i Lignel- 
sen om Kongesønnens Bryllup, hvor Tjenerne, som skulle 
bringe Indbydelsen dertil, udsendes i forskellige Hold efter 
hinanden (Matth. 22,1—10) og i Særdeleshed i Lignelsen om 
Arbeiderne i Vingaarden, som sendes til Arbeidet med 
nogle Timers Mellemrum (Matth. 20,1—6): hvad der her er 
nogle Timer, bliver i Historiens Virkelighed til nogle Aar- 
hundreder. Her maa nu ogsaa tages i Betragtning paa 
den ene Side Menneskenes Virksomhed, der snart med Iver 
og Trosmod fremmer Kaldelsen til Hedningefolkene, snart 
ved Ligegyldighed og Haardhjertethed hemmer den — til 
den anden Side Guds Styrelse, der staar ledende og ord- 
nende bagved hele Missionens Gerning og, som det hedder, 
snart lukker op og snart lukker i for den, uden at vi for- 
maa at forklare, hvorfor det sker saaledes. Vi ere her stil- 
lede paa samme Maade som overfor Guds Forsynsstyrelse: 

vi kunne vel drage de store Linier, men naar vi komme 
til Enkelthederne, formaa vi ikke længer at finde Traadene, 
men maa henstille Sagen til Guds mangefold Visdom (Eph. 
3,10: m 7rokvræroizikoc copia). Der finder her et Udvalg Sted, 
der som al Historie er betinget af Rummet og Tiden. Gud 
overlader meget af Gerningen til Menneskene, fordi de 
skulle prøve og øve deres Kræfter som til at søge og finde 
ham (Ap. G. 17,27) saaledes ogsaa, naar de have faaet 
Kendskab til den levende Gud, da at forkynde ham for 
Andre, der endnu sidde i Vankundighedens Mørke. Helt 
uden Skyld kunne Hedningefolkene nu heller ikke siges 
at være, thi den christne Menighed, der mere og mere 
faar Fodfæste i alle Lande og blandt alle Folkeslag, er nu 
som Staden paa Bjerget, der kan ses viden om (Matth. 5,14), 
saa at Saadanne blandt Hedningefolkene, der have Længsel 
efter at kende Gud og hans Frelse, herved tilskyndes til 
at erhverve sig fornøden Kundskab, og naar det ikke sker, 
kan det tilskrives deres egen Forsømmelighed og Ligegyl- 
dighed. 

Vi kunne dog ikke blive staaende ved Spørgsmaalet 
om Folkeslagenes Kaldelse til at modtage Frelsen, thi 
Vægten ligger her ikke paa Masserne, som hvor Talen er 
om verdslig Erobring og Magt, men paa de Enkelte, hver 
for sig. Man frelses ikke massevis, men enkeltvis; Frelsen 
kan kun vindes af den, der er sig sit personlige Ansvar 
og sin personlige Skyld bevidst. Men nu er der Mange, 
som ere fødte og opvoxede i christne Lande, men som 
alligevel staa uforstaaende og fremmede overfor Christen- 
dommen, fordi de aldrig have faaet nogen ret Kundskab 
om den. De kunne da siges at staa uden Kaldelse, thi 
de ere opvoxede i uchristelige Hjem, hvor der aldrig hørtes 
et Guds Ord, og i Omgivelser, hvor al religiøs Tro og 
Tale kun var Genstand for Spot. Vel ere de døbte, men 
have aldrig faaet nogen Forklaring over, ja maaske ikke 

engang en Meddelelse om, hvad her er vederfaret dem. 
Disse kunne sammenstilles med dem, som ere fødte og 
opvoxede i Hedningelande, men deres Ansvar og Skyld vil 
dog blive større end disses, fordi de ere opvoxede i umid- 
delbar Nærhed af Evangeliet og dets Kaldelse, men ikke 
have ændset det — jvfr. Matth. 11,20—2…4: Jesu Veeraab over 
Stæderne ved Genezareth Sø, hvilke det skal gaa værre 
paa Dommens Dag end Tyrus og Sidon og Sodoma. 

Som Frelsen overhovedet udgaar ogsaa Kaldelsen ene 
og alene fra Guds Naade og hans frie Bestemmelse, hans 
&vdozia, uden at den tager Hensyn til Menneskenes gode 
Gerninger, hverken de forudgangne eller de tilkommende, 
hvilket kunde medføre en Art Fortjeneste fra deres Side 
(2 Tim. 1,9, Rom. 8,28, 9,11), jvfr. Conc. form.: vocatio fit 
non ex provisis hominum meritis. Naar Kaldelsen saa ofte 
lades upaaagtet, ja endog mødes med Haan og Spot, da 
skal dette ikke tilskrives Guds Villie, men Menneskenes 
egen Haardhjertethed og Uvillie (Matth. 23,37: Hvor ofte 
har jeg villet samle Eder og I vilde ikke: ovz 74 0æts). 
Guds Ords Forkyndelse er ikke virkningsløs og vil altid 
have en vækkende Kraft, saa at Menneskene faa Syn for 
Frelsen og for, hvor den er at finde; naar de alligevel hver- 
ken kunne se eller høre den, maa det tilskrives dem selv 
og deres egen trodsige Villie. Naar man mener at kunne 
modbevise dette ved Henvisning til Rom. 9,10—18, hvor 
Paulus tilskriver Menneskenes Frelse eller Fortabelse ude- 
lukkende til Guds almægtige Villie og stiller den ganske 
udenfor Menneskets Villie, da er dette en Misforstaaelse af 
det anførte Sted, fremkaldt ved, at man løsriver Stedet fra 
den Sammenhæng, hvori det har hjemme, og ud fra hvil- 
ken det skal forstaas. Paulus vil i den nævnte Udtalelse 


2 Tim. 1,…: Guds Kraft frelste os og kaldte os med et helligt 
Kald, ikke efter vore Gerninger, men efter sit eget Forsæt. 

anskueliggjøre Guds Majestæt og fuldkomne Uafhængighed 
af al menneskelig Villie og Fortjeneste og paaviser i dette 
Øiemed, hvorledes selv de Trodsige og Gjenstridige maa 
bøje sig for ham og tjene hans Visdomsplaner, Apostelen 
ser Sagen her udelukkende fra den religiøse Side og vil 
overbevise de selvretfærdige og hovmodige Israeliter om, 
at de ikke kunne takke deres egen Retfærdighed, men kun 
Guds frie Almagt for hans Naade — jvfr. Johannes Døbe- 
rens Ord, at Gud kan opvække Abraham Børn af Stenene, 
om han vil (Matth. 3,9). Apostelen vil da kun udelukke 
al menneskelig Fortjeneste, men paa ingen Maade det mo- 
ralske Ansvar, og at det anførte Sted ikke fremstiller hele 
hans Anskuelse af Frelsesforholdet, ses af de følgende Ka- 
pitler, hvor han indtrængende opfordrer Israels Folk til at 
tilegne sig den af Guds frie Naade tilbudte Frelse. 

Naar Calvin fastholder, at Guds Kaldelse ikke gælder 
Alle, men kun de Udvalgte, og deraf drager den Følge- 
slutning, at Kaldelsen overfor dem, som ikke ere udvalgte, 
ikke er alvorlig men kun tilsyneladende eller, om man saa 
vil, kun paa Skrømt, og som Følge deraf skelner mellem 
Guds tilsyneladende Villie (voluntas signi) og hans alvorlig 
mente Villie (voluntas beneplaciti), da er hele denne skruede 
Tankegang et Resultat af hans Prædestinationslære (se 
ovenfor S. 212 flg.) og den Ensidighed, hvormed han 
hævder Guds Almagt. I Virkeligheden vækkes herved en 
højst uværdig Forestilling om Guds Væsen, som om Gud 
paa Skrømt skulde kalde Menneskene til Frelse og Salig- 
"hed og derefter styrte dem i evig Fortabelse for at kund- 
gjøre, at kun han er den ene Almægtige, af hvem Men- 
neskene kastes frem og tilbage som svaiende Siv af Stor- 
mens Magt. 

I Modsætning til disse yderliggaaende Ensidigheder 
fastholder den lutherske Theologi, at Guds Kaldelse stræk- 
ker sig til Alle uden Undtagelse, om end ikke paa een 

Gang til Alle, saa i fremskridende Gang over hele Jorden, 
og dernæst at den er alvorlig ment og ikke et under- 
fundigt Spil fra Guds Side: vocatio dei est universalis et 
seria. Hvor den ikke finder Gjenklang høs Menneskene, 
og hvor de ligegyldigt eller endog spottende vende sig bort, 
da skyldes dette deres egen Letsind eller Forhærdelse — 
jvfr. Lignelsen om de forskellige Sædejorder (Matth. 13), 
hvori skildres Hjerternes forskellige Modtagelighed for Guds 
Ord og Kaldelse, som de ere blevne dels ved Naturbestem- 
melser dels ved frie Villiesbestemmelser. 

Fremdeles maa fastholdes, at Kaldelsen ikke er uimod- 
staaelig, men at den kan modstaas, er resistibilis, og at 
den er knyttet til Naademidlerne, altsaa lovordnet, ordi- 
nata — atter i Modsætning til de reformerte Theologer, 
der opstille Prædestinationen og den til samme knyttede 
Kaldelse ganske isoleret uden Forbindelse med den histo- 
riske og psychologiske Udvikling, ifølge hvilken Kaldelsen 
faar sin bestemte Plads i Rummet og i Tiden. Gud kan 
vel ogsaa benytte visse Begivenheder, der gribe stærkt ind 
i Menneskenes Liv, f. Ex. en farlig Sygdom, en uventet 
Lykke o. lign. som Kaldelsesmidler, men det maa dog 
mærkes, at saadanne Begivenheder blive det ikke af sig 
selv alene, men kun derved, at de føre til Naademidlerne, 
gjennem hvilke Kaldelsen finder Sted. Hvor Guds Ord 
ikke er forkyndt og ikke er kendt, der vil Sygdom og 
Krig og andre Tilskikkelser kun føre til Paakaldelse af 
de blinde og døve Afguder, som Intet formaa, men de 
vil ikke kunne føre til den eneste sande Gud, om hvem 
Intet er forkyndt og derfor Intet kan vides. 

Kan nu Guds Kaldelse være knyttet til visse bestemte 
Tidspunkter eller Perioder i Livet, saa følger dog ikke 
deraf, at den udelukkende er knyttet til disse. Tværtimod 
kalder Gud atter og atter paa sine Troende og lader sit 
Ord paa Ny lyde for dem, naar de ere ifærd med at 

glemme det over Livets Travlhed og Adspredelser, saaledes 
at Guds Kaldelse, set under dette Synspunkt, kan siges at 
strække sig over hele Livet lige indtil den sidste Kaldelse 
lyder, som kalder os bort fra denne Verden med al dens 
Uro og alle dens Fristelser. 


8 56. 
Oplysning og Opvækkelse. 


I nøjeste Forbindelse med Kaldelsen staar Oplysningen. 
Den blotte Kaldelse gjennem Ordets Forkyndelse kan Intet 
udrette (jvfr. Ap. G. 8,30—40: den æthiopiske Hofmand, som 
har modtaget Kaldelsen ved Læsning af Propheten Esaias, 
men ikke forstaar det paa Grund af manglende Oplysning). 
Den, til hvem Kaldelsen udgaar, maa forvisses om, at 
hvad der meddeles ham, er Sandhed, og at Sandheden 
vedkommer ham. Dette sker gjennem Oplysningen. Den 
naturlige Tilstand, i hvilken Menneskene ere blevne hen- 
satte ved Synden, er Vankundighedens Mørke (70 ox0toc, 
jvfr. Joh. 1,5, Ap. G. 26,13), i hvilket Evangeliet bryder 
frem som det klare Lys, der viser Alt saaledes, som det 
i Sandhed er (Joh. 1,9), saaledes at Christus selv er det 
sande Lys, 7o wpøc, som oplyser den ganske Verden (Joh. 
8,12)... Denne Oplysning er ikke en blot intellectuel Viden 
eller en blot historisk Viden om Frelsen, ligesom den ogsaa 
adskiller sig ved sit Indhold fra al ren verdslig Viden. 
Medens den sidste kun bevæger sig i Erfaringens Verden 
og Intet kender eller veed om, hvad der ligger over eller 
udenfor den, saa har den christelige Oplysning netop 
den højere og usandselige Verden til sit Indhold og giver 


Joh. 1,9: Det var det sande Lys, som oplyser hvert Menneske, 
der kom til Verden. 

Meddelelse om Guds Aabenbaring og Frelse overfor Men- 
neskene. Den kan herved stille sig i skarp Modsætning til 
Alt, hvad menneskelig Forstand og Viden har udklækket 
og holder for den høieste Indsigt, medens det i Virkelig- 
heden er idel Daarskab (1 Kor. 1,20). 

Som Oplysningens Indhold er overnaturligt, saaledes 
ogsaa dens Oprindelse. Den skyldes ikke menneskeligt 
Dybsind eller Granskning, men har sit Udspring fra den 
Hellig Aand (Joh. 16,13, 14,2), der, selv usynlig, lærer og 
paavirker Menneskene om de højeste Sandheder og be- 
kræfter dem heri, hvilket udtrykkes som en Salvelse fra 
Gud, 70 xeioma &rro dzov (1 Joh. 2,20, 27). Men om end 
denne høiere Meddelelse er fra Gud, saa beror det paa 
Mennesket, om det vil modtage den. Vel kan den første 
Oplysning stundom virke med en saadan Magt, at den 
gjennemryster Synderen, men det beror dog paa denne 
.sselv, om han vil bevare dette Indtryk og lade sig føre 
videre i samme Retning, eller om han letsindigt og tanke- 
løst vil lade det udviske af de mangfoldige vexlende Ind- 
tryk, som fra hel anden Side trænge sig ind paa ham (jvfr. 
Matth. 13,20—1: Sæden, som fålder paa Stengrunden, som 
hurtig spirer op, men ogsaa hurtig visner, fordi det ingen 
dybere Jord har at rodfæstes i). Hvad her kræves fra 
Menneskets Side, er Troskab mod det første Indtryk og 
den herved vakte Kærlighed til Gud og hans Ord (jvfr. 
Joh. Aab. 2,4). Hvor denne Troskab udebliver, der op- 
hører ogsaa Oplysningen, thi Guds Aand, hvorfra Oplys- 
ningen udgaar, paatvinger den ikke mod Menneskets Villie. 
Stundom fremstilles det vel saaledes, som om det er Gud, 


1 Kor. 1,0: Hvor er de Vise? hvor er de Skriftkloge? hvor ' 
denne Verdens Granskere? Har Gud ikke gjort denne Verdens 
Visdom til Daarskab ? | 

Joh. Aab. 2,4: (til Menigheden i Ephesus) Jeg har dette imod 
dig, at du har forladt din første Kærlighed. 

der formørker Menneskets Tanker og forhærder dets Villie 
(Esaias 6,97—10-— anført i Matth. 13,14, Joh. 12,4, Ap. G. 
28,26), men dette maa da forstaas saaledes, at det er Gud, 
der føjer de ydre Forhold saaledes, at Menneskenes skjulte 
Forhærdelse og Formørkelse bliver aabenbar for Alle. An- 
densteds siges der, at det er denne Verdens Gud eller 
Djævelen, som forblinder det vantro Sind (2 Kor. 4,4, Eph. 
6,12), og her er da Tanken, at hvor Vantro og Tvivl har 
slukket den begyndende Oplysning, der træder den onde 
Aand til og virker fuldstændig Forblindelse. 

Psychologisk set vil Oplysningen først paavirke Er- 
kendelsen og klare Tankerne og er i sin første Begyndelse 
en intellectuel Act, men vil derefter sætte Følelseslivet og 
Villien i Bevægelse og derved fremkalde større Fordybelse 
" og Inderlighed, saa at Åandens Sands vaagner, der attraar 
Liv og Fred (Rom. 8,6). 

Den christelige Oplysning formidles og styrkes ved 
Guds Ord, hvad enten det høres i Menighedens Forsam- 
linger og i fortrolige Samtaler, eller det læses i Bibelen og 
opbyggelige Skrifter paa Biblens Grundlag. Ikke altid 
virkes den aandelige Oplysning lige stirax, men det kan 
ogsaa ske, at den først indtræder senere, naar det hørte 
eller læste Guds Ord har ligget en Tid gemt i Sindet og 
spiret i det Skjulte og nu paa een Gang bryder igjennem 
og gjør sin Magt gældende (jvfr. Mark. 4,26—27: Sæden, der 
er lagt i Jorden og spirer Nat og Dag, Ingen veed, hvor- 
ledes). Derimod vindes Oplysningen ikke gjennem Ekstaser 
og pludselige Henrykkelser uden Forbindelse med Ordets 
Naademiddel, saaledes som Kvækerne og forskellige My- 
stikere lære, ikke heller ved legemlig Askese eller drøm- 


i 2 Kor. 44: Denne Verdens Gud har forblindet det vantro 
Sind, paa det Oplysningen ikke skulde skinne for dem fra Evan- 
-geliet om Christi Herlighed, som er Guds Billed. 

mende Hensynken i sig selv, hvilke Veie flere Sværmere 
have anvist. 

Overfor disse Misvisninger maa som de rette Midler 
til at forberede Oplysningen og senere føre den videre 
frem nævnes oratio, meditatio, tentatio. Den første af dem, 
Bønnen, sætter Sindet i rette Modtagelighed ved at bort- 
lede Tankerne fra al den verdslige Travlhed og Uro, som 
ellers drager dem til sig, og berede Sind og Hjerte til i 
Ydmyghed og Tillid at vende sig til Gud for af hans Aand 
at modtage den rette Veiledning til Sandhedens Erkendelse 
— den anden, Eftertanke og Overveielse, fører dybere ind 
i Selverkendelse og Åabenbaringens rette Forstaaelse — den 
tredie, Livets Prøvelser og den dertil knyttede praktiske 
Livserfaring, stadfæster Sandheden af Guds Ord (Joh. 7,17) 
og styrker derved Troens indre Forvisning. 

I Henhold til Guds Ords dobbelte Skikkelse som Lov 
og Evangelium vil Oplysningens Indhold blive af dobbelt 
Art: dels overtyde om Lovens alvorsfulde Krav og vor Af- 
magt til at opfylde dem, hvorved den overbeviser om Synd 
og Guds retfærdige Dom (Joh. 16,8), hvad der atter frem- 
kalder Angst og indre Uro, dels kundgjøre Guds Naade i 
Jesus Christus, hvad der fylder Sindet med Glæde og Fred. 
Den første Del af Oplysningen er forberedende for den 
anden, men først begge i Forening meddele den christelige 
Oplysning efter dens fulde Omfang. 

Den Maade, hvorpaa Oplysningen finder Sted, er meget 
forskellig efter Menneskenes forskellige Charakter og Tem- 
perament og de Forhold, hvorunder de ere opvoxede. Hos 
Nogle kan den indtræde i enkelte Øieblikke med en saa 
overvældende Styrke, at den bliver beherskende for hele 
den senere Livsførelse — hos andre i Spring med større, 
eller mindre Mellemrum, hvori der indtræder en Slaphed 
eller Sløvhed, indtil Lyset paa Ny bryder frem — atter 
hos Andre sker den ofte i en jævnt fremskridende Udvik- 

ling, uden at der her kan paavises særligt fremtrædende 
Øieblikke eller Tider. Her kan ikke opstilles nogen Lov 
eller Regel, hvorefter den skal foregaa, ei heller kan Op- 
lysningen indskrænkes til noget enkelt bestemt Tidspunkt, 
hvor den bliver en afsluttet Handling, der ikke senere 
gjentages. Tværtimod maa Oplysningen, selv om den med 
særlig Styrke fremtræder i et enkelt Tidspunkt, ikke ind- 
skrænkes til dette, men den strækker sig over hele Livet, 
skridende gradvist frem under den Hellig Aands Veiledning, 
voxende i Omfang sammen med den rigere Livserfaring og 
tiltagende i Inderlighed og Dybde med den større aandelige 
Modenhed, saa at den skrider frem fra en første løselig 
og overfladisk Tilegnelse til en dybere Forstaaelse og virke- 
lig Leven i et christeligt Trosliv. 

I nær Tilslutning til Oplysningen staar Opvækkelsen, 
der kan betragtes som en Fornyelse af Kaldelsen og Oplys- 
ningen. Medens disse nærmest vender sig til Erkendelsen 
og Tankelivet, saa vender Opvækkelsen sig til Følelsen og 
Phantasien. Det vil nemlig kunne ske, at Oplysningen 
altfor meget gaar over til at blive en blot Kundskabsmed- 
delelse, der rent udvortes tilegnes gjennem Hukommelsen, 
eller ogsaa at den i Tidens Løb er trængt tilbage af andre 
rent verdslige Indtryk, saa at den christne Tro vel ikke er 
opgivet eller forladt, men fører en Skyggetilværelse under 
al den øvrige Travlhed samt Fornøjelser og Adspredelser, 
som nu fylder Sindet. Der vil da indtræde en aandelig 
Søvn, i hvilken den religiøse Interesse er indslumret sam- 
tidig med, at der øves en travl Virksomhed udefter i Ver- 
denslivet. Her træder Opvækkelsen til med et kraftigt Raab 
til den Sovende om ikke at glemme det Evige for det 
Timelige, men søge Sandheden og Frelsen, hvor den er at 
finde, i Jesus Christus (Eph. 5,74: Vaagn op, du som sover, 
og lad Christus lyse for dig! — jvfr. Lignelsen om de ti 

Jomfruer, der vækkes midt om Natten til at møde Brud- 
gommen, Matth. 25). 

Medens Oplysningen bringer ny Viden og ny Kund- 
skabsfylde, saa peger Opvækkelsen tilbage paa den gamle 
Viden, som i Aarenes Løb er bleven tør og farveløs, og gjør 
den atter frisk og levende og paaviser dens aandelige Vær- 
dier. Men ofte kan Udviklingen gaa i den Retning, at 
man fra den ene Yderlighed svinger over i den modsatte: 
Fra Orthodoxismens Fastholden ved Aabenbaringens Ind- 
hold i dens blotte Objectivitet svinger Opvækkelsen over i en 
ligesaa ensidig modsat Retning og bliver staaende ved den 
Troendes personlige Stilling til Frelsen, hans Subjectivitet, 
og opløser Orthodoxismens Stivhed og Ubevægelighed i en 
Række Stemninger og Phantasier, som ikke tilbyde noget 
fast Holdepunkt. 

Her indtræder det farlige Punkt i Opvækkelsen: den 
skal føre til Omvendelse, er altsaa ikke selv Omvendelse 
men kun Forberedelse dertil, og nu finder den Vildfarelse 
Sted, at man holder for, at Opvækkelsen er det samme 
som Omvendelsen og bliver staaende ved den første uden 
at komme videre, hvilket er det samme som at blive staa- 
ende udenfor Døren uden at lukke den op og træde ind i 
Huset. I saa Tilfælde kommer Opvækkelsen kun til at 
sætte Følelse og Phantasi i stærkt Røre, men forbliver 
uden Indvirkning paa Erkendelsen og Villien. Den kan 
da hos nogle føre til Exaltation og Fanatisme, hos Andre 
virker den i modsat Retning og bliver en farlig Krise, der 
fører til Vantro og Frafald, naar den overspændte Følelse 
igjen slappes. 

Saa længe Opvækkelsen blot griber de Enkelte og 
samler dem i mindre Kredse til fælles Bøn og Fordybelse 
i Frelsen, vil dette ikke kendes saa meget, men naar den 
virker videre ud og finder Indgang hos de store Masser 
og sætter dem i Bevægelse, da vil saavel dens Lyssider 

som dens Skyggesider træde stærkt frem. Til de første 
hører den vaagnende religiøse Interesse i Byer og Egne, 
hvor der før var aandelig Søvn og Død: nu bliver der 
stærkt Røre, Kirkerne fyldes, Menighedshuse opføres og 
kunne næppe rumme de store Forsamlinger, Psalmer og 
aandelige Sange høres rundt om fra Huse og Gaarde, og 
man træffer Mange, som fortælle om deres tidligere Syn- 
dighed og Elendighed og derefter udtale deres store Glæde 
over at have faaet Syndernes Forladelse og nu at kende 
og elske den Herre Jesus. Men ved Siden heraf træde 
Skyggesiderne ligesaa stærkt frem: Meget af al denne aan- 
delige Tale og Sang er kun et lydende Malm og en klin- 
gende Bjælde (1 Kor. 13,1), thi den ubeherskede Opvæk- 
kelse kalder kun den religiøse Interesse til Live, men ikke 
den tilsvarende moralske, fordi den ensidigt sætter Følelse 
og Phantasi i Bevægelse, men forbliver uden Paavirkning 
af Villien. Hertil kommer, at den stadigt henvender sig 
til den Enkelte som saadan — selv de store Forsamlinger, 
som møde i Kirken eller i Skov og Mark, kunne ikke 
betragtes som nogen Forsamling af Menigheden, men som 
en Forsamling af saa og saa mange hundrede Enkelte. 
Navnlig i det Præg, som Methodismen i de senere Aar 
har sat paa Opvækkelsen, kendes det, at Individualis- 
men har opløst Kirkesamfundet i lutter Enkeltpersoner, 
hvilke i deres Gudsforhold ere stillede ganske alene som 
paa en bar Mark. Om et sammenknyttende Baand af 
fælles Bekendelse og fælles Lære høres Intet — i det 
Højeste nævnes Daabsbekendelsen, men da Enhver kan 
udlægge den paa sin Vis, betyder det jo ikke stort. 
Paulus' Lære om Menigheden som Christi Legem, hvor 
hvert Lem har sin Gerning at varetage, er her skudt til- 
side for Opfattelsen af Menigheden som en uorganiseret 
Hob af lutter Enere. Og med Kirken forsvinder da ogsaa 
Naademidlerne: den Enkelte stilles i et umiddelbart For- 

hold til Gud og Christus, atter og atter tales og prædikes 
om det personlige Forhold til Christus, men at dette efter 
Guds Ordning er formidlet ved Ordet og Sakramenterne, 
derom høres og vides kun Lidet, ofte slet Intet; overfor 
Christus er den Enkelte stillet paa bar Mark og skal hver- 
ken se eller høre Andet end Christus. At Christusforhol- 
det paa denne Maade bliver et Phantasiforhold, kan ikke 
undre, og saa opdager man tilsidst, at det Hele jo kun er 
en skøn Drøm, og dermed er Lyset slukket, og man er 
atter ude i det store Mørke. Med Kirken og Guds Ord 
forsvinder ogsaa dens Bekendelse og dens dermed følgende 
konfessionelle Præg, man vil have en bekendelsesløs Kirke, 
ja mod de Dogmer, i hvilke Kirken fra gammel Tid har 
fæstnet sin Lære, aabnes en ligefrem Udryddelseskrig — 
man kræver fra Opvækkelsens Standpunkt Frigørelse for 
alle Dogmer, hvilke erklæres at være snærende Baand for 
den gjenvakte Tro, og man vil ikke længer have viden- 
skabelig Theologi, der med sine Begrebsbestemmelser og 
sin prøvende Kritik siges at skjule Sandheden, men kræver 
i Theologiens Sted Opbyggelse. 

Med Undren kan der spørges: hvorledes kan det for-| 
klares, at Opvækkelsen, der fra først af fremtraadte med | 
saa stor Ungdomsfriskhed og hellig Begeistring over det 
nye Lys, som var kastet over den gamle Sandhed og atter 
havde gjort den levende, tilsidst ender saa sørgeligt med 
at slukke det Sandhedslys, som den selv havde været med 
til at tænde? Svaret herpaa bliver: Aarsagen er, at Op- 
vækkelsen i sin videre Udvikling lidt efter lidt forlod den 
Vei, den først havde betraadt, og mere og mere isolerede 
sig fra det christelige Trosliv. Paa dobbelt Maade finder 
denne Løsrivelse Sted, psychologisk og dogmatisk. I første 
Henseende samler den sig udelukkende om Følelses- og 
Phantasilvet, medens Tanken og den prøvende Erkenden 
bortvises som nedbrydende for Troen. Herved mistes de! 

faste Støttepunkter, som Kirkens Bekendelse og Lære giver, 
og den tumler. om som et Skib, der har mistet baade Ror 
og Kompas og nu driver hjælpeløst om for Bølger og Vind 
(jvfr. Eph. 4,4: omtumlet af enhver Lærdoms Veir). Og 
påa samme Maade stiller den sig udenfor Villieslivet, der 
opløses i et religiøst Følelses- og Stemningsliv. Villien 
dreier sig udelukkende om dettes Bevarelse, og da Opgaven 
malene sættes heri, falder det moralske Villiesliv bort, der 
gives ingen anden Dyd end Kærlighed til Jesus, ingen 
anden Pligt end den at formane Andre til det samme. 
Denne Kærlighed bliver da væsentlig af himmelsk Natur; 
nogen Anvisning paa, hvorledes den skal udformes i det 
daglige Livs trofaste Pligtopfyldelse gives ikke, saadant er 
altfor lavt for det høie Standpunkt, som her indtages. 
Den psychologiske Isolation drager den dogmatiske 
efter sig. Denne viser sig deri, at Opvækkelsen ikke be- 
tragtes som et enkelt Led eller Side af Frelsestilegnelsen, 
men gjør Krav paa at være denne i sin Helhed. De nær- 
mest staaende Led i Tankerækken, Oplysning og Omven- 
delse, identificeres med Opvækkelsen og tilbagevises som 
overflødige. Oplysningen med sin Kundskabsmeddelelse 
og Sandhedsprøvelse behøves ikke, thi Evangeliets Sandhed 
skal føles, men ikke erkendes og forstaas; den videnskabe- 
lige Lære og Theologi, hvori Oplysningen søger at udforme 
Sandhedens Enkeltheder for at komme til en klarere For- 
staaelse og kunne afværge al falsk og usund Lære, be- 
tragtes som faretruende for Troslivets Inderlighed. Og da 
Omvendelsen væsentlig bestaar i et Brud med den gamle 
Syndighed og Verdslighed, hvilket lægger sig for Dagen i 
en Omdannelse af den syndige Villie til en hellig Villie, 
men en saadan Omdannelse antages at have fundet Sted, 
saa snart de fromme Følelser ere blevne vakte, saa bliver 
der heller ingen særlig Plads tilovers for Omvendelsen. 
Opfattet paa denne Maade medfører Opvækkelsen en 

Forrykkelse af hele den indre Frelsesudvikling, og da den 
bevæger sig paa Overfladen, men savner dybere Rodfæste 
i Sindet, vil den efterhaanden opløse sig i indre Tomhed, 
og det vil vise sig, hvilken Forvirring der indtræder, hvor 
en sikker Begrebsudvikling og med den en fast Lærebestem- 
melse mangler, og man i dens Sted kaster sig ud i Følel- 
sernes Uklarhed og bundløse Dyb. Nutidens Opvækkelse 
bliver herved i mange Maader et Sidestykke til de sekteri- 
ske og sværmerske Partier, som Reformatorerne bekæm- 
pede med ligesaa megen Iver som den, hvormed de be- 
kæmpede Romerkirken. Selv om den ikke kommer til 
saadanne Yderligheder og udøver lignende Voldsgerninger 
som hine, fordi den er opvoxet i et ordnet Cultursamfund 
og holdes i Tømme af en fast Statsmyndighed, saa bliver 
dog de ledende Principer de samme. Om man beraaber 
sig paa sine personlige Erfaringer eller paa sine himmelske 
Aabenbaringer, bliver i Virkeligheden det Samme, naar 
man i begge Tilfælde forkaster en fast kirkelig Bekendelse 
og en derpaa bygget Kirkelære saavel som en fast Kirke- 
ordning, og i Stedet for begge kun vil henholde sig til sine 
egne pludselige Indskydelser og Paafund. 

Skal Opvækkelsen bevare den betydningsfulde Plads 
og Indflydelse, som med Rette tilkommer den, da maa 
den fra dens nuværende Løssluppenhed føres tilbage inden- 
for de rette Grænser og indtage sin Plads som Led i den 
dogmatiske Begrebsudvikling mellem Oplysningen og Om- 
vendelsen, saaledes at den har sin Forudsætning i den 
første og sin nødvendige Følge i den sidste. Med andre 
Ord: den maa knyttes til en christelig Kundskabsfylde, 
som for Menighedens Vedkommende udformes i en fast 
Lærebygning, og den maa føre til et bevidst Villiesbrud 
med den tidligere Egenkærlighed og Syndelyst gjennem 
Omvendelse og Helliggjørelse, der ikke lader sig nøje med 

at gaa i Menighedsforsamling og synge Psalmer, men læg- 
ger sig for Dagen i daglig Pligtopfyldelse og virksom Kær- 
lighed overfor Næsten. 


8 57. 
Omvendelse. 


Det centrale Punkt i den indre Frelsesudvikling er 
Omvendelsen. Her er Skillepunktet mellem den gamle 
Livsførelse, som forlades, og den nye, som tiltrædes, Men- 
nesket opgiver sit tidligere syndige Sind og Villie og griber 
et nyt Liv i Gud. Der sker herved en Sindsforandring, 
uetavor« (Matth. 3,2, 12,41 og oftere), idet Menneskets Trag- 
ten vender sig fra Verden og det af den opfyldte verdslige 
Sind, og en Villiesændring, &r0t90p%; (Luk. 1,16, Ap. G. 
11,2, 26,183: årrroteévar do oxdtovc &ic pc), idet Villiens 
Stræben og Virken vender sig fra Verdensriget med dets 
Egenkærlighed til Gudsriget med dets Selvhengivelse i Kær- 
lighed til Gud og Næsten, Hovedvægten kommer til at 
hvile paa Villien, at den tager alvorligt fat og ikke skyer 
hverken Anstrængelse eller Kamp for at beseire den gamle 
Adam med alle daarlige Tilbøieligheder og onde Lyster, 
Omvendelsen er derfor ikke blot et Liv i from Beskuelse, 
men det er et Liv i Bøn og Indøvelse i christelige Dyder 
og Forsagelse af daarlig Livsnydelse og uværdige Glæder. 

Idet Omvendelsens Art nærmere bestemmes ved For- 
holdet til Guds Ord og dets Indhold i Lov og Evangelium, 
kan den overfor Loven bestemmes negativt som Anger og 
Bod, overfor Evangeliet positivt som Tro og Tillid. An- 
geren er en smertefuld Erfaring af Syndens Ulykke som 
selvforskyldt med et inderligt Ønske om et nyt og bedre 
Sindelag. Den maaler Synden ikke blot efter den ydre 
Skade, som den tilføjer Synderen selv og Andre, men efter 
dens mindre eller større Krænkelse af Guds hellige Lov 

og derigjennem som Krænkelse af Gud selv (jvfr. Ps. 51,6: 
mod dig alene, min Gud, har jeg syndet). I Angeren ud- 
taler Synderen Fordømmelsen over sig selv og opgiver al 
Selvretfærdighed (Luk. 18,13: den angerfulde Tolder i Mod- 
sætning til den selvretfærdige Pharisæer). Angerens Betyd- 
ning er da den at bryde Egenkærlighedens haarde Skal 
om Hjertet, der blødgjøres af Angerens Taarer, ligesom 
den haarde Jord blødgjøres og frugtbargjøres af Regnen. 
Angeren gælder derfor ikke blot den enkelte Synd, som er 
begaaet, men nok saa meget hele den syndige Tilstand, 
hvoraf den er fremgaaet. Denne dybere gaaende Synds- 
erkendelse vækker Attraaen og Villien til at bryde Syndens 
Lænker og Fængsel. Til Angeren knytter Boden sig, 
hvilket vil sige, at man bøder for det Onde, underkaster 
sig den efterfølgende Straf som en retfærdig Tugtelse, og 
dernæst, at man søger at erstatte den Skade og Uret, man 
har voldt Andre ved sin syndige Handlen. Boden maa 
ikke tages i udvortes Forstand om visse Straffe, som Kirken 
paalægger, eller Bøder, som skulle erlægges, saaledes som 
Romerkirken har udviklet det i sin Lære om Bodssakra- 
mentet, men Boden skal forstaas aandeligt om den Smerte 
og Bedrøvelse, man føler over de syndige Handlinger, jvfr. 
de bibelske Udtryk at korsfæste Kødet, at korsfæstes med 
Christus, hvilket heller ikke kan tages i udvortes Forstand, 
men er billedlige Udtryk for den sjælelige Nød og Angst, 
hvori den alvorsfulde Anger og Bod hensætter os og som 
er Betingelsen for, at et nyt og bedre Liv kan begyndes. 
Det er en Avrany zata dsov (2 Kor. 7,9), en Bedrøvelse efter 
Gud d. e. efter Guds Villie, altsaa saaledes som Gud vil, 
at vi skulle føle Sorg og Fortrydelse over vore Synder, 
hvad der fører til Omvendelse — i Modsætning til 4w7ry 
zute x0ouov, Bedrøvelse efter Verdens Vis, som kun er 
Sorg og Harme over de ydre Tab og Ærgrelser, som man 
ved sin Uklogskab har voldet sig selv. 


Den Hellig Aands Gerninger. 531 


Anger og Bod vil imidlertid ikke alene kunne frem- 
kalde sand Omvendelse, de vil kunne fremkalde For- 
tvivlelse som hos Judas eller Forstokkelse, idet man ingen 
Udvei finder fra den indre Trængsel og Uro, hvori man 
er kommen, dermed opgiver alt Haab om Frelse og synker 
dybere ned i det Onde. Til den rent negative Anger maa 
det positive Moment, Troen træde til, som reiser op fra 
det dybe Fald og i Forening med Angeren virker sand 
Omvendelse. Troen griber Guds Naade og Tilsagn om 
Syndsforladelse, som er givet i Evangeliet, i Christus, først 
herved er Omvendelsen sket og Spiren nedlagt i Hjertet 
til det nye Livs Udfoldelse. 

Denne bibelske og aandelige Opfattelse af Omvendel- 

" sen som indre Rørelser er af Romerkirken bleven omsat 
"til en juridisk Opfattelse med en Række ydre Handlinger. 
Begyndelsen hertil var givet ved den gamle Kirkes Bods- 
praxis, der overfor svære Synder krævede en offentlig Be- 
kendelse af dem og derefter fastsatte Straffe, bestaaende i 
Bøder eller visse Bodsøvelser, som Kirken paalagde den 
angrende Synder som Bevis paa Angerens Oprigtighed og 
en Paamindelse om ikke oftere at gjøre sig skyldig i saa 
" grove Overtrædelser, og først efter Løftet om at opfylde 
disse Handlinger blev Syndsforladelsen givet. Hele denne 
retslige Fremgangsmaade blev i den senere Tid ophøiet til 
et Sakrament, sacramentum poenitentiæ, der slutter sig til 
Daaben, idet det skænker Syndsforladelse for de Synder, 
som ere begaaede efter Daaben. Lærestykket om Bods- 
'sakramentet blev da dogmatisk udviklet saaledes, at det 
kommer til at bestaa af tre Hovedstykker: Angeren, con- 
tritio cordis, som er Smerten over de begaaede Synder — 
Syndsbekendelsen, confessio oris, en aaben Bekendelse for 
Skriftefaderen af alle baade store og smaa Synder, som 
| man i Øieblikket er sig bevidst, hvorefter følger Absolu- 
tionen og den til samme knyttede satisfactio operis, de 

fyldestgjørende Bodshandlinger, som Skriftefaderen paa- 
lægger. Det første Punkt, contritio cordis, som i Virkelig- 
heden er Hovedsagen, skydes i den kirkelige Praxis til- 
bage, medens Hovedvægten lægges paa de to sidste Led, 
confessio og satisfactio. Hertil føjes som Formildelse Afladen, 
Eftergivelse dels af de kirkelige Straffe, dels af de timelige 
Straffe, som Gud paalægger, og som, hvis de ikke blive 
afsonede her i Livet, strække sig efter Døden ind i Skærs- 
ilden, men som Kirken har faaet guddommelig Myndighed 
til at eftergive (Indulgents). 

Mod denne Forvanskning af Læren om Bod og Om- 
vendelse, hvorved den fra en indre Aandsbevægelse var 
bleven omsat til en Række ydre Retsformer, der fandt 
deres Afslutning i den berygtede Afladshandel, reiste Luther 
en kraftig Protest, som ved Opslaget af 95 Theses paa 
Kirkedøren i Wittenberg, hvoraf de tre første handle om 
den rette christelige Bod, gav Stødet til hele den efterføl- 
gende store kirkelige Bevægelse, Reformationen. Læren 
om Boden blev omhyggeligt udarbeidet og navnlig blev 
Hovedvægten lagt paa dens praktiske Udførelse som indre 
Hjerterørelser i Modsætning til al den Kasuistik og Ju- 
risteri, som den romersk-katholske Lære havde bragt i Ud- 
øvelse, og de deraf følgende sædelige Forvildelser. Det 
fremhævedes da ogsaa, at de indre Aandsbevægelser ikke 
skulle vedblive at være saadanne, men omsættes i det 
praktiske Liv som gode Gerninger. Sammentrængt i Kort- 
hed blev den evangeliske Opfattelse fremstillet i Augsburger- 
bekendelsens tolvte Artikel De poenitentia, medens Apolo- 


Conf. Aug. art. 12: Constat poenitentia proprie his duabus 
partibus: altera est contritio seu terrores incussi conscientiæ agnito, 
peccato — altera est fides, quæ concipitur ex evangelio seu ab- 
solutione et credit propter Christum remitti peccata et consolatur 
conscientiam et ex terroribus liberat. Deinde sequi debent bona 
opera, quæ sunt fructus poenitentiæ. 

gien gav en udførlig dogmatisk Udvikling deraf i sin nær- 
mere Forklaring. 

Naar Omvendelsen ses under dette Synspunkt som 
bestaaende af Anger og Tro, maa deraf drages den Slut- 
ning, at den skal vedvare hele Livet, efterdi dette i sin 
christelige Udvikling bevæger sig om disse to Poler. Hos 
mange fromme Christne foregaar Omvendelsen paa denne 
Maade som en stille Væxt allerede fra den tidlige Barn- 
dom og senere Livet igjennem — hos Andre kan derimod 
Omvendelsen dels paa Grund af de kun lidet kirkelige 
eller ganske ukirkelige Forhold, hvorunder de ere op- 
voxede, dels paa Grund af et ildfuldt og heftigt Tempera- 
ment, komme pludselig som et Lyn fra Himlen og frem- 
kalde voldsomme Rystelser, der medføre et bestemt Brud 
med Fortiden, saa at de beholde en levende Erindring 
derom hele Livet igjennem, ja stundom kunne angive 
den Dag og Time, hvorpaa den fandf Sted. Naar Me- 
thodismen og i dens Fodspor den nyere Opvækkelse kun 
har villet anerkende den sidste Form for den eneste sande 
og virkelige Omvendelse og derfor krævet af alle troende 
Christne, at de bestemt skulle angive, paa hvilket Tids- 
punkt i deres Liv de have omvendt sig fra det gamle 
Syndeliv og fundet Jesu Naade — da er dette en utilbørlig 
og uforsvarlig Tvang mod anderledes Troende, hvorfor den 
bestemt skal afvises. Den kan have meget farlige Følger 
ved at fremtvinge en Drivhus-Omvendelse, der ingen fast 
Rod har i Hjertet og derfor under Livets senere Prøvelser 
slaar over i sin Modsætning, Letsindighed og Vantro, lige- 
som der ogsaa herved er aabnet en vid Mark, hvor Hykle- 
riet kan trives frodigt. I Skriften bruges Ordet uertærore 
i dobbelt Betydning, snart om den Grundforandring, der 
er foregaaet i Menneskets Indre, hvor de enkelte Momenter, 
hvori den er foregaaet i et længere Tidsrum, ses under 
Synspunktet af en samlet Enhed — snart som den stadige 

Fornyelse deraf og Tilbagevenden til den blivende Grund- 
forandring. Denne Opfattelse er da ogsaa stadig bleven 
hævdet af de lutherske Theologer, der overfor Sværmeres 
Krav paa en pludselig og voldsom Omvendelse som Be- 
tingelse for sand Christentro opstillede Sætningen: Omven- 
delsen er ikke pludselig, conversio non est subitanea, lige- 
som Luther allerede i den første af sine Wittenbergertheser 
havde erklæret, at de Christnes hele Liv paa Jorden skal 
være Bod, og ligeledes i den lille Katechismus i Forkla- 
ringen til Daaben hævdede, at vi skulle gjøre daglig Bod 
og Omvendelse, og det nye Menneske skal daglig mere og 
mere opkomme og opstaa til nyt og retfærdigt Liv. Heller 
ikke kunne visse Regler opstilles eller en bestemt Række- 
følge, hvorefter Omvendelsen skal foregaa, saaledes som 
Methodismen gjør, naar den kræver en bestemt Følelses- 
Styrke i Angerens Smerte over Synden og i Troens Glæde 
over Syndsforladelsen, uden hvilken Omvendelsen ikke 
kan antages at være ægte. Alt dette er at paalægge Om- 
vendelsens frie Åandsrørelse en ydre Tvang, der vil hindre 
Udviklingen og hos Nogle føre til Mistvivl og Forsagthed, 
hos Andre til Hykleri; men i begge Tilfælde hæmmer man 
Omvendelsen istedenfor at fremme den. 

Megen Strid fremkaldtes i Reformations-Aarhundredet 
ved Spørgsmaalet, om Omvendelsens første Ophav skal 
søges hos Gud eller hos Mennesket selv. Medens .de 
strænge Lutheranere fastholdt, at det udelukkende skal 
søges i Guds Naade, opstillede Melanchthon den Sætning, 
at Mennesket har Evnen til at give sig ind under Naaden: 
homo habet facultatem applicandi se ad gratiam. Denne 
Sætning er dog mindre heldig affattet, idet den lader i 
Uvished, om Initiativet til Omvendelsen skal søges hos 


Witt. Theses I: »Naar vor Herre og Mester Jesus Christus 
siger: Gjører Bod o. s. v., har han villet, at de Troendes hele Liv 
paa Jorden skal være Bod.« 

Gud eller hos Mennesket. Concordieformlen greb Sagen 
skarpere an ved at erklære, at Mennesket forholder sig 
ganske passivt under Omvendelsen: homo in conversione 
se mere passive habet.”y Herved er den kommen for langt 
ud til den modsatte Side, og Mennesket, der mister al 
Frihed, synker ned til at blive en Sten eller Stok under 
Kunstnerens Behandling. Imidlertid bestemmes det dog 
nærmere saaledes, at saasnart Guds Aand begynder sine 
første Rørelser, saa begynder ogsaa den menneskelige Villie 
at samvirke med den. Forholdet maa da forstaas saa- 
ledes, at den første Rørelse udgaar fra Gud og frigjør 
Menneskets Villie fra Syndens snærende Baand, saa at det 
nu staar til Mennesket at gribe denne Frigjørelse og under 
Samvirken med Gud føre den videre. Omvendelsen ud- 
vikler sig da gjennem forskellige Stadier, hvor Gud tager 
Initiativet og tilbyder sin Naade, dernæst virker og sam- 
virker med Mennesket (gratia præveniens, operans et co- 
operans), medens dette maa give Naaden Rum og lade 
den samvirke med sig. Den stigende Modtagelighed fra 
Menneskets Side er atter Betingelsen for nye og høiere 
Naadesmeddelelser fra Guds Side jvfr. Matth. 25,1: den tro 
Tjener, som har været tro over Lidet og derfor skal sættes 
over mere — især V. 29: den, som har, ham skal gives 
til Overflod, medens den, som Intet har (scil. erhvervet), 
han skal miste endogsaa det Lidei, som var givet ham. 
Derfor bruges i Skriften Udtrykket at modtage Naaden 
(dgxscFær tiv yagiv, 2 Kor. 6,1), og det siges, at det er 
Gud, som virker i os baade at ville og at virke (Fsdc åoriv 
& évsgyæv év vuiv zæi To FÉherv zæt To évegysiv, Phill. 2,13), 
ligesom ogsaa, at det er ham, som har begyndt Gerningen 
"1 0s (& åvægEduevoc &v vuiv Foyov dyadåv, Phill. 1,6); frem- 
deles, at det er Gud, som skænker baade Israel Omvendelse 

(Ap. G. 5,81) og Hedningerne Omvendelse til Livet (Ap. G. 
11,18 jvfr. 2 Tim. 2,%). Men atter lyder fra den anden 
Side et kraftigt usrarosite (Matth. 4,17) og gyoviteode (Luk. 
13,24), paa det at Menneskene ikke skulle henfalde til en 
daarlig Passivitet og holde for, at man kan komme sovende 
ind i Himmerige. 


8158: 
Gjenfødelse. 


Det nye Liv, som følger efter Omvendelsen, sættes 
ved en nyskabende Handling af den Hellig Aand, hvilken 
vi betegne som Gjenfødelse. Det maa ikke foørstaas saa- 
ledes, som om Omvendelsen var afsluttet og et tilbagelagt 
Stadium i Frelsesudviklingen, naar Gjenfødelsen indtræder, 
thi den er, som vi have set, allerede tilstede som Mo- 
ment i Omvendelsen, der ikke vilde kunne blive gjennem- 
ført uden den. Det er derfor umuligt at drage en skarp 
Grænse mellem Gjenfødelse og Omvendelse, thi de betinge 
gjensidig hinanden, men her, som i hele Læren om ordo 
salutis, handles der om Begreberne, hvilke vi søge at holde 
ude fra hinanden ved skarpe Tankebestemmelser, thi kun 
ved Hjælp af saadanne og gjennem deres Udvikling kunne 
vi komme til en rigtig og fyldig Bestemmelse af den aan- 
delige Virkelighed, som ligger bagved dem og bærer dem. 
Ved Udtrykkene Omvendelse og Gjenfødelse betegnes den 
samme Aandsvirkelighed, kun set fra forskellige Syns- 
punkter: ved Omvendelsen ses mest paa Bortvendelsen fra 
det gamle Syndeliv, ved Gjenfødelsen mest paa det nye 
Aandsliv — Omvendelsen betragter det nye FErelsesliv mest | 
fra den menneskelige, Gjenfødelsen betragter det mest fra 
den guddommelige Side. 

Navnet Gjenfødelse, som er af bibelsk Oprindelse og 

laant fra Naturlivet, bruges dels i eschatologisk og kosmisk 
Betydning om hele Verdens Gjenfødelse og Fornyelse efter 
Verdensdommen (7zæAcyyeveowe, Matth. 19,28), dels om den 
Enkeltes Gjenfødelse ved Daaben, som kaldes Gjenfødelsens 
Bad, Åovteov maLvyyevsoiac (Tit. 3,5). Ogsaa bruges Ud- 
trykket &vødev yevvndnjvar (Joh. 3,3), hvor &vwødev kan 
betyde »fra oven af« d. e. fra Himlen (saaledes i Joh. 3,31: 
den, som kommer fra oven — Joh. 19,1) eller »igjen« 
(Gal. 4,9). I første Tilfælde udtrykkes hermed, at den nye 
Fødsel er af himmelsk Oprindelse, i sidste Tilfælde jævn- 
føres den med den første d. e. jordiske Fødsel. Med Hen- 
syn til sit guddommelige Ophav betegnes den ogsaa som 
at fødes af Gud, yavrndnjvær éx deod (1 Joh. 2,29, 3,9 og 
oftere) — de Gjenfødte kaldes Guds Børn og modsættes 
Djævelens Børn (1 Joh. 3,10). 

Gjenfødelsen angaar ikke blot en enkelt Side af Aands- 
livet, saa at den blot skulde være Meddelelse af en høiere 
Visdom eller en overjordisk Erkenden, som man stundom 
har holdt den for, eiheller kun et finere og dybere gaaende 
Følelsesliv — men Gjenfødelsen omfatter hele den menne- 
skelige Personlighed, saaledes at den renser og opløfter til 
en højere Væren baade Villie, Erkendelse og Følelse, saa- 
ledes at den hele Sindsretning i sin Attraa og Stræben 
bliver en hel anden, end den tidligere var. Derfor kaldes 
Gjenfødelsen en ny Skabning, xzæwn ariorc (2 Kor. 5,17, 
Gal. 6,15), hvorved ikke skal tænkes paa et nyt Jeg, der 
skabes, thi det vilde jo være en Ophævelse af selve Per- 
sonligheden, men derimod en ny Sinds- og Villiesretning. 

Da Gjenfødelsen og Omvendelsen kun i Begrebet kunne 
adskilles, men i Virkeligheden ere uadskillelige, idet Om- 
vendelsen ikke kan finde Sted uden Gjenfødelse, og denne 
altid vil medføre hin, saa følger heraf, at ligesom Omven- 
delsen snart kan betragtes som en Handling, der kan paa- 
vises i en bestemt Tidsperiode, maaske endog paa en be- 

stemt Dag og Time, snart maa ses som en over hele Livet 
sig strækkende Livsførelse, saaledes er det samme Tilfældet 
med Gjenfødelsen: den kan henføres til Daaben (jvfr. oven- 
for S. 413), i hvilken den nedlægges som en Livsspire, 
der først senere udfolder sig, og ligeledes kan den omfatte 
hele den Gjenfødtes Følelses- og Stemningsliv: han kan 
være »nu i Fald og nu i Sæde, nu i Sorg og nu i Glæde«, 
til Tider dybt nedtrykt over sin Mangel paa Tillid til Guds 
Naade, sin Frygtsomhed og Egenkærlighed, og til andre 
Tider føle sig høit løftet over al Livets Besvær, modig og 
uforsagt, jublende i Taksigelse over al Guds Naade. Nogen 
Indflydelse herpaa kan vel det forskellige Temperament 
og anden Naturbestemmelse have, ligesom ogsaa de ydre 
Livsvilkaar, men det gælder her om ikke at lade sig over- 
vælde af de øieblikkelige Stemninger, men i Bøn og Tro 
med fast Villie føre sin Livsvandel indenfor de af Gud 
anviste Veie. 

Men naar Troslivet saaledes kan føres i skiftende 
Bølgegang, snart høit oppe og snart dybt nede, saa kan 
der spørges, om man kan falde helt ud af det og gaa 
ganske tabt af Gjenfødelsens Naade uden Haab om nogen- 
sinde atter at træde ind i Frelsesstanden. Til Forsvar for 
den sidste Opfattelse har man ment at kunne paaberaabe 


sig Jesu Ord om den urene Aand, som har forladt Men- 


nesket, men vender tilbage med syv andre værre Aander, 
saa hint Menneske bliver endnu værre (Matth. 12,45), og 
Apostelen Paulus, der frygter for, at han selv skal blive 
forkastet, om han ikke tugter sig selv (1 Kor. 9,27), og 
Udtalelsen om Umuligheden af, at de, som engang have 
smagt Guds Naade og atter falde fra, paa Ny kunne frelses 
(Hebr. 6,4—), samt at dersom vi efter at have erkendt Sand- 
heden synde med Villie, er der ikke mere Syndsforladelse 
at vente (Hebr. 10,2). Hertil kan dog bemærkes, at de 
anførte Steder ikke fremsætte nogen dogmatisk Lære, men 

kun udtale en alvorlig Advarsel mod letsindig at tilside- 
sætte Guds Frelse og, som det hedder, synde paa Naaden 
d. e. hjemfalde i det gamle Syndeliv i Haab om altid at 
kunne faa ny Syndsforladelse — og naar det i Hebr. 6,4 
siges at være umuligt, at der efter saa dybt et Fald kan 
gives ny Syndsforladelse og Opreisning, da kan der mindes 
om, at for Mennesker er det umuligt, men for Gud er alle 
Ting mulige (Matth. 19,%). Derfor erklærer ogsaa Augs- 
burgerbekendelsen, at de, som affalde fra Troen efter at 
være blevne døbte, altid kunne faa Syndsforladelse, naar 
de omvende sig, medens den forkaster den modsatte Vild- 
farelse, at saadanne, som ere gjenfødte, ikke kunne falde 
ud af Naadestanden, hvad der kun vil føre til Letsindig- 
hed og Verdslighed. 

Den reformerte Kirke sætter Gjenfødelsen i Forbindelse 
med Prædestinationen og vil derpaa støtte Forvisningen 
om, at de, som ere gjenfødte og derfor ikke kunne falde 
ud af Naadestanden, ogsaa ere forudbestemte til Salighed, 
medens den lutherske Kirke sætter Gjenfødelsen i Forbin- 
delse med det frie Valg og slutter deraf til Muligheden 
saavel af dens Tab som og af dens Gjenopreisning. Den 
advarer mod al Letsindighed, idet den paaminder om, 
at selv om Guds Naadestilbud kan fornyes, vil det dog 
være tvivlsomt, om den fornødne Anger og Alvor er til- 
stede, som betinger dens Modtagelse, hvorfor den Christine 
altid maa være paa sin Vagtpost mod allehaande Fristel- 
ser — og til den anden Side trøster saadanne, som ere i 
Anfægtelse og stor Sjælenød, med, at hvor dyb og alvorlig 


Conf. Aug. art. 12: Docent, quod lapsis post baptismum 
contingere possit remissio peccatorum quocunque tempore, quum 
convertuntur. Et quod ecclesia talibus, redeuntibus ad poeniten- 
tiam absolutionem impertiri debeat. 

C. A. art. 12: Damnant Anabaptistas, qui negant semel justi- 
ficatos posse amittere spiritum sanctum. 

Længsel efter atter at modtage Syndsforladelse og Guds 
Naade er tilstede, der vil der ikke forgæves blive banket 
paa Naadens Dør. Tanken om Gjenfødelsens mulige Tab 
ved kommende store Synder skal derfor ikke nedstyrte os 
i stor Uro med mørke Anfægtelser, ei heller svække den 
trøstefulde Forvisning om Frelse, thi den hviler tilsidst 
ikke i vor Tros Styrke, som kan være svag nok, men i 
Guds Naade, hvilken Ingen skal kunne fratage os (Joh. 
10,28) og ved hvilken vi ere indskrevne i Livets Bog (Joh. 
Aab. 3,5, 13,8 og oftere). 


S159: 
Helliggjørelse. 


Medens Gjenfødelsen udtrykker det nye Livsprincip, 
som ved Guds Naade er sat i og med Omvendelsen, saa 
betegner Helliggjørelsen det nye Livsprincips fremskridende 
Udvikling. Den kaldes i Skriften &yracude og dyralerw, 
som i classisk Græsk betegner en Udsondring fra al verds- 
lig Brug og Handel og Indvielse til Guddommen og deraf 
følgende udelukkende Brug i Helligdommens Tjeneste. Her- 
fra overføres det i aandelig Forstand paa den Christne om 
Udelukkelse fra denne Verdens Handlen og Færden, dog 
ikke i den rent bogstavelige Forstand, hvori Oldkirkens 
Eneboerliv og senere Munke- og Klosterlivet tog det, men 
i overført Forstand, saaledes at den Christne alvorligt 
stræber at rense Sind og Hjerte fra denne Verdens selviske 
Attraa og sandselige Begær og istedenfor ifører sig et nyt 
Sind og en ny Villie i Overensstemmelse med Guds Villie 
og Behag. Dette fremstilles under Billedet af Omskiftelsen |, 


Joh. 10,28: Jeg giver dem et evigt Liv, og de skulle ingen- 
lunde fortabes, og Ingen skal rive dem af min Haand. 

af en gammel udslidt Klædedragt med en ny, som er stærk 
og skøn, eller, som det hedder, at afføre sig det gamle 
Menneske (6 zaAaroc &vdgwrocg, Rom. 6,6) og iføre sig det 
nye (0 xæwoc &vdgærtoc, Eph. 4,2%), hvilket vil sige, at det 
nye hellige Sind, som er vundet ved Gjenfødelsen, nu ogsaa 
lægger sig for Dagen i en tilsvarende hellig og retfærdig 
Vandel i den daglige Færden og Virken blandt Menneskene. 
Det sker imidlertid ikke med eet Slag eller paa een Gang, 
men kræver en fortsat Kamp mod Egenkærligheden og 
den urene Sandselighed, som kaldes Kødet, mod de syn- 
dige Omgivelser, Verden, og endelig mod Djævelen selv, 
thi alle disse onde Magter ville i Forening friste og for- 
lokke den Christne til et Tilbagefald i det gamle Syndeliv. 
Derfor fremstilles Helliggjørelse under en Række Billeder, 
som ere laante fra allehaande Kampe og Anstrængelser, 
saaledes fra de græske Kamplege, svarende til Nutidens 
Sportsøvelser (1 Kor. 9,24—26, Phill. 3,12—14), eller fra Kriger- 
nes fulde Udrustning med Hjælm og Sværd, Pantser og 
Skjold (Eph. 6,13—7) — eller Udrensningen af Surdeigen før 
Paaskefesten (1 Kor. 5,7), Kødets Korsfæstelse (Gal. 5,24) 
eller den gamle Adams d. e. det tidligere Syndemenneskes 
Korsfæstelse (Rom. 6,6). 

Ved alle disse Billeder udtrykkes, at Helliggjørelsen 
ikke er en Hvile og Beskuen i Herren, en stille Væxt i 
Naaden (Herrnhuterne — Schleiermacher), men Anstræn- 
gelse og Kamp for at uddrive Egenkærligheden og de syn- 
dige Tilbøieligheder. Paa den anden Side kan den Christne 
trøste sig med, at han i dette Helliggjørelsens Arbeide ikke 
staar alene, men samvirker med Gud, som er den, der 
fra først af giver baade Villien og Kraften (Phill. 2,12—13). 


Phill. 2,12—18: Arbejder paa Eders Saliggjørelse med Frygt 
og Bæven, thi Gud er den, som virker i Eder baade at ville og 
at udrette, efter sit Velbehag. 

Saaledes bliver Helliggjørelsen baade Arbeide og Hvile: 
snart Anstrængelse og haard Kamp indefter mod de syndige 
Drifter og Begæringer, udefter mod lokkende Fristelser og 
truende Farer, snart stille Væxt i Guds Naade. Saaledes 
vedbliver det hele Livet igjennem, og det sidste Maal, 
Fuldendelsen, ligger først i det Hinsides, selv den Apostel, 
der roser sig af at have virket mere end de Andre, beken- 
der aabenlyst, at Fuldendelsens Maal har han ikke naaet, 
men stræber derefter og fortrøster sig til, at han vil naa 
det og gribe det, eftersom han er greben af Christus (Phill. 
3,12). Med Rette forkastes derfor Læren om hellige Mænd 
og Kvinder, der have opnaaet saa stor Fuldkommenhed i 
dette Liv, at de ikke kunne synde (Conf. Aug. art. 12), 
og det samme gjælder da den saakaldte Fuldkommenheds- 
lære, som i vore Dage er fremkommen og med Rette er 
bleven stemplet som den fuldkomne Galskab (Vilhelm Beck), 
da den strider mod al Erfåring og al Virkelighed. Naar 
Benævnelsen »de Hellige«, &yso4, eller »de Fuldkomne«, 
télerot, bruges om de Christne i de apostoliske Breve, da 
betegnes hermed en principiel Hellighed d. e. at Hellig- 
hedens Aand virker i dem og vil føre dem til Fuldkom- 
menhedens Maal (jvfr. Matth. 5,48: Vorder fuldkomne, som 
Eders Fader i Himlen er fuldkommen). "Men saavel Apost- 
lenes egne Udtalelser som deres Irettesættelser og Forma- 
ninger til deres Læsere vidne tilstrækkeligt om, at der her 
ikke er Tale om nogen Syndeløshed, men om den Hellig- 
hedens Aand, som virker i dem og trods al Synd og Ufuld- 
kommenhed vil føre dem frem til Maalet, som er fuldkom- 
men Hellighed, men dette Maal naas først i det Hinsides. 

Helliggjørelsen vil først og fremmest fremkalde de indre 
Rørelser af Ydmyghed og Taknemlighed overfor Gud, af 
Kærlighed til Næsten, men disse skulle ikke forblive i det 


Conf. Aug. art. 12: Damnant, qui contendunt, quibusdam 
tantam perfectionem contingere in hac vita, ut peccare non possint. 

Skjulte, men ville, drevne af en indre Nødvendighed, lægge 
sig for Dagen i ydre Handlinger, hvilke vi kalde gode 
Gerninger. Naar de kaldes saaledes, er det ingenlunde, 
fordi de i og for sig ere gode, end sige fuldkomne, tvært- 
imod ere de saare mangelfulde (jvfr. Matth. 19,17: Ingen er 
god uden En, som er Gud), men trods deres Mangelfuld- 
hed kaldes de alligevel gode, fordi de øves i aandeligt 
Samfund med Christus (Joh. 15,5), og hvad der fattes dem 
i Værd, fyldestgjør Christus med sin Fortjeneste. Herved er 
da ogsaa Katholikernes Lære om Helgenernes overskydende 
Gerninger, opera supererogatoria, som kunne komme Andre 
til Gode, forkastet, thi ingen menneskelig Gerning er i og 
for sig fuldkommen, end sige at den skulde kunne yde 
mere, end Loven byder. Heller ikke skulle de gode Ger- 
ninger betragtes stykkevis hver for sig og fremkomme 
heller ikke ved at sammenstille en Række af enkelte Ger- 
ninger, som Katholikerne gjøre overfor deres Helgener, thi 
herved blive de en ren udvortes Værkhellighed, men de 
skulle ses i nøjeste Sammenhæng som sluttet Totalitet ud 
fra den gjenfødte Villies Enhed, hvoraf de tage deres Ud- 
spring. Med Rette siger Luther: »gode Gerninger gjøre 
ikke en god Mand, men en god Mand gjør gode Gerninger.« 

Fordi de Uigjenfødte mangle denne Villiens Enhed, 
som udspringer af det troende Sind, kunne de heller ikke 
øve gode Gerninger. »De Vantro kunne øve Gerninger, 
som have Ros og Ære for Verden, fordi de bevare den 
udvortes Tugt og derfor ogsaa faa deres timelige Belønning, 
men for Gud ere de Syndere formedelst den menneskelige 
Fordærvelse, og fordi Personen ikke er forsonet med Gud« 
(Cone. form.)”). 


Joh. 15,5: Hvo som bliver i mig og jeg i ham, han bærer 
megen Frugt. 

z) Om Hedningernes »splendida vitia« se Christelig Sæde- 
lære 8 57. ; 

For den troende Christen ere saadanne Gerninger nød- 
vendige, ikke for at retfærdiggjøre ham for Gud, thi Ret- 
færdiggjørelsen have de ene af Guds Naade, og uden den 
er det umuligt at øve Helliggjørelsens gode Gerninger, men 
de ere nødvendige, fordi Gud har anordnet dem, propter 
mandatum dei, og fordi de med Nødvendighed fremgaa af 
det troende Sind jvfr. 2 Kor. 5,14: Christi Kærlighed tvinger 
mig. De høre med til den af Gud satte Verdensorden: 
Guds Villie udføres umiddelbart i Naturen, men i Menneske- 
livet formidles den ved Valgfriheden. 

Fordi de gode Gerninger ere paalagte af Gud og danne 
et Led i den af ham skabte Verdensorden, medføre de 
ogsaa deres Løn. Den beror ikke paa Fortjeneste, og Men- 
nesket kan ikke gjøre Krav paa den som noget, der ret- 
mæssig tilkommer ham, thi da alle ere Syndere, have 
de ingen Ret til at fordre Noget af Gud. Hvad Gud til- 
deler dem, giver han af fri Naade (Rom. 4,4—5), ei heller 
trænger han til deres Hjælp, saa at selv om de opfylde 
Loven til hver Tøddel, behøver han dem ikke, og de kunne 
derfor kaldes unyttige Tjenere (600404 dygæios, Luk. 17,10). 
Gud kan derfor ordne Lønnen, som han vil, gjøre den 
større eller mindre efter eget Velbehag, uden at Nogen 
kan gaa i Rette med ham (Matth. 20,1—6: Arbeiderne i 
Vingaarden). Naar Romerkirken skelner mellem meritum 
e condigno d. e. hvad der kan gjøre retmæssig Fordring 
paa Løn, og meritum e congruo d. e. hvad der kan anses 
for passende Løn, da kan denne Adskillelse gjøres gjæl- 
dende paa det naturlige Omraade mellem Menneskene ind- 
byrdes, men den lader sig ikke anvende overfor Gud, thi 
her ophører ethvert Retskrav, og ligesom han har skænket 
os Livet af sin frie Naade, saaledes skænker han os ogsaa 
Alt, hvad der hører til Livet, af sin frie Naade. Paa 
lignende Maade maa der svares, naar Spørgsmaalet reises, 
om den evige Salighed kan betragtes som Løn for et i Tro 

og Kærlighed ført christeligt Levnet. Svaret kan ogsaa 
her blive bekræftende, vel at mærke under det Forbehold, 
at her ikke tænkes paa et retsligt Krav paa Saligheden, 
som man har fortjent paa Grund af sit fromme Liv og sin 
dydige Stræben, men paa en Naadeløn, som Gud skænker 
af sin frie Naade og sin rige miskundelige Kærlighed. 
Paa Grund af den Hovedplads, som Retfærdiggjørelsen 
indtager i Reformatorernes Lære, maatte Spørgsmaalet om 
de gode Gerninger, der virkes af Menneskene, og Retfærdig- 
gjørelsen, der kun virkes af Gud, særligt kræve sin Løs- 
ning. Vi finde den ogsaa gjentagne Gange berørt i Augs- 
burgerbekendelsen, saaledes i den 6. Artikel, hvor det siges, 
at gode Gerninger skulle øves, fordi Gud kræver dem af 
os, men ikke, fordi vi kunne retfærdiggjøres af dem — 
dernæst i den 12. Artikel, hvor det ganske kort erklæres, 
at de bør følge efter Omvendelsen — endelig i den 20. Ar- 
tikel, hvor der gives en udførlig Redegjørelse for deres 
Stilling til Troen og Retfærdiggjørelsen. 
Alligevel kunde det ikke undgaas, at der opstod Lære- 
stridigheder herom mellem de lutherske Theologer. De 
fremkaldtes ved de to forskellige Retninger, som stod over- 
"for hinanden, hvoraf den mildere i Moralens Interesse er- 
klærede de gode Gerninger for nødvendige til Salighed, 
medens den strængt lutherske Retning i religiøs Interesse 
lagde hele Eftertrykket paa Guds Naade og derfor tilbage- 
viste de gode Gerninger. Talsmand for den første Retning 
var Melanchton, der opstillede Sætningen: bona opera sunt 
" necessaria ad vitam æternam — bona opera sunt »conditio 
"sine qua non« in articulo justificationis.. Disse Sætninger 
| bleve senere paa Ny optagne af Georg Major og gave An- 
"ledning til den majoristiske Strid. Denne Lære blev heftig 


Conf. Aug. art. 6: Docent, quod fides debeat bonos fructus 
parere. 

bekæmpet af Amsdorf, som i Modsætning dertil erklærede, 
at gode Gerninger ere skadelige, hvilken Sætning er et 
Paradox, der maa forstaas saaledes, at gode Gerninger ere 
skadelige, naar man paa dem vil bygge sit Haab om evigt 
Liv og Salighed. Fra begge Sider begaas den Feil, at man 
sammenblander dogmatiske Begreber med Livets praktiske 
Krav. Melanchtons og Majors Lære bragte Forvirring i 
Læren om Retfærdiggjørelsen, idet de af dem opstillede 
Sætninger førte Helliggjørelsen ind i Retfærdiggjørelsen, 
netop den samme Feil, som Romerkirken begik, og som 
førte til den Værkhellighed og Selvretfærdighed, hvilken 
Luther af al Magt havde bekæmpet. Ved Amsdorfs Lære 
om gode Gerninger som skadelige er Fejlen endnu mere 
aabenlys, thi den vil for det praktiske Livs Vedkommende 
føre til, at den Christne maa afholde sig fra at udøve gode 
Gerninger. Concordieformlen afviser derfor begge de stri- 
dende Parter og fastslaar, at gode Gerninger ganske vist 
følge efter den christne Tro, forsaavidt den er en levende 
og ikke en død Tro — men at paa den anden Side gode 
Gerninger skulle ganske udelukkes ikke alene fra Artiklen 
om Retfærdiggjørelse for Gud, men ogsaa gånske og al- 
deles, naar der er Spørgsmaal om den evige Salighed, thi 
den skyldes Guds Naade og ikke vore gode Gerninger 
(Form. Conc. Epitome art. IV). 

Resultatet bliver da, at gode Gerninger ere nødvendige 
som Følger af Retfærdiggjørelsen, men ikke som Forud- 
sætninger for den: kun paa denne Maade vil det lykkes 
at holde Retfærdiggjørelsen udenfor Helliggjørelsen og de 
gode Gerninger i den dogmatiske Begrebsudvikling, medens 
de i det praktiske Liv ere uadskillelige. 

8& 60. 
Det evige Liv. 

Som Formaalet for Frelsens personlige Tilegnelse, i 
hvilket den finder sin Afslutning, staar det evige Liv, 7 
Corn) æiwvioc. Dog maa der heller ikke her gjøres en chro- 
nologisk Betragtning gældende, som om det først begyndte, 
naar alle de øvrige Stadier ere gjennemløbne, endnu mindre 
maa det evige Liv, hvad ofte er Tilfældet, betragtes som 
noget absolut hinsides, der først tager sin Begyndelse efter 
Døden. Evigheden maa ikke stilles i Modsætning til Tiden, 
som om hin først indtræder, naar denne ophører, men 
Evighed er her Udtryk for den bestandige Væren, og det 
evige Liv er for den Christne sat allerede med og i Gjen- 
fødelsen jvfr. Joh. 5,4: Hvo som tror paa mig, har et 
evigt Liv og er gaaet over fra Døden til Livet. 

Den ældre Theologi saae det evige Liv ensidigt under 
Synspunktet af unio mystica, Guds Iboen i den Troende 
og den deraf følgende salige Skuen. Med Rette har man 
derimod gjort gældende, at som Livet i sin hele Fylde 
ikke kan være en blot hvilende Skuen indefter, der tilsidst 
maatte føles som Tomhed, men tillige er en kraftig Virken 
udefter, maa det evige Liv betragtes paa samme Maade. 
Og da denne Virken maa være en Frigjørelse fra de Hin- 
dringer, som virker hæmmende og foruroligende for den, 
saa maa det evige Liv tillige bestemmes som den fuldendte 
Christelige Frihed, libertas christiana (Ritschl). Det evige 
Liv maa derfor i den dogmatiske Udvikling fremstilles 
under de to Bestemmelser: Guds Iboen og den christelige 
Frihed, der i Aandslivets Virkelighed ere uadskillelige. 

Guds Iboen i den troende Christen forjættes af Jesus 
(Joh. 14,2) og omtales af Paulus som en levende Virkelig- 


Joh. 14,23: Om Nogen elsker mig, skal han holde mit Ord, 
|og min Fader skal elske ham, og vi skulle komme til ham og 
|tage Bolig i ham. 

hed (Gal. 2,2, 1 Kor. 6,17). Den maa skelnes fra Guds 
Allestedsnærværelse i Naturen og Alskabningen, er ikke 
nogen physisk eller metaphysisk Bestemmelse, men en 
sædelig-religiøs Bestemmelse af ren personlig Art. Den 
dannede et Hovedpunkt i Mystikernes og Sværmernes 
Lære, men mistede her Personlighedspræget og blev op- 
fattet som en Hensynken i Gud med Selvopgivelse af sin 
egen Personlighed og svømmede tilsidst ud i Pantheismens 
uendelige Alhed. I Modsætning hertil udviklede Reforma- 
torerne Læren om unio mystica som et bestemt Personlig- 
hedsforhold, hvor den Troende gjennemtrænges af Guds 
Aand og derved føler sig i dyb Enhed med Gud, men 
samtidig bevarer Fornemmelsen af sit eget Tanke- og Vil- 
liesliv. Foreningen kaldes mystisk, fordi den unddrager 
sig al reflecterende og sondrende Erkenden, men er paa 
den anden Side ikke noget blot Følelsesliv, som Mystikerne 
opfatte den, ei heller en blot moralsk Villiesenhed, som 
Moralphilosopherne, Kant og hans Disciple, opfatte den, 
eller den rene Tænken af Gud, som Hegel og hans Skole 
udviklede, men den omfatter hele det personlige Aandsliv, 
er som saadan et dybtfølt Liv i og med Gud, der fylder 
Sindet med Fred og Salighedsfornemmelse, styrker Villien 
i fast Tro og virksom Kærlighed og gjør Gudserkendelsen 
klarere og inderligere, støttende sig til Aabenbaringens 
Vidnesbyrd. Den er endelig formidlet ved Naademidlerne, 
Ordet og Sakramenterne. Her er det, at saavel Reforma- 
torerne som de senere lutherske Theologer have taget et 
fast Standpunkt overfor Sværmerne, der holde for, at man 
kan træde i umiddelbart Forhold til Gud uden Ordet og 
Sakramenterne ved at synke hen i et halvt ubevidst 
Drømmeliv, der anses for en dybere Gudserkendelse. Vi 


Gal. 2,%: Jeg er korsfæstet med Christus, alligevel lever jeg. 
dog ikke jeg mere, men Christus lever i mig. 


| 
| 

have overhovedet ikke nogen umiddelbar Erkenden eller 
Skuen af Gud,. men kunne kun træde i et Trosforhold til 
ham, som er formidlet ved Ordet og Sakramenterne. Naar 
Paulus erklærer, at Christus lever i ham (Gal. 2,20), da er 
hermed ikke udtalt en umiddelbar Erkenden af Christus, 
thi han tilføjer strax, at hvad han nu lever, det lever han 
i Troen paa Guds Søn, jvfr. Eph. 3,17: at Christus maa 
bo formedelst Troen i Eders Hjerter — hvad der faar sin 
nærmere Forklaring ved 2 Kor. 5,7: vi vandre i Tro, ikke 
i Beskuelse — og anderledes bliver Gudsforholdet ikke i 
dette Liv, først i en hinsides Tilværelse vil en aandelig 
Skuen af Gud kunne indtræde. Paa den anden Side er 
denne Guds Iboen, unio mystica, ikke knyttet paa den Vis 
til Sakramenterne og Ordet, at den kun.skulde indtræde 
ved den umiddelbare Brug af dem, saaledes at den atter 
ophørte, naar disse Naademidler ikke anvendtes, men 
Guds Iboen er blivende og vil kendes paa Hjertefreden og 
Hjerteglæden, som følger med den. Men er den blivende 
fra Guds Side, saa er Bevidstheden derom foranderlig fra 
Menneskets Side, saaledes at her indtræder den samme 
Bølgegang som ved Omvendelsen, Gjenfødelsen og Hellig- 
gjørelsen, hvorefter der er Opgangs- og Nedgangstider, men 
under dem er der dog en blivende Grundværen, der ikke 
ophører, saalænge den christelige Tro bevares. Forholdet 
bliver her et lignende som i de rent menneskelige Følelser, 
Venskab og Elskov, hvor der er en skiftende Synken og 
Stigen i Følelsens Inderlighed og Styrke, medens dog den 
bærende Troskab og Hengivenhed er Udtryk for det bli- 
vende Grundforhold. 

Det evige Liv, ind i hvilket Frelsen ved Jesus Chri- 
stus har ført os, vil dog ikke blot kundgjøre sig indefter 
som en stille Hvilen og Glæde i Gud, men ogsaa kund- 
gjøre sig udefter som en kraftig Handlen i Verden efter 
Guds Villie. Set under dette Synspunkt fremtræder det evige 

Liv som den christelige Frihed, libertas christiana, 
hvilken er vunden ved Christi Forløsning fra Synden, 
Døden og Djævelen d. e. fra de onde Magter, som herske 
i Verden og lænkebinde Menneskers frie Villen og Handlen. 
Denne Forløsning og Frigjørelse er dog principiel i Aanden, 
ikke absolut i Virkeligheden (jvfr. ovenfor S. 352). Den 
Christne lever under de samme Vilkaar som denne Verdens 
Børn, maa som disse taale Livets mangehaande Plager, 
Sygdom, Alderdom, tilsidst Døden; men han er frigjort i 
Sindet og derved stillet i et ganske andet Forhold til alle 
disse Onder. Han vil derfor bære disse Onder med Taal- 
modighed og Sagtmodighed og med et stort Haab om Ud- 
frielse. Allerede i det gamle Testamente gjør denne Op- 
fattelse sig gældende, hvor den fattige og forfulgte Fromme 
sammenstilles med den mægtige og herskesyge Rigmand, 
og det da vises, at den Første trods al Nød og Trang dog 
lever et Evighedsliv i Samfundet med Gud, medens Rig- 
manden, som er uden Tro og kun søger Rigdom og Magt, 
farer til Underverdenen uden at have kendt Livets Evig- 
hedsfylde, fordi han trods al ydre Pragt kun lever i For- 
krænkelighed og aandelig Død. End stærkere træder dette 
frem i ny Test., idet Livet i Gud her faar en langt større 
Dybde og Inderlighed ved Christi Forsoning og den herved 
vundne Fred med Gud og dertil et langt videre Syn ud i 
Fremtiden ved det Opstandelses- og Udødelighedshaab, som 
er givet ved Christi Opstandelse. Og medens den Fromme 
i gl. Test. bringes i Uro og Ængstelse ved de Ulykker, der 
sendes ham, og hvilke han ikke kan bringe i Samklang 
med Troen paa Guds Retfærdighed (Job), saa vil den 
fromme Christne ved al saadan Modgang ikke bringes til 
at tvivle om Guds Kærlighed, ei heller deri se Guds 
Vredesdomme, men tværtimod deri se et Bevis paa Guds 
optugtende faderlige Kærlighed (Hebr. 12,71, Jak. 1,2), og 
vil derfor føle sig forvisset om, at ingen Lidelse, end ikke 

Døden, ei heller nogen jordisk eller himmelsk Magt skal 
kunne skille ham fra Guds Kærlighed i Jesus Christus 
(Rom. 8,38—89). 

Men den christelige Frihed vil ikke alene vise sig ind- 
efter i Frigjørelsen fra Uro og Frygt og dyb Nedslagenhed, 
men ogsaa udefter i en virksom Kærlighed, i hvilken det 
christelige Trosliv udfolder sig (Gal. 5,6: zéorig dr dyorngs 
åvegyovuévn). Den hele Tilværelse er Guds Skabning, men 
saaledes anlagt, at den først ved den menneskelige Virk- 
somhed bringes til Fuldendelse, og vi herved blive Guds 
Medarbeidere (400 ovvsgyoi, 1 Kor. 3,9)... Her møder os 
det christelige Samfundsliv, der udfolder sig i Familie og 
Borgersamfund, Stat og Kirke. Den christelige Kærlighed, 
som skal virke indenfor disse Samfund, maa tillige være 
Visdom, d. e. den maa have Kendskab til Formerne for 
disse Samfund og de Pligter, som her skulle udføres. Hvor 
saadant Kendskab mangler, vil Kærligheden virke i Blinde 
og kun spilde de gode Kræfter, fremkalde Uorden og For- 
virring lige imod Guds Villie, thi Gud er ikke Forvirringens 
men Fredens Gud (1 Kor. 14,33). Fornøden Kundskab til 
disse Samfund og de Pligter, som her skulle opfyldes, vil 
den Enkelte faa gjennem Opdragelse og Undervisning, 
medens det bliver den christelige Sædelæres Opgave at 
give en sammenhængende Fremstilling af de nævnte Sam- 
fund og deres Virkemaade i den rette christelige Aand. 

Opfattelsen af det evige Liv set under Synspunktet af 
Guds Iboen og den christelige Frihed er ikke kommen til 
sin rette Udvikling i Romerkirken. Hvad unio mystica 
angaar, saa fortrænges den af Hierarchiet, der stiller sig 
mellem Gud og den Enkelte og hindrer Foreningen. Vel 
vandt Mystiken Udbredelse i Middelalderen og vandt endog 
store Kirkelærere (Bernhard af Clairvaux), men blev dog 
egentlig kun tolereret, medens den senere Katholicisme 
under Jesuitismens Indflydelse foer frem med haarde 

Straffedomme over Mystiken (Spanieren Miguel de Molinos). 

Endnu mindre kommer den christelige Frihed til sin Ret, 
idet den kues af Romerkirkens Opfattelse af Christendom- 


men som en ny Lov og den heraf følgende Værkhellighed 
samt af den asketiske Verdensflugt med Munkeliv og Klo- 
stertugt. Reformationen brød disse Lænker og aabnede nye 
Baner for et friere Aandsliv, dog lykkedes det heller ikke 
den reformerte Kirke at gjennemføre den vundne evan- 
geliske Frihed i sit fulde Omfang, ei heller at forstaa Guds 
Iboen efter sin fulde Dybde. Det sidste hindres ved den 
reformerte Kirkes skarpe Adskillelse mellem det Endelige 
og Uendelige (finitum non est capaæx infiniti), hvorefter den 
mystiske Enhed blev forstaaet som en moralsk Villies- 
Enhed. Den christelige Frihed blev gjennemført udefter i 
et vel ordnet politisk og kirkeligt Samfundsliv samt ud- 
foldet i et energisk Handels- og Forretningsliv, men ind- 
efter sattes der Skranker for den ved en stræng Lovbun- 
denhed, der paatvinger Livet et tungt Alvorspræg. Først 
i det lutherske Kirkesamfund gjennemføres Opfattelsen 
saavel af Guds Iboen som af den christelige Frihed til sin 
fulde Dybde og Omfang. Og her gaar Luther i Spidsen 
med sit Skrift »Om et Christenmenneskes Frihed« (1520), 
der som et sandt Aandens Veir foer hen over Tyskland og 
Norden, sprængte Klostrenes Fængselsmure og vakte nye 
Tanker og nyt Liv. Luther gaar her tilbage til den reli- 
giøse Tros dybeste Grund og skelner mellem det indre 
aandelige og det ydre legemlige Menneske, som Intet have 
med hinanden at gjøre. Det første lever i Troen med 
Christus og bliver Et med ham som Bruden med sin Brud- 
gom (Eph. 5,31—32), deler derfor hans kongelige Magt og 
Herredømme, staar frit og uantastet overfor alle Livets 
Prøvelser og Gjenvordigheder — det ydre Menneske er 
derimod underkastet Hunger og Sygdom og alle Plager. 
Det er Middelalderens Mystik, som toner herigjennem, og 

der kan ogsaa indvendes, at Luther drager Grænsen altfor 
skarpt mellem det indre aandelige og det ydre legemlige 
Menneske; det er Minderne fra hans Klosterliv og Kloster- 
tugt, som her have paavirket ham. Men det maa dog 
ogsaa siges, at Luther bygger paa Syndernes Forladelse 
ved Retfærdiggjørelsen, at han kraftigt paaminder om, at 
ere vi Konger sammen med Christus, skulle vi ogsaa være 
Tjenere sammen med ham og vise det i en virksom Kær- 
lighed, der underkaster sig Besvær og Savn, naar det gæl- 
der om at tjene Næsten og fremme hans timelige og evige 
Livsmaal. Gjennem det lille Skrift gaar den samme frei- 
dige Livsglæde og inderlige Trosvarme, som præger Luthers 
senere Liv og hans Theologi. 

Det evige Liv, som ved Gjenfødelsen er sat i den 
Christne, er dog samme Vilkaar underkastet som de andre 
Led i Frelsesudviklingen og som hele vort jordiske Liv: 
det er kun stykkevis (&x uépovc, 1 Kor. 13,9). Det har 
sine Nedgangstider, hvor det af Sorg og Modgang og Græm- 
melse trænges dybt ned, ja kan synes at være helt borte, 
men det er alligevel skjult i Sjælens Dybder og dukker 
atter op med fornyet Styrke. Og paa samme Maade ind- 
tager Omverdenen en forskellig Tilstand, snart stiller den 
sig eftergivende, venligt tjenende, snart reiser den sig i 
haard og bitter Modstand mod den Christnes hellige Villie 
og kærlighedsfulde Arbeide. Og" hvad enten der nu er 
Opgang eller Nedgang, Lykke eller Ulykke, saa bliver 
Enden dog altid den samme: Døden. Selv om Døden ikke 
var, saa er det indlysende, at et stedse vedvarende Liv i 
stadig Omskiften vilde være formaalsløst og et Vrængbilled 
af det sande evige Liv. Guds Aabenbaring viser os derfor 
videre frem udover Døden til en ny Tilværelse, hvor det 
Stykkevise afskaffes og det Fuldkomne indtræder (1 Kor. 
13,10). Da skal det evige Liv, som i Jordelivet har været 
tilstede som en Livsspire, skjult under omskiftende Uro, 

Tvivl og megen Genvordighed, udfolde sig i sin fulde Kraft f | 
og Herlighed. Og da skal ogsaa Tilværelsen omskiftes i 
Lighed og fuld Overensstemmelse med det indre Evigheds- 
liv i Mennesket, ikke længer i Strid og hæmmende Mod- 
stand mod det, men iværtimod bærende og tjenende det 
og aabenbare det i sin fulde Herlighed. Hermed føres vi 
over til de Verdensbegivenheder og den nye Tilværelse, i 
hvilken det Forgængelige og Timelige skal ombyttes med 
det Uforgængelige og Evige. 


TIMELIGHEDENS AFSLUTNING 
ESCHATOLOGI 


EDENSKABET og den human-verdslige Opfattelse for- 

maar ikke at naa ud over den nuværende Verdens 
Skikkelse, men standser ved Tanken om en Række Gjen- 
tagelser af denne Verdensorden i fortsat Uendelighed med 
skiftende Undergang og Nydannelse i et evigt Kredsløb 
(Stoicismen — Buddhismen) eller ved en Fornyelse af den 
nuværende Verden med uhindret sandselig Nydelse (Islam), 
eller man tænker sig en fremskridende Udvikling i det Uen- 
delige, progressus in infinitum, som dog aldrig naar ud over 
den nuværende Relativitet og Begrænsning og altsaa tilsidst 
er uden Formaal. I Modsætning til alle disse Opfattelser 
af Verdensudviklingen, der bliver hængende i Relativiteten 
og ikke formaar at komme udover den, sætter Christen- 
dommen et absolut Formaal, 7&4oc, hvortil hele Verdens- 
udviklingen arbejder sig frem, og faar derved et afgjort 
teleologisk Præg. Efterdi dette Formaal er Livets fuld- 
komne Aabenbaring i al sin Herligheds Fylde, saa maa 
ogsaa den nuværende Verdensorden forsvinde for at give 
Plads for en helt ny, i hvilken det nye Liv, der her er be- 
gyndt i Gjenfødelsen og Helliggjørelsen, kan naa sin Fuld- 
endelse og faa et tilsvarende Udtryk og Organ for sin Væren 
og Virken. Forudsætningen herfor bliver, at den nuværende 
synlige og sandselige Verden med sin Indskrænkning i 
Timeligheden faar sin Afslutning, og i dens Sted indtræder 

en ny Verdensorden i Evigheden. Dette sker gjennem en 
Række store og vældige Begivenheder, hvilke man samler 
under Navnet c& Zoyarta, de sidste Ting, og Læren herom 
faar da Navnet Eschatologi. 

Biblen fremsætter disse Begivenheder i store Linier 
ofte i en malende Fremstilling, men indlader sig ikke paa 
Enkeltheder, det er som i Bjerglandene, hvor Solen kaster 
et skarpt Lys over de hvide Snetoppe, medens de dybe 
Dale og Kløfter ligge i et dunkelt Halvmørke, som lader 
Ålt flyde sammen i Eet, medens Enkelthederne glide bort 
i Mulm og Mørke. Saa vigtigt dette Æmne er i praktisk 
Betydning for det religiøse og sædelige Liv, saa lidet Ud- 
bytte giver det i theoretisk Henseende for den dogmatiske 
Udvikling, hvor Tanken ofte vil staa stille og er ude af 
Stand til at træffe en bestemt Afgjørelse. Naar det derfor 
stundom udtales, at Eschatologien bør behandles mere 
indgaaende og med et større Udbytte, end Reføormatorerne 
og de ældre Theologer have formaaet at vinde, og at det 
kunde være givet vor Tid at løse denne Opgave paa en 
mere tilfredsstillende Maade, end det er lykkedes Fortiden, 
hvor man da særligt peger paa Tusindaarsriget, hvorom 
der maa kunne vindes en rigere og dybere Forstaaelse — 
da hviler alt dette paa en Misforstaaelse. De Vanskelig- 
heder, som her stille sig i Veien, ville være de samme til 
alle Tider uden Hensyn til deres større Lærdom og Viden, 
netop fordi disse Æmner overveiende ere af praktisk Art 
og afgive Maalet for Livsførelsen, og paa dette Omraade 
er den enfoldige Lægmand og den lærde Theolog stillede 
under samme Vilkaar, ligesom de ere det overfor de støre 
Problemer: Tro og Vantro, Liv og Død. 

Vanskelighederne ved Eschatologiens dogmatiske Be- 
handling komme frem ved Fremstillingsmaaden: først den 
billedrige Form, hvor det ofte kan være vanskeligt at skelne 
mellem, hvad der skal tages som Billed, og hvad der skal 

tages som Virkelighed — dernæst de store Træk, hvori 
Skildringen er holdt, medens Enkelthederne mangle, hvor- 
ved der fremkommer indre Modsigelser — endelig, hvad 
der mest af Alt lægger Hindringer for den rette For- 
staaelse, at vi føres over i en Tilværelse med helt andre 
Livsvilkaar og Betingelser end dem, hvorunder vi her leve. 
Herved bliver det ligesaa umuligt for os at danne os 
Forestillinger om den, som det vilde være for Barnet i 
Moders Liv, om det kunde tænke, at danne sig nogen- 
somhelst Forestilling om den Verden, hvori det sættes ind 
ved Fødselen. Overfor disse Vanskeligheder maa gjøres 
gældende, at Formaalet for de apokalyptiske Skildringer 
er praktisk, nemlig at paavirke Villien og stille os Evig- 
hedsmaalet for Øie for derigjennem at styrke og opflamme 
til Udholdenhed og Standhaftighed i Livets Prøvelser og 
Kampe. 

Læren om Timelighedens Afslutning og de dermed 
følgende store Begivenheder er af største Betydning for den 
christelige Tro, thi uden den vilde Frelsesværket være for- 
gæves og tabe sig, som alt Andet vi opleve, i Tidens be- 
standigt rindende Strøm. Først heri naaer Frelsen sin 
Fuldendelse, og denne Lære vil derfor have en fremtræ- 
dende Plads i den christelige Prædiken og Forkyndelse, 
ligesom den i Psalmedigtningen har faaet herlige og op- 
løftende Skildringer og har været et Yndlingsæmne for 
Malerkunsten og fremkaldt nogle af dens ypperste Frem- 
stillinger. 

Kilderne for den dogmatiske Behandling af dette Lære- 
stykke have vi i Jesu Taler, i de apostoliske Breve og en- 
delig i de store prophetiske Skildringer i Johannes Aaben- 
baring, hvor det Hele fremsættes som et mægtigt Verdens- 
drama, i hvilket de enkelte Optrin skride frem, udbredende 
Forfærdelse og Ødelæggelse, indtil det Hele sluttes i et 
straalende Billed af det nye Jerusalem, Gudsriget i sin 

evige Herlighed. Medens Exegesen maa søge at tolke de 
mange Enkeltheder og paavise den indre Forbindelse mel- 
lem disse, vil Dogmatiken gaa uden om Enkelthederne og 
standse ved Helheden, af hvilken enkelte Hovedpunkter 
fremdrages. Som saadanne kunne nævnes næstefter en 
Undersøgelse af de almen-menneskelige Spørgsmaal om 
Sjælens Udødelighed og Tilstand efter Døden, de 
dogmatiske Hovedpunkter: Tusindaarsriget — Christi 
Gjenkomst — de Dødes Opstandelse — Dommedag 
— Verdensfornyelsen. 

Grundlaget for Fremstillingen maa være den hellige 
Skrift, thi vore egne Tanker og Forestillinger ville kun 
føre os ud i en luftig Phantasiverden uden Tilhold i Virke- 
ligheden. Kun Skriftens Vidnesbyrd giver et fast Støtte- 
punkt for Udviklingen, og Dogmatikens Opgave maa først 
blive at udsondre de bærende Tanker fra den billedlige 
Indklædning og dernæst som i hele dens Gerning at frem- 
stille disse Grundtanker i deres indre Sammenhæng med 
Afvisning af urigtige og vildledende Opfattelser. 


& 61. 
Sjælens Udødelighed. 


Forudsætning for hele Eschatologien er Troen paa 
Sjælens Udødelighed. Den kan ikke betragtes som et 
christeligt Dogme, men er en almen-menneskelig Tanke, 
som vi ogsaa finde i de hedenske Religioner i mere eller 
mindre udviklet Skikkelse. Særegent for den aabenbarede 
Religion er, at Døden her sættes i nøjeste Forhold til Syn- 
den, og Udødelighedens Art bestemmes ved Forholdet til 
den i Jesus Christus givne Frelse. 

Hvad Døden er i sit inderste Væsen, er for os ligesaa 
stor en Hemmelighed, som hvad Livet er. Her kan kun 

siges, at for vor Opfattelse viser Døden sig som en Ad- 
skillelse mellem Legem og Sjæl, hvorefter det materielle 
Legem opløses i sine Bestanddele og forsvinder, medens 
den immaterielle Sjæl gaar over i en fri Aandsexistents. 
Sjælen vedbliver altsaa at leve, det er dette, vi kalde Sjæ- 
lens Udødelighed, hvorimod vi forkaste saavel Pantheis- 
mens Lære om den enkelte Sjæls Opgaaen og Forsvinden 
i den almene Substants eller det Absolute som Materialis- 
mens Lære om en Opløsning af de enkelte Atomer, som 
nu indtræde i nye Sammenstillinger og dermed danne nye 
Livsformer. Overfor disse Opfattelser fastholde vi Sjælens 
Udødelighed som en fortsat individuel og personlig Leven. 

Skøndt Troen paa denne Udødelighed kan siges at 
være i Strid med al vor umiddelbare sandselige Erfaring, 
der viser os en stadig Ophør og Forsvinden af alt Levende, 
af Mennesker saavel som Dyr og Planter, har den dog sin 
Tilslutning og Bekræftelse i Fornemmelsen af det Absolute, 
som vi have i Følelsen af det Uendelige, hvilken hverken 
Planterne eller Dyrene have, og som sætter en Væsensfor- 
skel mellem disse og Menneskene.  Erkendelsen heraf 
træder os i Møde i Gudsbevidstheden og Samvittigheden med 
deres absolute Krav, som løfter os op over alle Endelig- 
hedens Relativiteter. Herpaa har man alt fra Oldtiden 
bygget de saakaldte Beviser for Sjælens Udødelighed, hvis 
nærmere Prøvelse dog ligesom de parallele Beviser for 
Guds Tilværelse ikke høre hjemme i Dogmatiken, men 
maa henvises til Religionsphilosophien. Her kan kun siges 
om dem, at de ere veiledende og forberedende, medens 
den fulde christelige Udødelighedstro er knyttet til Jesus 
Christus og hans Opstandelse. 

Det jordiske Liv vil for den Christne være Gjennem- 
gang og Forberedelse til en højere Tilværelse, og han vil 
i Henhold dertil forstaa at vurdere Livsgoderne ikke som 
absolute, men efter deres relative Værd, eller, som Aposte- 

len udtrykker det, at bruge dem men ikke misbruge dem 
(1 Kor. 7,31: of yowmevor Tov xdouov æg mm) xzataypæuevor), 
navnlig ikke eftertragte dem som udelukkende Gjenstand 
for Nydelse, men som Midler for den sædelig-religiøse Livs- 
udvikling. I nær Forbindelse hermed staar Tanken om, 
at Sjælens Udødelighed ikke skal forstaas som blot hin- 
sides, men som en Evigheds-Spire i det nuværende Liv, 
hvorfor den Christne allerede indenfor dette kan leve et 
evigt Liv (se ovenfor S. 550). Hermed vil da ogsaa al 
sygelig Længsel efter Døden være afvist og den dermed 
følgende Betragtning af det jordiske Liv som en Jammer- 
dal (Pietismen) i stærk Modsætning til Apostelen, som vel 
kunde have mest Lyst til at vandre ud af dette Liv for 
at være hos Christus, men dog alligevel trods Lænker og 
Fængsel har Livet kært for at kunne fortsætte sin store 
Missionsgerning med al den Glæde, som den skaffer ham, 
og derfor føler sig usikker i Valget mellem sin Bortgang 
og sin Forbliven (Phill. 1,22). 

En ganske særlig Stilling indtager Israels Folk overfor 
Udødelighedstroen. Man skulde antage, at dette Folk, der 
med sin stærke og faste Monotheisme indtager en ganske 
enestaaende Plads mellem de store Kulturfolk med deres 
brogede, stundom ret lavtstaaende Polytheisme, ogsaa vilde 
have en tilsvarende høi og fri Udødelighedstro, men det 
er ikke Tilfældet. Tværtimod kunde man ifølge føorskel- 
lige Udtalelser i det gl. Test. holde for, at Tilstanden efter 
Døden hos dem opfattedes som en Skyggetilværelse lige- 
som hos flere Hedningefolk. Ganske vist fortælles om 
Henok, at Gud tog ham til sig (1 Mos. 5,%), og om Elias, 
at han blev optagen til Himlen i en Ildvogn (2 Kong. 2,6 flg.), 
men begge disse ere Undtagelser fra det Almindelige, den 
første lønnes af Gud for sin Fromhed, den sidste for sin 
brændende Nidkærhed for Jehovahtroen. Ellers høres 
bitre Klager: i Døden er ingen Erindring om Gud og ingen 


Timelighedens Afslutning. 563 


Lovprisning af ham (Ps. 6,6, 30,10, 88,11), Døden er Mør- 
kets og Skyggernes Land, hvorfra Ingen kommer tilbage 
(Job 10,m—22). Derfor skal man handle kraftigt, medens 
man er i Live, thi i de Dødes Rige er hverken Visdom 
eller Forstand eller Gerning (Præd. 9,10). Det er de samme 
Forestillinger om Dødsriget som hos de livsglade Grækere, 
og det sidstnævnte Sted danner en Parallel til Klagen hos 
Homer, at det er bedre at være en Hund blandt de Levende 
end Achilles blandt de Døde. Men ved Siden af disse 
bittre Klager finde vi Udtalelser med fuld Fortrøstning til, 
at Gud vil ikke forlade sin Fromme i Døden, ikke tillade 
sin Hellige at se Forraadnelse (Ps. 16,10), men tilsidst op- 
tage ham i Herlighed (Ps. 73,%), og i Prædikerens Bog 
ender Tvivlene og Klagerne tilsidst med den Erklæring, at 
Støvet vender tilbage til Jorden, men Aanden til Gud, som 
sav den (Præd. 12,7). Paa lignende Maade reiser Job sig, 
efter at være dybt nedbøiet af sine pinefulde Smerter og 
sine Venners Anklager, i sin fulde Kraft og udtaler i et 
dunkelt Orakelsprog, at han er fuldt forvisset om, at hans 
Forløser lever, som skal skaffe ham fuld Opreisning efter 
Døden, og selv skal han skue Gud med sine egne Øine 
(Job 19,25—27). 

I det gl. Test. gaar der to Strømninger ved Siden af 
hinanden i Udødelighedstroen: den ene deler Oldtidens 
almindelige Opfattelse om et Dødsrige, hvor vel ikke alt 
Liv er udslukt, men kun udfolder sig som et Skyggeliv, 
blegt og farveløst og daadløst i Sammenligning med Jorde- 
livets livskraftige og farverige Rørelser: det gammeltesta- 
mentlige Scheol er ikke væsentlig forskelligt fra Grækernes 
og Romernes Hades. I den anden Opfattelse dæmrer 


Job 19,227: Jeg veed, at min Forløser lever, og han skal 
tilsidst staa paa Støvet, og naar min Hud er fortæret, skal jeg 
dog beskue Gud af mit Kød, ja ham skal jeg selv skue med mine 
egne, ikke med en Fremmeds Øine skal jeg skue ham. 

Haabet om en kommende Tilværelse som et Lysskær i 
Mørket. Begge Opfattelser vexle med hinanden som en 
faldende og stigende Bølgegang, dog bliver den sidste efter- 
haanden stærkere og er tilsidst seirende. Efter Exilet har 
Udødelighedshaabet fæstnet sig i en klar og sikker Skik- 
kelse, som det ses af Makkabæernes Bøger. Paa Christi 
Tid fastholdt Pharisæerne og Essæerne Troen paa en Op- 
standelse, medens Sadducæerne forkastede den i Tilslutning 
til den ældre Mosaismes Opfattelse (Matth. 22,22—23 jvfr. 
Ap. G. 23:83). 

Det kan tilvisse undre, at Udødelighedstroen var saa 
svag og ringe udviklet i Israel. Grunden hertil maa søges 
i Aabenbaringens pædagogiske Økonomi: et saa svagt og 
ubefæstet Folk maatte først opdrages til ubetinget Lydig- 
hed mod Loven og Stræben efter Retfærdighed for Gud, 
men begge vilde svækkes, naar der henvistes til Beløn- 
ninger i en hinsides Tilværelse. Derfor indskrænkes Lov- 
lydigheden og Troen paa Guds Retfærdighed til det nu- 
værende Liv, og begge afsluttes indenfor dette. Hertil kom- 
mer den endnu kun lidet udviklede Personligheds-Bevidst- 
hed, hvoraf følger, at den Enkeltes Bevidsthed gaar op i 
Folkebevidstheden og føler sig som Et med den. Blikket 
vender sig fra den Enkeltes til Folkets Bestaaen og finder 
sin Fortrøstning i, at det skal vedblive at bestaa skærmet 
af Guds almægtige Naade og omsider faa sin Herliggjørelse 
i det messianske Riges Herlighed og Seir over alle fjendt- 
lige Magter. Efterhaanden som Folket aandeligt modnes, 
bliver ogsaa den Enkeltes personlige Selvbevidsthed stær- 
kere og faar tilsidst sin Bekræftelse i Jesu Ord, at Gud er 
de Levendes, ikke de Dødes Gud (Matth. 22,32), hvoraf 
følger den Slutning, at saa vist som Gud er Livets Gud, 
maa ogsaa de Troende, som staa i Samfund med ham, 
arve det evige Liv. 

8 62. 


Tilstanden efter Døden. 


Medens Udødelighedstroen staar urokket fast i det ny 
Test. og Opstandelseshaabet ses i et klart Lys, saa hviler 
der et tæt Slør over Sjælens Tilstand efter Døden eller 
Mellemtilstanden mellem Døden og Opstandelsen. Kun 
faa og ringe ere de Oplysninger, som gives herom. En 
stor Forskel er her tilstede mellem Nutidens og den apo- 
stoliske Tids Opfattelse heraf: medens den første er livlig 
interesseret i dette Spørgsmaal og med ivrig Eftertænken 
søger at løse denne dunkle Gaade, saa var den apostoliske 
Tid kun i ringe Grad optagen deraf. Åarsagen er, at den 
sidste ventede Herrens Gjenkomst som umiddelbart fore- 
staaende, hvorfor alle dens Tanker og Forventninger ret- 
tede sig mod den, medens Mellemtilstanden blev som et kort 
Natteblund. For os stiller Sagen sig lige modsat: Mellem- 
ilstanden er det umiddelbart forestaaende efter Døden, 
medens Christi Gjenkomst muligvis ligger Aartusinder, 
Ingen veed hvormange, ude i Fremtiden. Skriftens Ud- 
Jalelser om den ere saa vage og ubestemte, at der ikke 
'ader sig fastsætte nogen dogmatisk Lære støttet paa dem, 
Dg paa den anden Side ligger den saa ganske udenfor 
ul Erfaring, at der heller ikke fra den lader sig udlede 
logen Oplysning. Ikke desto mindre er der fremkommet 
mange Forsøg paa at løse denne Gaade — blandt Andre 
har Martensen i sin Dogmatik ($ 276) givet en aandfuld og 
nteressant Fremstilling af Mellemtilstanden, men Spørgs- 
'naalet bliver rigtignok, hvad Sikkerhed der haves for dens 
?aalidelighed. Opgaven vil da her nærmest blive den at 
remstille og prøve forskellige Hypotheser, som herom ere 
remsatte, uden at vi dog herved kunne naa frem til et 
ast Resultat. 

Først møder os her Læren om en Sjælevandring, 


H. Scharling: Dogmatik. 38 


i 


seat 

Metempsychose, som gaar langt tilbage i den hedenske 
Oldtid: efter den vil Mennesket efter Døden gjennemgaa 
forskellige Menneske- og Dyreformer i Henhold til dets 
moralske Vandel og religiøse Fromhed i Jordelivet, og 
efterhaanden luttres og modnes til en høiere Tilværelse, 
Den findes navnlig i de indiske Religioner og hos Ægyp- 
terne, en Gjenklang deraf findes hos Pythagoras og Plato, 
Denne phantastiske Lære staar imidlertid ganske udenfor 
Bibeltroen, der sætter en uoverstigelig Kløft mellem Men- 
neske- og Dyrelivet. 

Snarere kunde Læren om en Sjælesøvn finde Støtte 
i den hellige Skrift. Ifølge den skal Mennesket efter Døden 
være i en bevidstløs sovende Tilstand, hvoraf det førsi 
vækkes ved Opstandelsen. Her kan henvises til Jesu Ord 
om at virke i Livets Dag, thi derefter kommer Natten, då 
Ingen kan arbeide (Joh. 9,4); han siger efter at have mod 
taget Budskabet om Lazarus' Død, at han sover (Joh 
11,11—4), og ligeledes siger han om Jairus Datter, at hur 
er ikke død, men sover (Matth. 9,24). Paa samme Maade: 
kan henvises til den hyppige Brug af Ordet »de hensovede« 
om de Døde (1 Kor. 11,80, 15,6, 1 Thess. 4,138, 2 Pet. 3; 
og oftere). Imidlertid kan Ordet ved de to Dødeopvækkel 
ser være brugt billedligt: da Jesus har baade Villien 0; 
Evnen til at kalde dem tilbage til Livet, vil han sige, a 
Døden er i begge disse Tilfælde saa kortvarig, at den kal 
betragtes som en Søvn. Begge Tilfælde ere da aldeles in 
dividuelle, og derfor kan ikke fra dem uddrages Slutninge 
af almengældende Natur. Ogsaa i de andre Steder af d 
apostoliske Breve kan Udtrykket »sovende« være brug 
billedligt paa Grund af den store Lighed, som der er mel 
lem Søvnen og Døden i de første Timer efter denne, inder 
Opløsningen er begyndt. Paa samme Maade bruges endn) 
stedse Udtrykkene sove ind, hensovet, om de Afdøde. 

Andre Yttringer i den hellige Skrift tyde hen paa € 

under andre Former end de jordiske forisat bevidst Sjæle- 
liv efter Døden, saaledes Jesu Løfte til sine trofaste Tje- 
nere, at hvor han er, skulle ogsaa de være (Joh. 12,x), 
han vil tage dem til sig og berede dem Sted hos sig efter 
sin Bortgang (Joh. 14,3), hans Ord til Røveren paa Korset: 
idag, cmuepov, skal du være med mig i Paradis (Luk. 23,4), 
jvfr. Paulus' Ønske om at vandre bort fra denne Verden 
og være hos Christus (Phill. 1,2) og Johannes” Syn, i 
hvilket han saae og hørte de bortgangne hellige Christine 
istemme den store Lovsang foran Guds Throne (Joh. Aab. 
14,23). Muligvis kunde det tænkes, at der umiddelbart 
efter Døden indtræder en Dødssøvn, hvorefter en Opvaagnen 
finder Sted, saaledes ved Jesu Døde-Opvækkelser, hvor de, 
som kaldes til Live, Intet synes at vide om, hvor de have 


været, i Lighed med dem, der vækkes af en dyb Søvn. 


Gaa vi nærmere ind paa Spørgsmaalet om Tilstanden 
efter Døden, finde vi, at de Afdøde kaldes Sjæle, wryar 
(Joh. Aab. 6,2) eller Åander, avevuere (1 Pet. 3,12, Hebr. 
12 23), altsaa ere legemløse, hvoraf Følgen er, at Livsvil- 
kaarene maa være høist forskellige fra de jordiske. For 
de Troende vil dette føles som en Befrielse fra det jordiske 
»Dødens Legem« med dets sandselige Tillokkelser og Fri- 
stelser (Rom. 7,…). Ogsaa fra AÅrbeidet med dets Besvær 
og Møie ere de frigjorte, de skulle nu hvile fra deres Ger- 
ninger (Hebr. 4,10, Joh. Aab. 14,13). Dog er dette ingen be- 
vidstløs Hvile eller et passivt Skyggeliv, men et høiere 
Samfundsliv med Christus, en Hjemme-Væren hos Herren 
(2 Kor. 5,8, Phill. 1,23), i hvert Fald et dybere og inder- 
ligere Samfundsliv med Gud og Christus end det, som 
finder Sted i denne Verden. Her paa Jorden er Livet 


Rom. 7,4: Jeg elendige Menneske, hvem skal fri mig fra dette 
Syndens Legem? 

2 Kor. 5: Vi ere frimodige og have mere Lyst til at vandre 
bort fra Legemet og være hjemme hos Herren. 


38" 

mere eller mindre et Liv paa Overfladen og i Udvorteshed, 
det bevægede Liv snart med sit Arbeide og Strid snart 
med sine sandselige Nydelser drager os bort fra os selv — 
efter Døden gaar Sjælen tilbage i sin inderste Livsgrund 
og er henvist til sig selv, dens Liv maa da nærmest tænkes 
som et Inderlighedens Liv i stille Fred og uforstyrret Glæde 
i Modsætning til Livet paa Jorden i al dets Udvorteshed 
og Uro. Dog maa denne Forskel ikke drives altfor yder- 
ligt til en absolut Modsætning, som om det nuværende 
Liv var lutter Udadvendthed, det hinsides kun Indadvendt- 
hed (Martensen). Thi ogsaa her kunne vi være saa op- 
tagne af stærk aandelig Bevægelse, at den ydre Omverden 
svinder ganske bort fra os, og vi hverken høre eller se 
den, saaledes ved dyb Eftertanke, videnskabeligt Studium, 
Løsning af en bestemt Opgave eller paa anden Maade. 
Muligvis en hellig stille Søndagsfred i Hjemmet kan være 
et Forbilled paa hin Indadvendthed. 

I denne Hvilen og inderlige Samfund med Herren ud- 
vikles Sjælen og skrider frem mod sit religiøse og sædelige 
Fuldkommenhedsmaal. Det kunde da tænkes, at den sjæle- 
lige og legemlige Grundforandring, som er foregaaet i Døden, 
ligesom har udbrændt Alt, hvad der endnu var tilbage af 
Egenkærlighed og syndig Lyst, og dermed Begyndelsen sat 
til et helt nyt Liv i Sandhed og Retfærdighed. Andre ville 
maaske heller tænke sig en jævnt fremskridende Udvikling, 
gjennem hvilken Sjælen lidt efter lidt naar frem mod Fuld- 
endtheden. Hertil maa dog bemærkes, at der mellem det 
Relative og det Absolute, mellem Syndighed og fuldkom- 
men Hellighed altid er en dyb Kløft, over hvilken man 
ikke kommer uden ved et Livsspring, et salfovitale d. e. 
et saadant, hvor man sætter Livet ind, og dette sker jo i 
allerbogstaveligste Forstand i Døden. 

Til Tanken om en fremskridende Udvikling knytter sig 
Spørgsmaalet om en mulig Omvendelse efter Døden af 

Saadanne, som ikke have omvendt sig paa Jorden. Skriften 
taler nærmest mod en saadan, idet den aandelige Udvikling 
afsluttes med Døden og efter den følger Dommen (Hebr. 
9,27) jvfr. Lignelsen om Rigmanden og Lazarus (Luk. 16). 
Imidlertid vil dog her kunne siges, at Skriften ikke be- 
stemt udtaler sig imod en saadan Mulighed. Paa den 
anden Side maa fra et praktisk Synspunkt enhver ligefrem 
Lære eller Forkyndelse om en Omvendelse efter Døden 
bestemt afvises; thi paa Grund af den menneskelige Let- 
sindighed vil den for Mange blive en Fristelse til at opsætte 
Omvendelsen i det Haab, at den jo altid kan finde Sted i 
en hinsides Tilværelse, hvor vi faa klarere Syn for dens 
Nødvendighed, end vi have her paa Jorden. 

Ogsaa andre Spørgsmaal paatrænge sig os, uden at vi 
ere istand til at besvare dem: saaledes om Opholdsstedet. 
Skriftens Henvisning af de Døde til Underverdenen, Hades, 
hviler paa Oldtidens Opfattelse af hele Verden som dreiende 
sig om Jorden som sit Centrum og under den atter Rum- 
met, hvor de Afdøde færdes — den vil derfor ikke kunne 
tages til Følge. I Modsætning dertil har en nyere Tids 
poetiske eller philosophiske Verdensanskuelse ment, at de 
Afdøde komme til en eller anden lysende Klode i det fierne 
Himmelrum — denne Opfattelse er dog ligesaa uholdbar, 
da der i den usynlige og usandselige Verden ikke kan 
være Tale om rumlige Forhold. Andre holde for, at der 
her vel ikke kan være Tale om Legemlighed og begrænd- 
sede Rumforhold, men dog alligevel om en vis ubegrændset 
Rumbestemmelse, hvor de Afdøde færdes, ikke et Sted, 
men en Stedlighed. Dette kan støttes til saadanne Ud- 
talelser som Jesu Ord til Røveren paa Korset (Luk. 23,43) 
og Paulus Ord, at han har været henrykt i den tredie 


Hebr. 9,27: Det er Menneskene tildelt engang at dø og der- 
efter Dommen. 

Himmel (2 Kor. 12,2). Dog kunne disse Udtryk ogsaa 
være brugte billedligt om dAandsopløftelsen (jvfr. 2 Kor. 
12,3: »bortrykket til Paradis, om det var i Legemet eller 
udenfor Legemet, veed jeg ikke«), og det vil i hvert Fald 
blive vanskeligt at danne sig nogen Forestilling om en 
saadan ikke rumlig Stedbetegnelse. 

Spørgsmaal af større Betydning er, om de Afdøde staa 
i noget Forhold til den nærværende Tilværelse, om de 
kunne følge Begivenhedernes Gang og muligvis faa Beløn- 
ning eller Straf ved at se de gode eller slette Følger af 
deres tidligere Handlinger — om de muligvis kunne paa- 
virke de Efterlevendes Tanker og Handlinger ved umiddel- 
bare Indskydelser og derigjennem afværge Farer eller i 
tvivlsomme Tilfælde vise dem den rette Vei. Paa disse 
og lignende Spørgsmaal gives os intet Svar; vi henvises 
her til Guds naadige og barmhjertige Forsynsstyrelse. 

Heller ikke om de Ondes eller Uomvendtes Til- 
stand i Dødsriget gives os bestemte Meddelelser. Man 
kan her henvise til den rige Mand, som efter sin Død var 
i Pine (Luk. 16,23), hvorved dog maa erindres, at denne 
Lignelse har et andet Formaal end at give eschatologiske 
Oplysninger, men at saadanne maa betragtes som Rammen 
om Fortællingen. Dog kan herom vel siges, at i Mod- 
sætning til de Frommes stille Glæde i Herren ville de 
haardnakkede Fornægtere og Onde leve i Uro og Angst og 
i en frygtelig Forventning af den kommende Dom (Hebr. 
10,27) som ogsaa i en indre Tomhedsfølelse og et utilfreds- 
stillet Begær af deres syndige Lyster. Her kan mærkes 
det stille, men betydningsfulde Ord om Judas, at han 
efter sit Forræderi gik til sit eget Sted d. e. det for ham 
bestemte Sted (Ap. G. 1,25). 

Medens den evangeliske Kirke støttende sig til den 
hellige Skrift kun udtaler sig med stor Tilbageholdenhed 
om Mellemtilstanden mellem Død og Opstandelse, saa har 

Romerkirken her aabnet en hel Æventyrverden. Den 
opstiller forskellige Opholdssteder for de Afdøde, eftersom 
deres Levnet har været”), men Hovedinteressen knytter sig 
her til Skærsilden, purgatorium. Af disse forskellige Op- 
holdssteder nævnes kun Skærsilden i de romerske Beken- 
delsesskrifter, hvor den omtales flygtigt, men hele denne 
Lære drøftes udførligt af de romerske Theologer, medens 
Skærsilden spiller en i høj Grad fremtrædende Rolle i Folke- 
troen. Den græske Kirke forstaar ved Skærsilden en aande- 
lig Renselse, men Romerkirken tager den som en sandselig 
pinefuld Ild og har paa Kirkemødet i Florents 1439 fastsat 
det som Kirkelære. Den erklæres at være en Renselse fra 
de Synder, som ikke ere blevne afsonede i det jordiske 
Liv, og for hvilke Straffen nu maa lides efter Døden. Dog 
strækker Kirkens Hjælp sig ogsaa ind i Skærsilden ved 
Aflad, Forbønner og især ved Messeofferet, der kan for- 
korte Skærsildens Pinetid. Læren søges støttet ved en 
kunstlet Forklaring af forskellige Skriftsteder: 2 Makk. 12,43, 
hvor det fortælles, at Judas Makkabæus efter vunden Seir 
bekoster et Sonoffer i Jerusalem for de faldne Jøder, hos 
hvem der er fundet skjulte Afgudsbilleder; Jesu Sirachs 
Bog 51,7 og Zach. 3,2, hvor der tales om en kvælende Ild, 
fra hvilken Herren har udfriet — 1 Kor. 3,15 og Juda 23, 
hvor det samme Billed anvendes om Frelse fra overhæn- 
gende Fare. 


=) Fem Kredse opstilles: 1) Helvede, infernum, hvortil de 
Vantro, Kætterne og de, som have begaaet Dødssynder uden at 
have faaet Absolution af Kirken, henvises; 2) Skærsilden, Purga- 
torium, Renselsesstedet for de Skrøbelige og Ufuldkomne; 3) lim- 
bus infantium, hvor der hverken er Glæde eller Sorg, for de 
udøbte Børn; 4) limbus patrum for Patriarcherne og de andre 
Fromme i Israel, som dog nu staar tomt, da Christus har udløst 
dem ved sin Nedfart til Underverdenen; 5) coelum s. paradisus, 
hvor Martyrerne og de Hellige samles, som Intet have af afbøde 
og straks komme til Gud. 

Reformatorerne angreb stærkt hele denne Lære navn- 
lig paa Grund af de Misbrug ved Aflad, Messeoffer og 
Værkhellighed, som knyttede sig dertil og i lige Grad vir- 
kede nedbrydende paa Moral og Religion. I Kampens" 
Hede kom Luther og hans Venner til den modsatte En-" 
sidighed ved at erklære, at der efter Døden overhovedet. 
slet ingen Tid er, efterdi man da er gaaet over i Evig- 
heden, hvoraf Luther slutter, at de mange Hundreder eller 
Tusinder af Aar, som ligge mellem Døden og Opstandel- 
sen, ved Opstandelsen vil synes at være et eneste Øjeblik. 
At denne Lære dog ikke er i fuld Overensstemmelse med 
den hellige Skrift, vil fremgaa af det Ovenstaaende. 

Naar den hellige Skrift i det Hele kun giver saa spar- 
somme og tildels dunkle Meddelelser om Tilstanden efter 
Døden, da kan det dels skyldes den Omstændighed, at 
det Hinsides ligger over vor Fatteevne og derfor ikke kan 
udformes i menneskelig Tale jvfr. 2 Kor. 12,4 — dels have 
et pædagogisk Formaal, nemlig at afværge den Fare, at 
vor Opmærksomhed bortvendes fra den nuværende Livs- 
førelse med dens Opgaver og drages ind i ørkesløse Drøm- 
merier om det Hinsides. 


81,63 


Tusindaarsriget. 


Medens de hensovede Fromme hvile i Guds Fred og 
Glæde, og der er Stilhed i de Dødes Rige, er der Kamp 
og Strid mellem de Levende paa Jorden. Gudsriget og 
Christi Evangelium vækker stadig Modstand, men udbredes 
under Christi Ledelse i stedse videre Kredse blandt alle 


2 Kor. 124: Han (Paulus) blev bortrykket ind i Paradiset 
og hørte uudsigelige Ord, som det ikke er tilladt et Menneske at 
udtale. 

Folkeslag indtil de fjerneste Kyster og Øer. Samtidigt 
stiger Modstanden mod Evangeliet, hvilken fremkaldes ved 
Ordets Forkyndelse, som aabenbarer Hjerternes skjulte 
Sindelag. Humanismens Tale om en stedse fremskridende 
og stigende Culturudvikling, der vil gjøre Menneskeslægten 
stadig mægtigere overfor Naturen ved Videnskabens stigende 
Kendskab til den og derigjennem lykkeligere og gladere, 
hviler paa en Naturanskuelse, der nægter Villiens Frihed 
og derfor er uholdbar. Den finder heller ingen Støtte i 
Historien, der tværtimod viser os, at en høit udviklet ydre 
Kultur kan være forenet med megen sædelig Raahed og 
opløste ulykkelige Samfundsforhold — man tænke paa 
Romerrigets Forfaldsperiode og de ikke faa Paralleler med 
den, som vor egen Tid med dens høit priste Videnskab 
og Cultur fremviser. Christentroen, som i Modsætning til 
Humanismen hævder Villiens Frihed og kræver dens Un- 
derordning under Guds Villie for at kunne samvirke med 
den, har derfor det modsatte Syn paa Fremtidens Historie. 
Den hellige Skrift meddeler en Række eschatologiske Ud- 
talelser saavel af Jesus selv som af hans Apostle, hvori 
det varsles, at netop de sidste Tider skulle blive de værste. 
Uretfærdigheden vil voxe, og med den følge Trængsler og 
Christenforfølgelser, saa at Mange skulle falde fra og Kær- 
ligheden blive kold. Hertil kommer blodige Krige og store 
Naturulykker som Jordskælv og Hungersnød (Matth. 24,6—12), 
og Trængslerne kunne blive saa haarde, at der kan blive 
Tvivl, om der tilsidst endnu vil være Troende paa Jorden 
(Luk. 12,8), hvis ikke Gud i sin Naade forkortede disse 
Ulykkestider (Matth. 24,22). Lignende Varsler om en sti- 
gende Ugudelighed og Fordærvelse og medfølgende Natur- 
ulykker finde vi ogsaa i de apostoliske Breve (2 Thess. 2,3, 
1 Tim. 41, 2 Tim. 3,1). Navnlig giver Johannes Aaben- 
baring i store prophetiske Syner et malende Billed af For- 
dærvelsen og de frygtelige Straffedomme. 

Midt i al denne Elendighed og Forfærdelse føres pludse- 
lig et straalende Billed frem for os: Tusindaarsriget eller 
Millenniet, som viser os Evangeliet i sin seirende Herlig- 
hed. I Joh. Aab. 20,1—8 fortælles, at en Engel farer ned 
fra Himlen, griber Djævelen, binder ham med en Lænke 
og kaster ham i Afgrunden, hvorefter den lukker over 
ham, og Djævelen maa blive i dette Fangenskab i tusind 
Aar, indtil han atter lades løs. I dette Tidsrum blive 
Sandhedsvidnerne, som ere blevne henrettede for Christi 
Skyld, og de Troende, som have holdt fast ved Evangeliet, 
levende igjen og føre Herredømmet sammen med Christus. 
Detle er den første Opstandelse. Efter de tusind Aar løs- 
lades Satan, som nu samler alle Folkeslagene, Gog og 
Magog, og fører dem frem mod de Helliges Menighed for 
at ødelægge den. Men Ild nedfarer fra Himlen og fortærer 
dem, Djævelen og hans Tilhængere kastes i Ildsøen til 
evig Pine, og nu kommer Dommedag med alle de Dødes 
Opstandelse, hvorefter den store og afgjørende Verdensdom 
finder Sted. 

Til denne Skildring findes ingen ligefremme Parallel- 
steder i ny Test. Man har ment at kunne finde saadanne 
i forskellige andre Steder, saaledes Matth. 5,5 (de Sagt- 
modige skulle arve Landet), 19,28 (Apostlene skulle sidde 
paa tolv Throner og dømme Israels tolv Stammer), 25,10 
(Brudgommen og de kloge Jomfruer gaa ind til Bryllups- 
festen, medens de daarlige Jomfruer lades udenfor), 26,29 
(Herren vil drikke den nye Vin med Apostlene i Himme- 
riges Rige), Luk. 14,74 (de Retfærdiges Opstandelse) — 
hvortil kan føjes Udtalelser i de apostoliske Breve (1 Kor. 
15,288—28, 1 Thess. 4,16, Phill. 3,1 0. a.). Hertil maa be- 
mærkes, at de nævnte Steder kunne vel ved en noget friere 
Fortolkning bringes i Overensstemmelse med Forkyndelsen 
af Tusindaarsriget, mea Ingen vilde dog falde paa, at der 
i dem tænkes paa et tusindaarigt Rige under ganske sær- 

egne Livsvilkaar, naar vi ikke havde Læren herom fremsat 
i Joh. Aab. Alt, hvad der kan siges, er, at Paulus vel 
taler om en Rækkefølge i Opstandelsen, hvorefter de Her- 
ligste og Ypperste skulle opstaa først sammen med Herren, 
derefter komme de Andre, som ikke indtage saa høi en 
Rang (1 Kor. 15,22-—2, 1 Thess. 4,16—17), men en nærmere 
Beskrivelse heraf gives ikke. Heller ikke finde vi noget- 
somhelst Spor i Apostlenes Taier eller i deres Skrifter af, 
at de under Trængslerne og Forfølgelserne have opmuntret 
og trøstet Menighederne ved at vise hen til dette straalende 
Seirsbilled, men deres Opmuntring og Trøst indskrænker 
sig altid til at henvise til Christi snarlige Gjenkomst. 
Vende vi nu Betragtningen til Joh. Aab. 20,1—10, da er 
ogsaa her Adskilligt, som bliver os dunkelt. Med Hensyn 
til Tidsbestemmelsen fremgaar det ikke klart, om Millenniet 
skal indtræde før eller efter Christi Parusi. I første Til- 
fælde vilde Tusindaarsriget blive Afslutningen paa den 
verdenshistoriske Udvikling paa Jorden, i sidste Tilfælde 
Begyndelsen paa den nye Verdensorden i Himlen. Tallet 
1000 kan tages bogstaveligt, men det kan ogsaa forstaas 
symbolsk som Udtryk for en lang Aarrække (jvfr. Ps. 90,4, 
2 Pet. 3,8), ligesom en bestemt Talangivelse jo oftere be- 
nyttes i de gl. test. Prophetier. Endeligt vil det heller ikke 
kunne afgjøres, om der her skal tænkes paa store Om- 
væltninger af den nuværende Naturordning og politiske 
Samfundsordning, eller om der skal tænkes paa et aande- 
ligt Herredømme af de troende Christne under den samme 
Ordning som den nuværende. Muligvis man vil komme 
den rette Fortolkning af Stedet nærmest ved at opfatte 
Tusindaarsriget som Indledning til den kommende Herlig- 
hed og som værende af halv jordisk, halv himmelsk Natur; 


2 Pet. 3,8: Een Dag er for Herren som tusinde Aar og tu- 
sinde Aar som een Dag. 

det er ligesom Forklarelsen lysende strækker sig ind i den 
jordiske Tilværelse. Set under dette Synspunkt kunde 
man være mest tilbøielig til at betragte Millenniet som et 
exegetisk Problem, der ligger udenfor Dogmatiken. Men 
den store Bevægelse, som Forkyndelsen af dette Herlig- 
hedens Rige har fremkaldt i visse Tidsperioder, i Forening 
med de forskellige Udlægninger, for hvilke det har været 
Gjenstand, gjør dog, at det maa betragtes som et ikke 
uvæsentligt Led af Eschatologien, og dermed vil dets Plads 
i Dogmatiken ogsaa vise sig som berettiget. 

Størst Interesse maatte denne Lære vække i den efter- 
apostoliske Tid i Forfølgelsens blodige Tider, og vi finde 
da ogsaa, at de apostoliske Fædre Papias, Hermas, Justinus 
Martyr med Forkærlighed dvæle ved denne Lære ligesom 
Kirkefædrene Irenæus og Tertullian, medens Cerinth og 
Ebioniterne give den en rent sandselig Udsmykning i Til- 
slutning til Jødernes phantastiske Udsmykning af det kom- 
mende Messiasrige. Imidlertid er der Andre blandt Kirke- 
fædrene, som ikke kunne finde sig til Rette med denne 
phantasifulde Lære og derfor forbigaa den i Taushed, ja 
Clemens Alexandrinus og Origenes forkaste den aabenlyst 
som blotte Phantasibilleder. Anderledes maatte Opfattelsen 
stille sig, da Forfølgelsens haarde Tider vare overvundne, 
og Christendommen stod som den seirende Verdensreligion. 
Da laa den Tanke nær, at Tusindaarsriget ikke længer var 
et kommende Rige, men allerede indtraadt med Keiser 
Konstantin. Det er navnlig Augustin, der er Talsmand 
herfor, og paa Grund af hans Autoritet blev dette den 
herskende Opfattelse i Middelalderen og bestyrkedes ved 
den ydre Glands og Magt overfor Keisere og Konger, som 
Romerkirken udfoldede — at den skjulte over megen indre 
Tomhed og aandelig Fattigdom, blev man ikke var. Re- 
formationens siærke Røre bragte atter Chiliasmen frem i 
en grov sandselig Skikkelse hos Gjendøberne og andre 

Sværmere, der endog med Vaabenmagt søgte at oprette 
Tusindaarsriget.  Reformatorerne vendte sig derfor med 


" Harme bort fra denne Omdannelse af aandelige Goder til 


sandselige Nydelser, saa meget mere, som man fra romersk 
Side søgte at slaa de Evangeliske sammen med de svær- 
meriske Revvlutionsmænd. De udtale derfor i Augsburger- 
bekendelsen”) en skarp Afvisning af dem, som udbrede 
jødiske Meninger om et sandseligt Messiasrige. Dens Ud- 
talelser gælder dog kun Udskeielserne, men ikke selve den 
bibelske Chiliasme, dog maa det indrømmes, at nogen 
særlig Sympathi for den havde Reformatorerne ikke, hvad 
der ikke kan undre, da Samtidens vidt udbredte revolu- 
tionære Bevægelser, som mente at finde en Støtte i denne 
Lære, truede den evangeliske Bevægelse, som var af rent 
aandelig Natur, med Undergang. De lutherske Reforma- 
torer fastholdt derfor Augustins Opfattelse, at Tusindaars- 
riget allerede er indtraadt med Christendommens Seir, og 
følte ingen Trang til at sysle med chiliastiske Ideer. Det 
samme gælder om de orthodoxe lutherske Theologer og 
blev her støttet af den scholastiske Methode og den logiske 
Stringents, hvormed de behandlede Theologien, og som 


ingen Plads lod aaben for Phantasiens Rørelser. Ander- 


ledes blev det, da Pietismen kom til Orde og lagde Vægten 
påa de fromme Følelser, da blev Læren om Tusindaars- 


"riget atter draget frem og fastholdt i sin prophetiske Form 


som et tilkommende Rige. Theologer som Spener og 
Bengel behandlede med Forkærlighed denne Lære, og den 
sidstnævnte kom gjennem en Række dybsindige og phan- 
tastiske Beregninger til det Resultat, at Tusindaarsriget 


" maatte indtræde 1836. Pietismens Fortsættelse i den nyere 
" Opvækkelse behandlede ligeledes dette Lærestykke med 


i 


| 


=) Conf. Aug. art. 17: Damnant, qui nunc spargunt judaicas 
Opiniones, quod ante resurrectionem mortuorum pii regnum 
mundi occupaturi sint, ubique oppressis impiis. 

Forkærlighed, medens enkelte Theologer forklarede det paa 
en friere Maade, men naar man her holdt for, at der i 
Millenniet vilde finde synlige Aabenbaringer af Christus 
Sted i Lighed med dem, der fandt Sted for Apostlene efter 
hans Opstandelse, eller at de halshuggede Sandhedsvidners 
Levendegjørelse skal forstaas om en fornyet Levende- 
gjørelse i den kirkehistoriske Erindring (H. Martensen) — 
da er man vistnok kommet helt udenfor den bibelske 
Ramme. 

Forkyndelsen af det kommende Tusindaarsrige maa 
ses i nøjeste Forbindelse med den Tid, da den fremkom. 
Menneskelig set var Christendommens Sag da haabløst for- 
tabt: den mægtigste Statsmagt paa Jorden, der havde un- 
derkastet sig Størstedelen af den da kendte Verden, det 
romerske Kejserdømme, havde erklæret den Krig paa Kniven 
og førte en blodig Udryddelseskrig mod den. Da hørtes 
en prophetisk Røst, som med Aandens fulde Kraft varslede 
om Christendommens Seir og dens blivende Herredømme 
over Verdensmagterne indtil Verdens Ende. Man vil kunne 
forstaa, at et saadant glimrende Seirsbudskab maatte kunne 
reise det sunkne Mod til ny Kamp og til vedblivende Stand- 
haftighed. 

Hvad dernæst den dogmatiske Opfattelse af Tusind- 
aarets Rige angaar, da maa vi sammen med Reformatorerne 
og de lutherske Theologer afvise alle jødiske Forestillinger, 
Judaicæ opiniones, om et Messiasrige med sandselige Nydel- 
ser i Lighed med et muhamedansk Paradis. Dog kunne 
vi heller ikke godkende Opfattelsen af det som et allerede 
nærværende Rige, men maa i Henhold til den apostoliske 
Skildring forstaa det som et tilkommende Rige, der vil 
danne Afslutningen paa den nuværende Verdensorden og, 
samtidig Indledningen til den tilkommende. Det vil som 
saadant være præget af begge: i første Henseende vil det 
kunne betragtes som et seirrigt christeligt Culturrige, hvor 

der hersker almindelig Verdensfred, i hvilken Folkeslagene 
ikke staar fuldtrustede overfor hverandre i stadig urolig 
Forventning af en kommende Verdenskrig, men have gjen- 
sidig Tillid til hverandre og staa i broderlig Samvirken, 
medens de styres med Visdom og Retfærdighed, og chri- 
stelig Kunst og Videnskab udfolder sig i rigeste Fylde. 
Samtidig vil Tusindaarsriget være en Indledning til den 
kommende Verdensfornyelse, være som en Forsabhbath til 
den evige Sabbaths Herlighed, et Tidsrum, i hvilket de 
Dødes Opstandelse begynder og de himmelske Kræfter 
røres. En nærmere Fremstilling heraf kan ikke gives, da 
dette ligger ganske udenfor vor nuværende Erfaring og 
dermed ogsaa udenfor vor nuværende Forestillingskreds 
og vil derfor kun faa sit Udtryk i Anelser og stille For- 
ventninger. En fast dogmatisk Udvikling af Enkelthederne 
vil ligesaa lidt kunne gives her som af den øvrige Escha- 
tologi, man maa lade sig nøje med at drage de store Ho- 
vedlinier og fastholde dem, som de ere givne i Skriften. 
Overfor den praktiske Anvendelse i Prædiken og Under- 
visning bør her altid vises Forsigtighed, da en videre Ud- 
maling altfor let drager Villien bort fra alvorlig Bod og 
Tro til Phantasterier af mere eller mindre sandselig Natur 
og fører Tankerne fra det nuværende Livs Opgaver og 
Virken over i en ørkesløs Drømmeverden. Historien af- 
giver tilstrækkelige Exempler paa, hvilke skæbnesvangre 
Forvildelser og deraf følgende Ulykker sandselige chiliasti- 
ske Sværmerier kunne føre over Folkeslagene og hele Sam- 
fundsudviklingen. Sin fulde praktiske Betydning vil denne 
Lære maaske først faa i en kommende Tid, naar Guds- 
fornægtelsen og Vantroen i en falsk og løgnagtig Viden- 
skabs Navn løfter Hovedet høit og ved sin frække Over- 
fladiskhed bringer Mange til Frafald, medens Andre op- 
give Haabet og synke sammen i Tvivl og Forsagthed. Da 
vil denne stolte Propheti om Christendommens endelige 

Seir som Slutning paa Verdenshistorien atter hæve Modet 
hos de Forsagte og bringe dem til at rette de slappe Knæer 
og reise Hoved og Hjerte i Tillid til og Lovprisning af den 
Gud og Frelser, som ene og alene har Riget og Magten og 
Æren i al Evighed. 


& 64. 
Christi Genkomst. 


Christi Genkomst til Jorden ikke længer i Fornedrel- 
sens Skikkelse som ved sit første Komme, men i sin fulde 
kongelige Magt og Herlighed, danner Centrum i Escha- 
tologien, idet den til den ene Side afslutter hele den ver- 
denshistoriske Udvikling i Tiden med den store Verdens- 
dom og til den anden Side indleder Verdensfornyelsen med 
den kommende Saliggjørelse og Herlighed. Man kunde have 
ventet en langsomt skridende Modnelse og stedse videre 
Udbredelse af Christi Menighed over den ganske Jord, men 
som overfor paavist (S. 573) vil efter Skriftens Varsler 
Udviklingen gaa i den modsatte Retning: en stigende Van- 
tro, en voxende Frækhed og Ugudelighed, der tilsidst truer 
med at bringe selv de Udvalgte til Frafald, om ikke Gud 
Herren greb ind og forkortede denne store Trængsels Tid 
(Matth. 24,22). 

Ål denne Ondskab og haanende Trods mod Gud sam- 
ler sig tilsidst i en bestemt Person af overmenneskelig 
Magt og Vælde, Antichristen. Dette Navn, der kun fore- 
kommer i Johannesbrevene, betyder Christi Modstander, 
han er af Satan udrustet med den rigeste aandelige Be- 
gavelse og vidunderlig Magt (2 Thess. 2,9), saa at han 
endog for en kort Tid faar Udseende af at være Christi 
jævnbyrdige Modstander. I ham har al menneskelig Synd 
og Trods mod Gud concentreret sig, hvorfor han kaldes 


! 

det Syndens Menneske, 6 &vdgæros tis cuaetiog (2 Thess. 
2,3). Han underlægger sig Alt og sætter sig selv paa Her- 
skertronen og kræver guddommelig Hyldest. I Joh. Aab. 
Cap. 13 fremstilles det i en prophetisk Skildring som 
Dyret, der med syv Hoveder og ti Horn stiger op fra Havet 
og spotter Gud, medens det selv sætter sig paa Tronen 
og gjør Krav paa guddommelig Hyldest og Tilbedelse. 
Stundom omtales flere &rtriyesotor, som allerede ere komne 
(1 Joh. 2,18, 22, 4,3, 2 Joh. 7), hvorved maa tænkes paa 
Saadanne, i hvilke Antichristens Aand rører sig, og som 
derfor kunne tænkes som Forbilleder og Forløbere for 
selve Antichristen. 

Som overfor Tusindaarsriget saaledes er der ogsaa 
overfor Antichristen fremkommet forskellige Tydninger i 
Henhold til bestemte Personer eller Begivenheder i den 
paagældende Tid. I den ældste Kirke vendte Tanken sig 
mod Kejser Nero, idet Sagnet opkom, at han ikke var 
død, men var flygtet til det fjerne Asien, hvorfra han vilde 
komme tilbage til Rom for at knuse Christentroen — senere 
omdannedes Sagnet til, at han var død, men atter skulde 
opstaa og komme tilbage som Antichristen. I Middelalderen 
vendte Tanken sig mod Islam og dens Fremtrængen i Asien 
og Europa og fandt deri Antichristens Komme, medens 
Luther og Reformatorerne mente at finde Antichristen i 
Paven og hans Haandlangere, der søgte at udrydde det 
sande Evangelium. Endelig i nyere Tid dukkede den 
franske Revolution med sin Gudsfornægtelse og Omstyr- 
telse af de bestaaende Samfundsforhold op som Antichristen, 
medens Andre holdt for, at Napoleon med sine blodige 
Krige og seirrige Fremtrængen maatte være Antichristen. 
For Tiden er der vel adskillige, som i Socialismen med 
dens Irreligiøsitet og Ophævelse af Eiendom og Stat til- 
ligemed dens stigende Udbredelse i de lavere Samfunds- 
klasser ser Antichristens truende Komme. Eiendommelig 


H. Scharling: Dogmatik. 39 

er den Opfattelse, som allerede tidligt møder os, at Anti- 
christen skulde være en Jøde af Dans Stamme, hvilket 
støttedes ved en misforstaaet Fortolkning af Jer. 8,16 og 
den Omstændighed, at Dans Stamme uvist af hvilken 
Grund ikke nævnes i Optællingen af de tolv Stammer i 
Joh. Aab. 7,58. I nyeste Tid er den Paastand atter kom- 
men frem bl. Å. hos Martensen, at Antichristen skulde 
være en Jøde, hvilket begrundes ved Henvisning til det 
fanatiske Had og den bitre Ironi og Spot, hvormed Jøderne 
mødte saa vel Christus selv som hans Apostle, og som 
har fundet Genklang hos mange af Jødernes fremragende 
Skribenter, ligesom ogsaa Spot og Had overfor Modstan- 
dere turde være fremtrædende Træk i den jødiske Charak- 
ter. Imidlertid findes ingen Antydninger heraf i de apo- 
stoliske Varsler om Antichristens Komme, hvor vi nærmest 
skulde vente at finde dem, og dermed maa vel Sagen 
falde hen. 

Læren om Åntichristens Komme maa stilles ved Siden 
af Læren om Tusindaarsriget: begge tilhøre Fremtiden og 
ere Led i den bibelske Eschatologi, ligesom ogsaa Frem- 
stillingen af begge i flere Henseender er dunkel og gaade- 
fuld. Med Hensyn til Antichristen kan det dog siges, at 
mange Tidens Tegn tyde paa en saadans Komme. Haand 
i Haand med en høit udviklet Cultur gaar en stigende 
Gudløshed og materiel Nydelsessyge og deraf følgende mo- 
ralsk Slaphed, og hvad der især kan vække Uro og Frygt, 
er den Omstændighed, at disse uhyggelige Foreteelser finde 
stigende Udbredelse i de brede Folkemasser, hvor de bæres 
frem af Socialismen og andre Retninger, der aabenlyst 
prædike Atheisme og Anarchi og kræve Religionen og den 
nuværende Samfundsorden afskaffet. Her er tilstrækkeligt 


Jer. 8,6: Fra Dan hører man hans Hestes Fnysen, ved Røsten 
af hans vældige Gangers Vrinsken ryster det hele Land. 

Stof tilstede, som af en kommende Antichristen, udstyret 
med Aandens rigeste Gaver, vil kunne føres frem til en 
Ødelæggelseskrig mod Familie, Stat og Kirke. Christi Me- 
nighed vil være sig Farens Storhed og Tidens Alvor be- 
vidst, men dog ikke derover synke hen i daadløse Klager 
over Menneskenes Ondskab, men samle sig som i Kirkens 
første Tider om Guds Ord og den gode Bekendelse og deri 
finde ny Forvisning om, at jo større Tidernes Pinagtighed 
er, desto nærmere er ogsaa Udgangen af den, thi nu vil 
Herren selv komme med Seiren i sit Følge og slaa al Mod- 
stand ned for derefter at samle den ganske Menneskehed, 
- baade Levende og Døde, for sin Domstol til dens Dom og 
derefter føre sine sande Trøende ind i det Hellighedens og 
Salighedens Rige, der skal bestaa i al Evighed. 

Allerede de gl. test. Propheter havde varslet om Mes- 
sias' Komme til Dom og Oprettelse af sit Rige, men hos 
” dem falder hans første og andet Komme til Jorden sam- 
men til eet, idet den lange Tidernes Afstand mellem begge 
falder bort i deres Syner. Først den sidste af dem, Jo- 
hannes Døberen, forkynder Messias' Komme og Dom som 
umiddelbart forestaaende (Luk. 3,16—17), ja det forundes 
ham endog at se den forjættede Messias Ansigt til Ansigt, 
— hvad der ikke var bleven forundt nogen tidligere Prophet 
" eller Konge (Luk. 10,4). Jesus forkynder ogsaa selv sin 
Genkomst, z&Q0vor«, der skal være synlig og aabenbar for 
Alle, og fremstiller den i malende Skildringer, hvoraf vi 
" finde en Genklang i de apostoliske Breve (1 Thess. 4,15—17, 
(2 Thess. 1,6=10, 2,1—12, 1 Kor. 15,20—28). 

Naar Christi første Komme var knyttet til et bestemt 

| Land cg Folk, saa skal det andet Komme være klart og 

| synligt for Alle som Lynet, der ses fra Vester til Øster 

"(Matth. 24,27), og naar det første Komme var i en ringe 

Tjeners Skikkelse (Phill. 2,7), saa skal det andet Komme 

være i fuld majestætisk Herlighed, omgivet af Englene, 
39 

under Basuners Lyd, det kaldes derfor åxrpaveta, pavégwarc, 
drozdlhvynrc.… Hans himmelske Komme vil ske paa een 
Gang og fuldt ud, altsaa ikke i en langsomt frem- 
skridende Proces, men som Herskeren og Kongen, der 
kommer uventet, og hvor det derfor gælder for hans Tje- 
nere, at de have Alt i rette Orden og staa paa den rette 
Plads. Formaalet for Christi herlige Aabenbaring i Paru- 
sien er dels at frelse sine Udvalgte ud af den store Træng- 
sel og Nød, hvori Antichristen og hans Tjenere har bragt 
dem (Matth. 24,31), dels at holde den store Verdensdom 
over hele Menneskeheden baade Levende og Døde og 
bringe hele den verdenshistoriske Udvikling og den Timelig- 
hed, hvori den har bevæget sig, til sin Afslutning og der- 
med indlede Verdensfornyelsen i Hellighed og Salighed, 
der skal bestaa i al Evighed. 

Christi Gjenkomst med alle de Omvæltninger, som 
ledsage den, vil ske pludselig og uventet, den sammenstil- 
les derfor med Syndfloden, der uventet brød løs over den 
sorgløse og Intet anende Slægt (Matth. 24,37—4), med Hus- 
herren, der uventet kommer fra en Rejse og kræver Tjener- 
skabet til Regnskab (V. 44—51), og med Tyven, der bryder 
ind, naar alle Husets Beboere ligge i dybeste Søvn (V. 42—44, 
1 Thess. 5,2, Joh. Aab. 3,3). Alligevel gives visse Forbud 
og Tidernes Tegn til Advarsel for de troende Christne, at 
de kunne forstaa, at den store Dag nærmer sig, og holde 
sig beredte. Disse Forbud ere dog alle holdte i en vis 
Ubestemthed, hvad der ikke er tilfældigt, men ordnet saa- 
ledes med beraad Hu. Vare de nemlig angivne med en 
fastere Tidsbestemmelse, da kunde Følgen let blive, at 
ogsaa de Troende slog sig til Ro og sov aandeligt ind i den 
Mening, at der er Fred og ingen Fare, netop naar Faren 
hang truende over dem og slog ned som Uveiret, der i faa 
Minutter ruller op med Storm og Lyn. 

Som saadanne Forbud for den sig nærmende Parusi 

og Dommedag kan nævnes Evangeliets Forkyndelse til alle 
Folkeslag (Matth. 24,14, Joh. Aab. 14,67). Om da ogsaa 
alle ville modtage det, derom siges Intet, ligesom heller 
Intet siges om, hvorvidt det vil gjennemføres i længere eller 

kortere Tid. Nutidens hurtige Samfærdselsmidler, der har 
i bragt fjerne Folk og Lande i større Nærhed, kunne pege 
i den sidste Retning, ligesom ogsaa christelige Missionærer 
i store Skarer forkynde Evangeliet til de fjernest boende 
Hedningefolk, medens de politiske Omvæltninger og Fri- 
hedsrørelser i Orientens gamle Culturlande, hvor Alt har 
slumret i Ubevægelighed i Aarhundreder, ville bane Vei 
for Evangeliets videre og hurtigere Udbredelse i de fjerne 
Hedningelande. 

Hertil kommer endnu Jødernes Omvendelise, det Folk, 
i hvilket Evangeliet er blevet forberedt og først forkyndt 
(Rom. 11,26—32), og denne vil atter virke tilbage paa Chri- 
stenfolket og her fremkalde Liv, hvor der hidtil var aan- 
delig Søvn og Død (Rom. 11,15: Con) &x vexgæøv)"). 

I skarp Modsætning til Evangeliets Seirsgang blandt 
Hedningefolkene og Israels udkaarede men hidtil forstok- 
kede Folk staar det store Frafald og Antichristens Komme. 
Men det bliver da ogsaa de sidste af Forbuddene, thi nu 
kommer Christus selv, der »med sin Munds Aande« skal 
tilintetgjøre Antichristen (2 Thess. 2,8) og udfri sin Menig- 
hed af den store Trængsel til Opreisning og Salighed. 

Da Christi Parusi vil komme pludselig og uventet, 
følger heraf, at ingen Tidsberegning for den lader sig ud- 
føre, og Forsøg herpaa maa afvises i Henhold til Jesu Er- 


Matth. 2414: Dette Rigets Evangelium skal prædikes i den 
ganske Verden til et Vidnesbyrd for alle Folk, og da skal Enden 
komme. 

=) Fortolkningen af Ordene er dog usikker, idet Nogle hen- 
føre dem til Jødefolket, der skal vækkes fra Liv til Død — Andre 
tage det i bogstavelig Forstand om de Dødes Opstandelse umiddel- 
bart efter Parusien. 

klæring, at Tiden for hans Genkomst kender Ingen, thi 
denne Hemmelighed er kun aabenbar for Faderen alene, 
men for ingen Anden, end ikke Sønnen (Mark. 13,382). 
Apostlene forventede den endnu i levende Live (1 Kor. 
15,51—52), men advare dog mod en ilfærdig Forventning 
(2 Thess. 2,1—3, 2 Pet. 3,4, 8-9), ligesom det ogsaa af Pau- 
lus' senere Breve fremgaar, at han har ændret sin Ån- 
skuelse og ikke mere venter Christi Parusi endnu i levende 
Live (Phill. 1,23, 2 Tim. 4,6-8). Menigheden kan da siges 
at være stillet overfor Christi Gjenkomst i majestætisk 
Herlighed, som den Enkelte er stillet overfor sin Død: 
den kan komme den følgende Dag, men ogsaa først efter 
en længere Aarrække. Dog alt som Tiden skrider, og 
man kommer højere og høiere op i Aarene, blive ogsaa 
Forbuddene paa dens Nærmelse, Alderdom, Træthed og 
anden Svækkelse, stedse hyppigere og minde om, at det 
gælder om at holde sig beredt. Paa lignende Maade er 
Menigheden stillet overfor Tegnene og Forbuddene for 
Timelighedens Afslutning og Herrens Gjenkomst. Saaledes 
er der herved givet baade den Enkelte og Menigheden en 
alvorsfuld Paamindelse om Aarvaagenhed og til altid at 
holde sig beredt til den store Omskiftelse samt til en ved- 
blivende Virksomhed i den betroede Gerning, saalænge der 
endnu skænkes Kræfter og Leilighed til at udføre den. 
Hovedvægten ligger her som ved hele Eschatologien ikke 
paa den dunkle og uklare theoretiske Viden, men paa den 
klare og faste praktiske Handlen. 

Endnu bliver her at minde om, at ved Siden af Christi 
herlige og for Alle kundbare Komme til Dommen tales 
der ogsaa i Skriften om et andet Komme, der ene er 
kundbart og forstaaeligt for de Troende: det er til den ene 
Side Christi Komme og Magtudfoldelse i de store verdens- 
historiske Begivenheder, i hvilke Folkeslagenes Skæbner 
afgjøres, medens Christus værner om sin Kirke og baner 

nye Veie for den — til den anden Side hans usynlige 
Komme i sine Troende til Styrkelse og Husvalelse for 
dem. Det første varsler Jesus i Discipelkredsen (Matth. 
16,28), ligeledes overfor Ypperstepræsten umiddelbart før 
Domfældelsen (Matth. 26,64) hvor han med Ordet år Zoe, 
fra nu af, henviser til det umiddelbart Forestaaende: Dom- 
men over Israels Folk, Jerusalems Ødelæggelse, Evan- 
geliets Seirsgang, det romerske Verdensrige — i Alt dette 
skulle de se den forkastede og forhaanede Messias i hans 
verdensdømmende Magtudfoldelse. Ved Siden af denne 
Magtens Kundgjørelse gaar Kærlighedens Kundgjørelse i 
hans skjulte og stille Komme i Hjerterne, hvor han vil 
tage Bolig, den saakaldte unio mystica (se ovenfor S. 548), 
navnlig i Johannesskrifterne fremhæves den, hvor det dog 
ikke maa overses, at der i disse ogsaa er Tale om den 
for Alle aabenbare Gjenkomst til Verdensdommen (Joh. 
5,27—29, Joh. 6,44). Man kan kalde dette stille Komme den 
ideale Parusi, fordi den finder Sted i Åandens Verden, og 
derimod Christi Komme i Almagtens Majestæt for at dømme 
Verden den reale Parusi med Hensyn til, at den sker i 
Virkelighedens synlige og sandselige Verden. Man har en- 
sidig betonet den første og lagt al Vægten paa den, saa- 
ledes Rationalismen baade i ældre og nyere Tid — medens 
Andre have ligesaa ensidig kun fremhævet den reale Parusi 
og udsmykket den i phantastisk Overdrivelse, saaledes 
Sværmere som Anabaptisterne og andre sekteriske Partier. 
Begge ensidige Opfattelser ere i aaben Strid med Skriftens 
Lære og maa derfor afvises, medens den bibelske Lære 
maa fastholdes baade om den ideale og den reale Parusi. 
Begge Opfattelser kræve gjensidig hinanden, thi uden den 
reale Parusi glider Tilværelsen ud i en slet Uendelighed 
uden noget ledende Formaal, og uden den ideale Parusi 
mister vort Arbeide og Virksomhed for Guds Riges Fremme 
baade i os og uden om os sit faste Grundlag og dermed 

Forvisningen om, at den trods al Mangelfuldhed og Skrøbe- 
lighed fra vor Side dog ikke skal blive frugtesløs. 


& 65. 
De Dødes Opstandelse. 


Umiddelbart efter Christi Gjenkomst i sin Herlighed 
vil de Dødes Opstandelse d. e. legemlige Opstandelse finde 
Sted (Matth. 25,31 flg., Joh. 5,27—28, 1 Kor. 15,20 fig., 1 Thess. 
4,16, Apok. 20,13)... De Hensovede kunne ikke forblive i 
den Aandelighed, som hersker i de Dødes Rige, efterdi 
Sjælen først faar sit fulde Liv ved sin Genforening med 
Legemet, som ikke er et blot Hylster for Sjælen, men en 
nødvendig Bestanddel af det menneskelige Væsen, hvorfor 
vi begære, ikke at afklædes det jordiske Legem, men at 
iføres det himmelske Legem (2 Kor. 5,1—4). 

Legemets Opstandelse er sikkret ved og grundet i Jesu 
legemlige Opstandelse, hvorfor de evangeliske Beretninger 
lægge særlig Vægt paa, at Jesu Grav var tom og Legemet 
borte, da Disciplene kom til den. I aandelig Forstand kan 
derfor den tilkommende legemlige Opstandelse siges alle- 
rede at have fundet Sted i og med Christi Opstandelse, 
derfor kaldes han Førstegrøden, &aaoyrj (1 Kor. 15,23) af 
de Opstandne, den Førstefødte, zwewrørozoc (Rom. 8,29) 
blandt mange Brødre, han kalder sig selv Opstandelsen 
og Livet (Joh. 11,25—2%) d. e. den, der har Opstandelsen 
som en levendegjørende Magt i sig og gjør alle sine Tro- 
ende delagtige deri (jvfr. 1 Kor. 15,22, 2 Tim. 1,10). Derfor 
staar og falder vort Opstandelseshaab med Christi Opstan- 
delse (1 Kor. 15,12—%) og den bliver Grundlaget for den 
apostoliske Prædiken (Ap. G. 4,2, 17,31 — og talrige Steder 
i Brevene). 

Legemets Opstandelse virkes ved Guds Almagt, ligesom 


regent 

ogsaa ved Christi Almagt (Joh. 6,40), og er forberedt ved 
Christi egen Opstandelse. Det er altsaa ikke en Natur- 
proces eller en Selvudvikling af Sjælen, der frembringer et 
nyt Legem, men et Magiord af Gud, om end muligvis 
Sjælen kan tænkes som medvirkende til at forme det nye 
Legem paa lignende Maade som ved det jordiske Legems 
Udformning. 

Det nye Opstandelseslegem maa da i Lighed med 
Christi Opstandelseslegem være det samme som det jordi- 
ske, om end i forklaret Skikkelse og udrustet med nye 
Egenskaber svarende til den nye Tilværelse. En Parallel 
vil her kunne drages med det nuværende Legems Væxt 
og Udvikling, der er af helt forskellig Størrelse og Udseende 
i Barndommen, den modne Alder og Alderdommen og dog 
i Virkeligheden er det samme Legem, uden at nogen brat 
Overgang kan paavises mellem de baade legemligt og aan- 
deligt saa forskellige Alderstrin — hvorledes denne Udvik- 
ling og vedblivende Omdannelse af Legemet foregaar, er os 
ligesaa ubegribeligt som den hinsides legemlige Opstandelse. 
Imidlertid er denne Identitet af det jordiske Legem og Op- 
standelseslegemet ogsaa bleven overdrevet, saaledes af flere 
Kirkefædre, der holde for, at Legemet skal opstaa i samme 
Skikkelse, hvori det var ved Døden, saaledes Oldinge som 
Oldinge, Krøblinge som Krøblinge o. s. fr., men strax efter 
Opstandelsen ved et Under af Christus forklares i Herlig- 
hed. Snarere maatte vel den aandeligt og legemligt fuldt 
udviklede Manddomsalder tænkes som den Skikkelse, hvori 
Legemet skal opstaa (saaledes Augustin og senere Reforma- 
torerne). Ogsaa de lutherske Dogmatikere have overdrevet 
Identiteten, naar de ikke blot gjøre den gældende for Le- 
gemet som Helhed, men ogsaa om alle dets enkelte Dele, 
saaledes de samme Øine, Hænder o. s. v. Dette er i Strid 


Joh. 6,400: Jesus siger: Jeg skal opreise ham paa den yderste Dag. 

med forskellige Udtalelser i Skriften, der bestemt modsætte 


sig en altfor kras Opfattelse, saaledes Jesu Ord, at efter 
Opstandelsen skulle de hverken tage eller tages til Ægte, 
men de skulle være Engle lige (Matth. 22,30) d. e. Køns- 
forskellen skal være bortfalden; ligeledes Paulus” Ord, at 
Gud vil tilintetgjøre baade Maden og Maven (1 Kor. 6,13) 
d. e. Legemets rent sandselige Organer og Funktioner 
skulle afskaffes. 

Med Hensyn til det nye Legems Dannelse har man 
tænki sig, at Gud ved et Almagtsunder vilde samle alle 
Atomerne af det døde Legem og deraf danne et nyt Herlig- 
hedens Legem (Augustin). Herimod vil imidlertid kunne 
bemærkes, at denne Opfattelse er udelukket ved, at Ato- 
merne fornyes ved det stadige Stofskrifte, hvorfor det vil 
kunne siges, at Mennesket har faaet et nyt Legem hvert 
syvende Aar. Apostelen Paulus, der i 1 Kor. 15. Cap. 
indlader sig paa Spørgsmaalet om Opstandelseslegemets 
Forhold til det jordiske Legem, giver nærmest negative 
Bestemmelser over det førstnævnte for derigjennem at af- 
værge en kras materialistisk Opfattelse. Til den anden 
Side maa ogsaa den modsatte Ensidighed, en gjennemført 
Spiritualisme, der fører til Nægtelsen af Legemets Opstan- 
delse, afvises, en saadan møder os i Oldkirken hos Ori- 
genes og hans Skole og ligesaa hos nyere Tænkere. Idet 
saavel den ensidig materialistiske som den ensidig spiri- 
tualistiske Opfattelse afvises, komme vi til den Bestem- 
melse, at Gud opreiser det jordiske Legem ikke efter dets 
materielle Stof (jvfr. 1 Kor. 15,50), men efter dets Idee, dets 
ei0doc (jvfr. 2 Kor. 5,1) eller dets Typus, cygua d. e. dets 
plastiske Form (jvfr. Phill. 3,% weracynuartioer), hvorved 
der atter kan henpeges til de forskellige Alderstrin, i hvilke 


1 Kor. 15,50: Kød og Blod kan ikke arve Guds Rige, ei heller 
skal Forkrænkelighed arve Uforkrænkelighed. 

saavel Legemets Udseende som dets Størrelse forandres, 
medens den blivende Typus er den samme, og vil kunne 
gjenkendes i det ændrede Ydre, saaledes Barnet i den 
Voxne. Dog vil her ikke være Tale om en almeen Typus, 
der i Ensformighed gjentager sig i alle de Enkelte, men 
derimod ville Individualiteterne komme til deres fulde Eien- 
dommelighed, saa at den Rigdom af forskellige Udform- 
ninger af det individuelle Sjæleliv, som møder os i den 
jordiske Tilværelse, vil møde os i endnu rigere og skøn- 
nere Udfoldelse i det Hinsides (jvfr. 1 Kor. 15,389—4).  Op- 
standelseslegemet kaldes pneumatisk til Forskel fra det 
psychiske d. e. naturlige Legem paa Jorden (1 Kor. 15,4). 
Ved et pneumatisk Legem maa forstaas et saadant, som i 
alle Maader paa een Gang er Udtryk for den Sjæl, som 
bor i det, og samtidig er fuldstændigt Organ for al dens 
Virken, saa at Hæmmelse og Krænkelse, Sygelighed og 
Svækkelse, som i større eller mindre Grad vanzirer og 
hæmmer det jordiske Legem, her er borttagen, saaledes, 
at hvad der paa Jorden har virket og levet i Forkrænke- 
lighed, hist vil opstaa i Uforkrænkelighed (1 Kor. 15,43—4) 
i straalende Herlighed som Livets, Hellighedens og Salig- 
hedens Udfoldelse i al sin Rigdoms Fylde og Skønhed. 
Et Fingerpeg til Forstaaelse af det opstandne Legems 
Herlighed have vi i Jesu Forklarelse (Matth. 17,2); ligeledes 
i Paulus' Udtalelse om, hvorledes de, som her paa Jorden 
opleve Jesu Gjenkomst, skulle forandres i et Øieblik og 
iklædes Uforkrænkelighed (1 Kor. 15,52). Paa denne Maade 
kunne vi tænke os, at alle Mennesker vilde være blevne 
overførte fra Timeligheden til Evigheden, om ikke Synden 


1 Kor. 154: Der saaes et sandseligt Legem, der opstaar et 
aandeligt Legem. 

Matth. 17,2: Jesus blev forvandlet for dem, og hans Ansigt 
skinnede som Solen, men hans Klæder bleve hvide som Lyset. 

og med den Døden og al Forkrænkeligheden vare indkomne 
i Verden. 

Opstandelsen bliver ikke alene de Fromme og Ret- 
færdige til Del, men ogsaa de Ugudelige og frække Syndere 
(Joh. 5,29, Matth. 25,82 flg., 2 Kor. 5,10, Ap. G. 24,15). Ogsaa 
her vil det opstandne Legem i sit Udtryk og Virken komme 
til at svare til Sindelaget (Matth. 10,28: fordærve Sjæl og 
Legem i Helvede), dog gives der ikke nogen nærmere Be- 
skrivelse heraf. Det er først i en langt senere Tid, at 
Middelalderens barokke Phantasi søger at fremstille Djæv- 
lene og de Fordømte i saa gruopvækkende Skikkelser som 
muligt. 

Naar de forskellige Udtalelser i Skriften holdes i en 
vis svævende Uklarhed, da ligger det i Sagens Natur, fordi 
vi her føres over i en Tilværelse, der ligger udenfor den 
nuværende Verdensorden, og hvis Væsen og Skikkelse vi 
ere ude af Stand til klart at fatte og forestille os. Men 
Et staar dog urokkeligt fast i Skriften, Identiteten af det 
jordiske og det himmelske Legem, hvad der stadfæstes ved 
Christi Opstandelse og de forskellige Udtalelser i de apo- 
stoliske Breve, hvor Legemets Opstandelse, &vydoreorc tøjc 
caQx0c, stadig fastholdes, som den ogsaa er bekræftet i 
Slutningsleddene af Daabsbekendelsen, hvad der paa Dansk 
gjengives ved Legemets eller Kødets Opstandelse. Imidler- 
tid møder her den Vanskelighed, at Ordet cæp& har en 
videre og mere flersidig Betydning end det danske »Kød«. 
Med Rette siger Luther herom: »At her staar »Kødets 
Opstandelse«, er ikke saa godt i vort Tungemaal; thi naar 
vi høre Ordet »Kød«, naaer vor Tanke ikke længer end 
til Slagterboderne. Rettelig vilde det i vort Sprog hedde 
»Legemets« Opstandelse — dog ligger der ikke saa stor , 
Vægt herpaa, naar man kun forstaar Ordene rettelig«>). 


=) Dr. Martin Luthers store Kathechismus II, 3,11. 

Ordet »Kød« bruges paa Dansk om det raa, uformede 
Stof, medens Legemet betyder det plastisk formede Stof, og 
paa det maa netop her tænkes. Det græske Ord cæp& kan 
derimod tages ogsaa i den sidstnævnte Betydning og gaar 
derfra over til at betegne hele den menneskelige aands- 
legemlige Natur, saaledes i Joh. 1,14 (0 Adyoc cågE éyéveto: 
Ordet blev Menneske), 1 Tim. 3,16, 1 Joh. 4,2. Herfra kom- 
mer Udtrykket zoo cæp& til at betegne hele Menneske- 
heden (Luk. 3,6, Joh. 17,2, Ap. G. 2,17). Ordene åvdoræorc 
co«gx0g maa derfor forstaas i Daabsbekendelsen om Op- 
standelsen og Levendegjørelsen af de Døde efter hele deres 
aandslegemlige Natur, dog ikke længer i den jordiske 
materielle Natur, men i himmelsk forklaret Skikkelse. 
Dette har Paulus udtrykt ved at erklære, at Kød og Blod 
(1 Kor. 15,50: odp&E zæt æiua) skal ikke arve Guds Rige d. e. 
Herligheden i Opstandelsen. Med Urette har man villet 
benytte dette Sted til at hævde, at Opstandelsen kun er 
aandelig, men ikke legemlig, thi herimod strider Contexten, 
idet hele Capitlet gaar ud paa at hævde den legemlige 
Opstandelse, men vel at mærke i himmelsk Uforkrænke- 
lighed, medens enhver kras materialistisk Opfattelse afvises 
med de anførte Ord. Og her maa vi da ogsaa søge Kær- 
nen af den christelige Tro paa og Bekendelse af Legemets 
Opstandelse, nemlig en Gjenopreisning af Mennesket efter 
Døden, d. e. en saadan, som ikke blot ensidig gælder den 
menneskelige Aand, men hele Menneskets dobbelte, aands- 
legemlige Natur i forklaret Uforkrænkelighed og himmelsk 
Herlighed. Vi kunne ikke indlade os paa en nærmere 
Beskrivelse af Form og Udseende, hvad der ligger udenfor 
vor nuværende stærkt begrænsede Erkenden, hvorfor vi 
her maa nøies med Kunstens og Poesiens phantasifulde 
Billedsprog. 

& 66. 
Dommedag og den evige Dom. 


Efter hele Menneskehedens Opstandelse kommer den 
store Dommedag, hvor den ganske Verden skal samles for 
Christi Domstol, og den sidste Dom afsiges, som i al Evig- 
hed ikke skal forandres. I en Række malende, storslaaede 
Billeder er denne Domsafsigelse skildret, dels i Jesu Taler 
(Matth. 24,30—31, 25,32—46), dels i de apostoliske Breve (1 Kor. 
15,5, 1 Thess. 4,16, 2 Thess. 1,710). Christus vil synlig 
aabenbare sig i al sin Herlighed, Engle ledsage ham og 
Domsbasunerne lyde, og alle Mennesker, baade de levende 
og døde, samles til Dom. Apostlene og Guds Hellige skulle 
være iilstede; snart hedder det, at ogsaa de skulle dømmes 
(1 Kor. 9,27, 2 Tim. 4,8), snart at de skulle være Meddom- 
mere sammen med Herren (Matth. 19,28, Luk. 22,30, 1 Kor. 
6,2), idet nemlig deres sanddru Forkyndelse, retsindige 
Vandel og gode Gerninger skulle dømme dem, som have 
levet og virket paa modsat Vis (jvfr. Matth. 12,4—42: Nini- 
viterne og Dronningen af Saba skulle ved deres Omven- 
delse og Tro dømme den nulevende vantro og forstokkede 
Slægt). De Gode og de Onde skulle opstilles i to adskilte 
Samlinger hver paa sin Side af Christi Domstol (Matth. 
13,41, 24,31, 25,32—33). 

Denne Dom er Åfslutningen af alle foregaaende Domme, 
som øves i det jordiske Liv over Slægten og over de En- 
kelte. Gjennem hele Verdenshistorien gaar en Række 
Domme snart til Fald og snart til Opreisning efter Guds 
retfærdige Styrelse (Schiller: Die Weltgeschichte ist das 
Weltgericht), men disse Domme ere relative og partielle, 
ramme mere Folkeslagene som saadanne end de enkelte 
Individer, de kunne betragtes som Forberedelse og For- 
bud paa den store Dommedag, som ikke er partiel, men 
universel, ikke relativ, men absolut, gældende for al 

Evighed. Den kan derfor til Forskel fra alle hine relative 
Domme kaldes den evige Dom eller den yderste Dom d. e. 
den Dom, udover hvilken ingen senere Dom holdes yder- 
mere. Det er den Dom, ved hvilken alt det Onde, som 
her paa Jorden stadig har været blandet med Guds Rige og 
ofte har trykket og kuet det, for evigt skal udstødes deraf, 
saa at Gudsriget nu kan udfolde sig uhæmmet og uhindret 
i al sin Herlighed og Salighedsfylde. 

Denne yderste Dommedag skildres i en Række stor- 
slaaede pragtfulde Syner og apokalyptiske Billeder. Den 
ældre orthodoxe Dogmatik tog altfor haandfast paa disse, 
idet den tog dem i bogstaveligste Forstand og paa Grund- 
lag heraf opstillede mange høist besynderlige Betragtninger, 
saaledes naar de søgte at udregne, hvorledes der kunde 
skaffes Plads paa Jorden til alle disse Millioner af hen- 
farne Slægter, hvoraf nu alle Enkelte skulle stedes for 
Dommen — eller hvorledes der kunde skaffes Tid til at 
forhøre dem Alle enkeltvis hver for sig. Middelalderens 
Scholastikere og senere i.deres Fodspor de lutherske Dog- 
matikere talte om et Retsforhør i bogstaveligste Forstand 
(jvfr. Joh. Aab. 20,12, hvor Bøgerne oplukkes, og Enhver 
dømmes efter det, som er skrevet i Bøgerne), og de sidste lode 
med deres sædvanlige Forkærlighed for logiske Inddelinger 
og Distinctioner Forhandlingen falde i to Afdelinger: nem- 
lig Forberedelsen, ved hvilken Christus bestiger Dommer- 
sædet og hele Menneskeheden samles foran ham, og der- 
næst Domsacten, hvilken atter falder i to Underafdelinger, 
nemlig først Sagens Prøvelse, og derefter Dommens Åfsigelse. 

Heldigere end Theologerne vare Kunstnerne, som navn- 
lig i Middelalderens og Renaissancens Tid med Forkærlig- 
hed valgte dette Æmne, der sætter Phantasien saa stærkt 
i Bevægelse, og fremstillede det i en Række herlige Billeder. 
Imidlertid er det ikke paa denne ydre Billedpragt, at Vægten 
hviler i den hellige Skrift. Den er jo kun laant for at 

fremkalde et levende Indtryk af den Handling, som danner 
Overgangen fra Timelighed til Evighed, og som, idet den 
foregaar udenfor Tiden og Rummet, dermed ogsaa ligger 
udenfor vor Anskuelsesevne. Hovedvægten ligger da ikke 
paa den ydre Form, men paa de bærende Tanker, som 
den bibelske Skildring fører frem for os, saaledes som alle- 
rede Augustin og senere Luther har forstaaet den. 

Vi bemærke da først, at Dommedag er Afsløringen 
af Menneskenes skjulte Hjertelag og Tanker og kundgjør 
for Alle, hvem der i sand Tro og redelig Vandel har sluttet 
sig til Christus og hører ham til, medens den paa den 
anden Side bortviser alt Skinvæsen og Hykleri og kund- 
gjør, hvem der er fremmed for Christus, og hvem der i 
trodsig Vantro og Fornægtelse har stillet sig imod ham 
(1 Kor. 4,5, Rom. 2,16, Joh. Aab. 20,12)... Dækket bortrives 
baade fra den Vedkommendes egne Øine, saa han ser sig 
selv, som han i Sandhed er, og fra alle alle Andres Øine, 
saa at de se ham, som han i Virkeligheden er. Eihvert 
Skjul, ethvert Dække, som hidtil er blevet lagt over hem- 
melige Synder og Brøst, rives bort, saa at alt baade Godt 
og Ondt ligger klart for Dagen som i det stærkeste Sollys. 

Denne Kundgjørelse af alt det Skjulte medfører Ad- 
skillelsen mellem Gode og Onde, Fromme og Ugudelige, 
som i denne Verden have levet blandede mellem hverandre, 
og hvor de førstnævnte ofte have været haardt trykkede 
og kuede af de sidstnævnte. Adskillelsen fremstilles under 
Billedet af Hyrden, som skiller Bukkene fra Faarene og 
stiller de første paa sin venstre Side, de sidste paa den 
højre Side (Matth. 25,82 flg.). Billedet er blevet misfor- 
staaet paa en Maade, som er gaaet over i den gængse 
Forestilling, at nemlig Bukkene skulle betegne de Onde. 


1 Kor. 4,5: Herren kommer, som skal føre til Lyset det, som 
er skjult i Mørket, og aabenbare Hjerternes Raad, da skal Hver 
vederfares sin Lov af Gud. 


Timelighedens Afslutning. s 597 


og Ugudelige, Faarene de Fromme og Gode. Denne For- 
tolkning gjendrives ved, at Hjorden til sin Formering lige- 
saa lidt kan undvære Bukkene som Faarene, dernæst at 
Ordene »venstre« og »høire« andensteds ere ganske lige- 
stillede (Matth. 20,2). Sammenligningen med Hyrden, der 
skiller Bukkene fra Faarene, tager kun Sigte paa Adskil- 
lelsen mellem de Gode og de Onde og skal ikke føres 
videre. Den samme Tanke føres frem under Billedet af 
Fiskeren, der efterser Fangsten i Garnet og beholder de 
gode spiselige Fiske, men kaster de uspiselige og ubrug- 
bare (came, urigtig oversat ved raadne, da man vel ikke 
pleier at fange raadne Fisk) atter ud i Søen (Matth. 13,47—50). 
Først nu kunne de Gode og med dem det Gode udvikle 
sig uhindret i al sin rige Fylde og Salighed, medens de 
Onde blive i deres egen Tomhed med dens indre Selv- 
opløsning. 

Normen, hvorefter de dømmes, er Guds hellige Villie, 
som er udtrykt i hans hellige Lov, og Dommen vil blive 
fældet med Henblik paa den større eller mindre Grad af 
Lovens Kundgjørelse, som er bleven Menneskene til Del, 
altsaa med Hensyn til deres forskellige historiske Stilling 
til Guds Åabenbaringsøkonomi. Saaledes skulle Jøderne 
dømmes efter Mose Lov, som var givet dem (jvfr. Joh. 
5,45); de, som have hørt Christi Evangelium, skulle døm- 
mes derefter (Joh. 12,48, Rom. 2,16), og de, som hverken 
kende Moses” eller Christi Lov, skulle dømmes efter Sam- 
vittighedens Lov (Rom. 2,12 flg.).. Dommen fældes altsaa 


Joh. 5,5: Jesus siger til Jøderne: »Der er den, som Eder 
anklager, Moses, paa hvem I haabe«. 

Joh. 12,48: Det Ord, som jeg taler, skal dømme dem, som 
ikke modtager det, paa den yderste Dag. 

Rom. 2172: De, som have syndet uden (Mose) Lov, skulle og 
fortabes uden Lov, og de, som have syndet under Loven, skulle 
og dømmes efter Loven. 

H. Scharling: Dogmatik. 40 

ikke alene over Jøderne og de Christne, som kende Guds 
aabenbarede Lov, men ogsaa over Hedningerne, som ikke 
kende den, dog såaledes, at Dommen rammer haardest 
de Første, som kende Guds Lov og handle imod den — 
men paa den anden Side vil ogsaa Æren og Lønnen blive 
størst for dem, naar de opfylde den (Rom. 2,9—10). Det 
ses heraf, at Hedningene ville ikke uden videre blive for 
dømte, fordi de ere uvidende om Guds sande Lov, men de 
ville blive dømte efter den Naturens Lov, som taler til dem 
gjennem Samvittighedens Rørelser. Maalestokken, hvorefter 
Dommen fældes, vil altsaa blive forskellig for de Forskel- 
lige i Forhold til det større eller mindre Kendskab, de have 
havt til Guds sande Lov. Den Oprigtighed og Uskrømtet- 
hed, hvormed Hedningerne have vandret, bliver afgjørende 
for den endelige Dom over dem (Rom. 2,11, Ap. G. 10,35). 
Det tør da vel antages, at for Hedningerne vil selve Christi 
Aabenbaring i hans himmelske Herlighed blive afgjørende, 
saa at de ved Synet af den slutte sig til Frelseren i Tro 
og Hengivelse eller i Fornægtelse og Trods vende sig fra 
ham. Christi Parusi bliver da for dem Kaldelsen, som 
virker afgjørende alt efter deres indre Hjertelag. Det samme 
tør da ogsaa gælde for dem, som skøndt døbte og opvoxede 
indenfor Christenheden, dog kun have faaet en høist ufuld- 
kommen eller maaske endog helt forvansket Fremstilling 
af Jesu Person og Lære. Saaledes vil da Dommen paa 
hin store Dag blive fældet over enhver Enkelt efter det 
Forhold, hvori han har stillet sig til det mindre eller større 
Maal af Sandheden, som er blevet ham kundgjort. 
Kriteriet, hvorefter Dommen fældes, er Gerningerne 
(Matth. 25,14—46). Man kunde mene, at det var Troen paa 
Jesus som Forsoner og Forløser og den gode Bekendelse, 
men det er ikke Tilfældet, thi Bekendelsen kan være 
hykkelsk og dække over Ligegyldighed og Vantro, derfor 
er det ikke nok at bekende ham som Herren, ja endog 

at udføre kraftige Gerninger, naar Bekendelsen ikke lægger 
sig for Dagen i Kærlighedsgerninger (Matth. 7,m flg.). Det 
er ikke i Strid med Læren om Retfærdiggjørelsen af Troen 
alene, thi den er som ovenfor paavist (S. 507) en dog- 
matisk Lærebestemmelse, der ikke uden Videre lader sig 
overføre i Livet, thi her vil den først faa Betydning, naar 
den er virksom i Kærlighed (Gal. 5,6: æiørie dr dydrns 
åvegyovuévn). Hvad det her gælder om, er et ydre Kende- 
mærke for Troen, som er aabenbaret for Alle og for den 
paagældende selv. Derfor fremhæver ogsaa Paulus ved 
Siden af sin skarpt gjennemførte Udvikling af Læren om 
Retfærdiggjørelsen af Troen alene alligevel Gerningerne som 
det ydre og for Alle kendelige Maal, hvorefter Dommen 
skal fældes (2 Kor. 5,10, Rom. 2,6). Imidlertid maa Ger- 
ningerne, 7& goy, ikke opfattes som en Række enkelte 
gode Gerninger, hvorefter Menneskene skulle dømmes, thi 
det vilde føre over i Værkhellighed, men de skulle opfattes 
som sluttet Helhed og Enhed, co Zoyov (Phill. 1,6: 70 oyov 
dyadov, 1 Thess. 1,3: co Zoyor tis miorsøc, Joh. Aab. 22,12: 
gengælde Enhver efter hans Gerning) og bliver derved Ud- 
tryk for hele den religiøs-sædelige Personlighed efter dens 
indre og ydre Væsen. Naar ved den store Skildring af 
Dommedag i Matth. 25. Cap. de enkelte Gerninger nævnes, 
da er det kun exempelvis for at give større Anskuelighed. 
Gerningerne blive her Maalet for den Tro, som er tilstede i 
den Enkelte; de staa ikke i udvortes Forhold til Troen og 
kunne heller ikke øves uden Tro, men medens Troen er 
skjult i Hjertet, ere Gerningerne aabenhbare for Alle og 
kunne derfor bedst overtyde Alle om Dommens Retfærdig- 
hed. Dommen er da ikke blot en udvortes forkyndt Dom 


2 Kor. 5,0: Os bør Alle at aabenbares for Christi Domstol, 
at hver kan faa efter det, som sket er gjennem Legemet efter det, 
som han har gjort, enten Godt eller Ondt. 


40" 

men ligesaa meget en indre Dom, hvis Retfærdighed maa 
erkendes af Alle, selv af Djævelen og de Fordømte, om 
end med Trods og Modstræben. Det maa da indses, at 
det er ligesaa meget den Enkelte, der dømmer sig selv, 
som det er Christus, der dømmer ham, idet den Enkelte 
ved at skue Christus i hans fulde Majestæt, Sandhed og 
Kærlighed enten efter sit foregaaende Liv i Troens Ret- 
færdighed vil slutte sig til ham i Tillid og Tilbedelse eller 
i Vantroens Hovmod forhærde sig mod ham. 

Efter Dommen gaa de Opstandne hver til deres Be- 
stemmelsessted: de Fromme og Gode gaa ind til den store 
Glæde (Matth. 25,2, 23: gak ind til din Herres Glæde), ind 
til den evige Salighed — de Onde til den evige Fordøm- 
melse og Pine. Den skildres som Mørke og Tænders 
Gnidsel af Skræk, Fortvivlelse og Trods (Matth. 8,12, 22,12, 
2 Pet. 2,13) eller som den evige Ild og den nagende Orm 
(Mark. 9,48, Matth. 25,41) — billedlige Udtryk for Fortabel- 
sen, som fremstille dels Selvfordømmelsens Kvaler dels 
den uhyre Tomhed, som indtræder, nu da den sandselige 
Verden med Lysternes Tilfredsstillelse er borttagen og der- 
med tillige alt Arbeide, al Virksomhed, hvormed i Jøorde- 
livet Samvittighedens Røst kunde døves — tilbage bliver 
kun Smerten, Pinen og den hvileløse Uro. Og dog er Alt 
dette endnu ikke det Forfærdeligste, saadanne Tilstande 
kendes jo allerede i det jordiske Liv, og kunne hisset 
tænkes udstrakte over Aarhundreder og Aartusinder for 
omsider at endes med Livets Udslukning, Tilintetgjørelse. 
Det Forfærdelige er, at denne indtræder ikke, at Døden, 
som her medfører Ende paa selv de længste og største 
Lidelser, hist udebliver, og Kvalerne ere uden Ophør. 
Haabet, som her altid vinker i det Kommende som en 
lysende Stjerne, er i Helvedeskvalerne slukket, som Digte- 
ren træffende har udtrykt det i den frygtelige Indskrift 

over Indgangen til Helvede: »lader alt Haab fare, I, som 
træde herind!«7) 

En rystende Gru betager os, naar vi ville tænke Tanken 
fuldt ud i al sin Rædsel, og Læren om den evige Fordøm- 
melse vil altid blive et Kors for den christelige Tanke, et 
erux theologorum. Det kan da ikke undre, at man ad for- 
skellige Veie har søgt at komme uden om denne forfærde- 
lige Tanke. Allerede i Oldkirken har man forsøgt dette 
ved at opstille Apokatastasislæren (jvfr. Ap. G. 3,21: 
drxozuteoTtecrc mævtæv), Læren om en almindelig Gjenopreis- 
ning og Saliggjørelse af alle de Fordømte, som dog om- 
sider ville fatte et andet Sind og gjennem Ånger og Om- 
vendelse vinde Frelse og Saliggjørelse. Saaledes Origenes 
og flere græske Theologer, men Kirken fordømte denne 
Lære. I Middelalderen dukker den dog af og til op paa 
forskellige Steder, i Reformationstiden hævdes den af Gjen- 
døberne (cfr. Conf. Aug. art. 17), i nyere Tid blev den 
hævdet af Schleiermacher og hans Disciple (hos os H.N. 
Clausen). Ad noget anden Vei har man stræbt at imøde- 
gaa Læren om den evige Fordømmelse, nemlig ved An- 
nihilationstheorien, Tilintetgjørelseslæren, der ikke vil 
opløse Problemet ved at henvise til Alles Saliggjørelse, men 
stiller en sidste Udslukning af Livet i Udsigt, hvorved Til- 
værelsen og dermed de forfærdelige Kvaler ophøre. Man 
har ment at kunne støtte denne Lære ved Skriftsteder som 
1 Kor. 15,26 (den sidste Fjende, som overvindes, er Døden) 
og Joh. Aab. 20,14 (Døden og Helvede kastes i Ildsøen d. e. 
tilintetgjøres) og ved at henvise til Guds Væsen: hvor det 
opfattes i sin sidste Grund som Retfærdighed og Hellighed, 
vil den evige Fordømmelse endnu kunne fastholdes, men 
den er uforenelig med Evangeliets Forkyndelse om. Gud 


”) Dante, Comedia divina: »Lasciate ogni speranza voi, chi 
entrate!« 

som Guds evige Kærlighed, thi hvorledes skal han kunne 
tænkes at skabe Væsener til en evig Pine, om hvilke han 
i Kraft af sin Alvidenhed kunde forudse, at de ville ende 
i evig Kval og Pine? han maatte jo da have undladt at 
skabe dem. Andre henvise til Guds Almagt, som skaber 
frie Væsener med det Formaal, at de gjennem Kamp og 
Strid og mangehaande Lidelser dog tilsidst skulle vinde en 
evig Salighed, men naar de tilsidst ende i det modsatte, 
en evig Kval og Pine, bliver hans Almagt jo krænket paa 
en uoprettelig Maade. Endelig har man henvist til det 
menneskelige Livs Kortvarighed, der staar i uforligelig 
Modsætning med Straffens evige Varighed — et saa iøine- 
faldende Misforhold mellem Skylden og Straffen kan ikke 
forenes med Guds Retfærdighed. Imod disse Grunde kunne 
dog endnu stærkere Modgrunde anvendes. Mod den sidste, 
der tager sit Udgangspunkt fra Livets Kortvarighed, kan 
bemærkes, at selv om Menneskene bleve 6000 Aar eller 
mere gamle, vilde det dog ingen Betydning have i dette 
Spørgsmaal, thi stillet overfor Evigheden vil et hvilket- 
somhest Aaremaal blive et forsvindende Punkt. Og paa 
den anden Side maa erindres, at Evigheden er jo ikke 
noget Hinsides, hvori man først indtræder efter Døden, 
men det evige Liv er alt tilstede i det nærværende Liv og 
virkende i Personligheden, saa at den allerede i dette Liv 
har et Evighedsmoment i sig og med dette ogsaa et Evig- 
heds-Ansvar. Naar der fremdeles henvises til Guds Kær- 
lighed og forudseende Visdom, i Kraft af hvilken han jo 
kunde undlade at skabe frie Væsener, om hvilke han 
maatte vide, at de vilde blive evig fordømte, saa kan her- 
imod siges, at Gud vilde i sin Kærlighed skabe frie Per- 
sonligheder, der først gjennem frit Valg kunde vinde evig 
Salighed og Del i Guds Herlighed, men det er jo udeluk- 
ket, naar han kun havde skabt saadanne, som kunde blive 
salige, men ikke vilde skabe saadanne, som ikke vilde og 

derfor ikke kunde blive salige. Overhovedet kan det siges, 
at Nægtelsen af de evige Helvedesstraffe grunder i et dob- 
belt Feilsyn, nemlig deri, at man er blind for, at de 
ere betingede af og derfor ogsaa en nødvendig Følge af, 
at Personlighederne ere skabte i og til Frihed — og der- 
næst i, at man opfatter Helvedesstraffene paa ren udvortes 
Maade, som frygtelige Pinsler og Kvaler, der paaføres, og 
hvor de Ulykkelige jamrer sig og klager og anraaber om 
Guds Naade og Barmhjertighed, som nu for evig er lukket 
for dem. Men dette er en fuldstændig Misforstaaelse. Hel- 
vede er ikke udenfor os, men i os selv, i Hjertets For- 
hærdelse og Forstokkelse — man frelses ikke, fordi man 
ikke vil frelses, og man modtager ikke Guds forbarmende 
Naade, fordi man ikke vil modtage den, og de Fordømte 
blive i evig Pine og Kval, fordi de vil blive i den. Saa- 
ledes hænger Problemet »evig Salighed eller evig Fordøm- 
melse« paa det Nøieste sammen med Problemet »Person- 
lighedens ubundne Frihed« i sit Evighedsvalg. 

Vi føres da atter tilbage til den hellige Skrift med et 
fornyet Spørgsmaal, om den saa absolut lærer Helvedes- 
straffenes Evighed, eller om der dog ikke kan anføres Ud- 
talelser, som gaa i modsat Retning. Man har her ment 
at kunne henvise til Steder som 1 Kor. 15,2, Joh. Aab. 
20,14, og ment at der her er Tale baade om Dødens og 
Helvedes Tilintetgjørelse, saaledes at kun Livet og Salig- 
heden blive tilbage — fremdeles har man gjori gældende, 
at Ordet &føvrog kun er Udtryk for lange Tider, men ikke 
for Evigheden, ligeledes at Ordene om Ormen, som ikke 
dør, og Ilden, som ikke slukkes (Mark. 9,4, Joh. Aab. 14,10) 
kun skulle tages i billedlig Betydning. Med Hensyn til 
Ordet &iøvrog maa bemærkes, at hvis det brugt om Død 


1 Kor. 15,6: Den sidste Fjende, som tilintetgjøres, er Døden. 
Joh. Aab. 20,4: Døden og Helvede bleve kastede i Ildsøen. 

og Fordømmelse kun skal betegne meget lange Tidsrum, 
men ikke Evigheden, saa maatte det samme være Tilfældet, 
hvor det bruges om Liv (Cwn ae vroc) og Salighed, hvorved 
vi altsaa faa baade en i Tiden begrænset Helvedespine og 
en i Tiden begrænset Salighed, hvad dog er ganske i Strid 
med Christendommens Grundlære. Ligesaa naar man til 
Forsvar for Apokatastasislæren beraaber sig paa Joh. 12,32, 
Ap. G. 3,1, Rom. 5,18, 11,32, Phill. 2,10—u og paa disse vil 
støtte Læren om Apokatastasis, da tales her kun om Frel- 
sens Universalisme, at nemlig Evangeliet tilbydes Alle, men 
der siges Intet om, at det vil blive modtaget af Alle. Over- 
hovedet maa det fastholdes, at saavel Jesus som hans 
Apostle tale med en saadan Myndighed om det absolute 
Valg mellem Liv og Død, evig Salighed og evig Fordøm- 
melse, at her ingen Plads bliver tilovers for Relativiteter, 
som en midlertidig Salighed eller en midlertidig Fordøm- 
melse vilde være, selv om de tænkes at strække sig over 
Millioner af Aar, naar der dog engang kom en Tid, hvor 
de begge ere udstrøgne af Tilværelsen. 

Og alligevel — trods Skriftstedernes Udsagn og Bevis- 
førelsens Styrke kan Sindet ikke komme til Ro ved Tanken 
om levende Væsener, der i al Evighed skulle pines uden 
nogensomhelst Udsigt til Pinens Ophør, og man vil spørge, 
om der ikke kan tænkes en Udvei. Og en saadan vil 
kunne findes, naar vi søge den sidste Aarsag til den evige 
Fordømmelse, nemlig Personlighedens frie Valg, thi da 
ville vi ogsaa deri finde Muligheden til Straffenes Ophør. 
Er Helvedesstraffene nemlig i deres sidste Grund ikke, som 
de ofte med Urette forstaas, en udenfra tilføjet Pine og 
Smerte, men den onde Villie, som forhærder sig i Trods 
og Fornægtelse overfor Gud, da aabner der sig en Mulighed 


Joh. 12,82: Jesus siger: Naar jeg bliver ophøiet fra Jorden, 
vil jeg drage Alle til mig. 


vindes 

for, at Guds evige Kærlighed og ubegrænsede Visdom ogsaa 
her vil finde en Udvei til at beseire denne Trods og For- 
hærdelse og derved fremkalde en Omvendelse til Liv og 
Salighed. Men dette bliver en Hemmelighed, et Mysterium 
(jvfr. 1 Kor. 15,51), der kan bevares som et stille Haab, 
men ikke fastslaas som en Lære, thi en Mulighed er altfor 
svag en Grund, til at derpaa kan bygges et Dogme. Luther 
har leilighedsvis antydet en saadan Mulighed, men tilføjer 
i sit kærnefulde Sprog, at den, som høilydt taler derom — 
»der plaudert unser Herrgott aus der Schule«. Der er da 
ogsaa stor Forskel paa at bevare denne Tanke som et 
lønligt Haab og paa at fastslaa den som et kirkeligt Dogme, 
som Tilfældet er med de ovenfor nævnte Theorier. Ikke 
alene er man herved i aaben Strid med Skrifterne, men 
en saadan dogmatisk Lære offentlig forkyndt vil i praktisk 
Henseende være yderst farlig. Den vil for mangfoldige 
verdslige og letsindige Mennesker blive en sand Djævelens 
Hovedpude, pulvinar diaboli, der bringer dem til at fort- 
sætte deres uchristelige Levnet uden Omvendelse og Tro, 
idet de ville mene, at saadant kan jo altid opsættes til 
den hinsides Tilværelse. Kirken har derfor med god Føie 
fastholdt den bibelske Lære om de evige Helvedesstrafre 
i rigtig Erkendelse af, at Christendommen med Undladelse 
deraf vilde miste sin moralsk praktiske Alvor og dysse 
Menneskene i Søvn istedenfor at vække dem til ihærdigt 
Årbeide paa deres Saliggjørelse og til ufortrøden Kamp for 
at vinde Livets evige Krone. Læren om den evige For- 
dømmelse skal derfor fastholdes og forkyndes, men med 
Skønsomhed overfor de forskellige Standpunkter: med Kraft 
og Alvor overfor de verdsligsindede og vantro, med Var- 
somhed overfor de anfægtede og tvivlraadige og aldrig med 
ufeilbar Sikkerhed overfor den Enkelte, thi det er et Ind- 
greb i Guds Dommermyndighed, efterdi kun han kender 

Hjerter og Tanker, kun han fælder en ufeilbar Dom — 
og derfor tilkommer ÅAfsigelsen af den evige Dom kun ham 
og intet dødeligt Menneske. 


8 67. 


Verdensfuldendelsen. 


Med Dommedag og den yderste Dom afsluttes Histo- 
riens lange Udvikling gjennem Aartusinder og dermed ogsaa 
den nuværende Verdensorden. Den stoflige Verden, som 
er draget ind med i Menneskenes Synd og dermed i Elen- 
dighed og Død, opløses i sine Elementer ved den altfor- 
tærende Verdensbrand (2 Pet. 3,10—13), og den nuværende 
synlige og sandselige Verden forsvinder (Joh. Aab. 20,11) og 
med den baade Himmel, Jord og Hav og Ålt, hvad deri 
findes, men deraf skal opstige en ny Himmel og en ny 
Jord (Joh. 21,1), hvad allerede er forudsagt i gl. Test. (Es. 
65,17, 66,22), og de skulle ikke mere forgaa, men bestaa i 
al Evighed. 

Den ny Himmel og den ny Jord er Udtryk for en hel 
ny Tingenes Orden, ganske forskellig fra den nuværende, 
det er ikke blot en forklaret Jordiskhed, men en saadan, 
hvor Himlens Kræfter fuldstændigt gjennemtrænge Jorden 
og al dens Skabning, og hvor alt det Gamle er blevet nyt 
(Joh. Aab. 21,5). Det kan ikke udtales og skildres i klare 
og tydelige Ord, fordi det ligger ganske udenfor vor nu- 


2 Pet. 3,10—13: Paa Herrens Dag skulle Himlene forgaa med 
et stort Bulder, Elementerne skulle komme i Brand og opløses, 
og Jorden og Alt, hvad der er paa den, skal opbrændes. 

Joh. Aab. 20,1: Jeg saa en stor hvid Throne og ham, som 
sad derpaa, for hvis Aasyn Jorden og Himlen flyede, og der blev 
ikke funden Sted for dem. 

Joh. Aab. 21,5: Og han, som sad paa Thronen, sagde: >»Se, 
jeg gjør alle Ting ny«. 

værende Erfaring og dermed ogsaa udenfor vor Bevidsthed, 
men den hellige Skrift udmaler det i Aabenbaringens Bil- 
ledsprog og dunkle Hieroglypher. Det er det nye Jeru- 
salem, hvor Guds Menighed har Bolig og lovpriser ham 
i hellige Ord og hellig Vandel; dens Gader ere af Guld 
som det rene Glar, og dens Mure smykkede med straalende 
Ædelstene, og dens Porte ere skinnende Perler. Der er 
intet Tempel i Staden, thi Gud Herren er 'selv Templet, 
ei heller skinner Sol og Maane i den, thi Guds Herlighed 
boer i den, og Christus er dens Lys (Joh. Aab. 21,10—23). 
Og alle de frelste Folkeslag skulle bo der og medføre al 
deres Glans og Herlighed. Midt i Staden rinder Livets 
Flod som det reneste Krystal, den tager sit Udspring fra 
Guds Throne, og langs dens Bredder voxer Livets Træ 
med mangefold Frugt, og dets Blade tjene til Folkenes 
Lægedom (Joh. Aab. 21—-22). 

Alt dette er farverige og lysende Billeder, som vække 
dunkle Anelser og saligt Haab, men Opgaven bliver at 
gjøre Rede for de Tanker, som "skjule sig derunder. Vi 
kunne da først fastholde den nye Jord og den nye Himmel 
som Udtryk for Universets forklarede Legemlighed, hele 
Tilværelsens Aandelighed aabenbarende Guds Herlighed i 
Lighed med de opstandne Menneskers forklarede Legemlig- 
hed. Dette vil da sige hele Tilværelsens Fuldendelse, 
baade Naturens og Aandens, saa at den Modsætning og Strid, 
som nu er mellem begge, vil ophøre: Naturen vil blive 
det forklarede Udtryk for Aanden, og Aanden vil fuldelig 
gjennemtrænge Naturen, saaledes at den bliver Aandens 
fuldkomne Organ og levende Udtryk. Det var dette Maal, 
hvorpaa Skabningen fra først var anlagt, og som skulde 
naaes gjennem en Frihedsudvikling i Fred og Lyksalighed, 
men som blev afbrudt ved Synden og al den indre Strid og 
ydre Elendighed, som Synden førte med sig, og som naaer 
sit Fuldmaal i Døden. Nu er dette Maal tilsidst alligevel 

naaet, men ad lange Omveie, i Frelsen ved Jesus Christus 
ført af Guds underfulde Visdom og Kærlighed. 


Fuldendelsen vil da blive den fulde Aabenbaring af 


Guds Herlighed, » dd£a, i Skabningen, og den hertil sva- 


rende Enhed af physisk og moralsk Fuldkommenhed i alle 
Maader. Nogen klar Anskuelse heraf formaa vi ikke at 


danne os, den ligger udenfor vor Fatteevne, begrænset som 
den er i vor nuværende Tilstand af Rums- og Tidsanskuel- 


ser, fra hvilken vi ikke kunne frigjøre os, men vi formaa ) 
dog begrebsmæssigt at udtrykke det i klare Tanker og for- 


staaelige Ord. Herligheden, den evige Salighedsfylde kunne 
vi nærmere bestemme baade negativt og positivt. I første 
Henseende bemærkes, at Alt det, som her trykker og hæm- 
mer og fylder os snart med Frygt og snart med Smerte, 


skal da være borte, der skal ingen Sorg og ingen Graad 


være mere, thi, som det hedder, Gud vil borttørre hver 
Taare, ingen Smerte og ingen Pine, ej heller Døden skal 
være mere, ei heller Frygt for Døden (Joh. Aab. 21,4). 
Dernæst skal dette Livs Stykværk og Uklarhed ophøre 
(1 Kor. 13,10), alle Gaader, som har voldt øs Uro, være 
løste, og alle Taager, som hvile over vor Erkenden, bort- 
veires og Ålt ligge for os i Lysets fulde Klarhed. Hertil 
kommer Salighedens positive Livsfylde, den fulde og klare 
Erkenden og Skuen af Gud, at se Gud Ansigt til Ansigt 
(1 Kor. 13,12) og se ham, som han er (1 Joh. 3,2). Denne 
fuldendte Skuen af Gud og Glæde i Gud, visio et fruitio dei, 
bliver da den fuldendte Saligheds Fylde. Hertil kommer 
endnu den uafbrudte Samværen med Christus (Joh. 14,8, 

17,24) og Samvirken med alle de Hellige, idet Alt, hvad ” 


der tidligere kunde trænge sig ind og forstyrre denne Sam- ; 


virken, indbyrdes Uenighed og ydre Fjender og Modstan- 


dere, der trænge sig ind og forstyrre Freden, nu er fjernet 


og aldrig mere skal komme igjen. 
Her reiser sig det Spørgsmaal, som ligger mange al- 


ELDE 


i 

vorlige Christne stærkt paa Sinde, om der her er Tale om 
et Samfund med de Hellige i Christi forklarede og verdens- 
omfattende Menighed, eller om der ogsaa skal tænkes paa 
en personlig Gjenkendelse af vore Kære i den lille Kreds, 
indenfor hvilken vi færdedes og virkede i det jordiske Liv. 
Det maa nu strax siges, at noget bestemt Svar herpaa 
giver den hellige Skrift ikke, noget utvetydigt Skriftsted 
til Bevis lader sig ikke anføre, og nogen fast dogmatisk 
Lære herom lader sig ikke udforme. Men paa den anden 
Side kan det fremhæves, at selv om Skriften ikke har 
nogen umiddelbar Lære om saadant Gjensyn og Sam- 
liv efter Døden, saa fremgaar det dog middelbart af 
hele dens Fremstilling af den hinsides Tilværelse. Den 
giver ogsaa betydningsfulde Fingerpeg i denne Retning, 
som antyde, at selv om der ikke gives bestemte Udsagn, 
saa er Tanken om et saadant personligt Møde og fornyet 
Samliv under helt andre Livsvilkaar dog en stiltiende 
Forudsætning. I første Henseende maa nævnes den Vægt, 
som lægges paa Jesu Opstandelse, og hvormed det i de 
forskellige Meddelelser stadigt fremhæves, at det var det 
samme Legem, hvormed han opstod, og ikke et andet 
nyformet eller nyskabt, hvori han aabenbarede sig for 
Apostlene — dernæst at de strax gjenkende ham, uden at 
han behøver at sige dem, hvem han er, ligesom ogsaa ved 
Forklarelsen paa Bjerget (Matth. 17,2 flg.). Det Samme 
gælder da om alle de Hensovede, at de opstaa i det 
samme Legem, om end i forklaret Skikkelse, og hermed 
er givet Muligheden for Gjensyn og Gjenkendelse i det 
Hinsides. Som enkelte Udtalelser kan anføres Luk. 16,9 
«(Vennerne, som modtage Eder i de evige Boliger), fremdeles 
Jesu gjentagne Ord om, at hvor han er, skulle ogsaa hans 
Venner være (Joh. 12,%, 14,3, 17,24), hvoraf maa følge, at 
de ogsaa indbyrdes kende hverandre og skulle leve et 
fortsat Liv med hverandre — endvidere hans Tale om 

Kvinden med de syv Mænd (Matth. 22,30—32), hvor det 


Ax. se re havt 


siges, at Ægteskabet skal ikke fornyes under de samme 


Livsvilkaar som paa Jorden, men heri ligger dog ogsaa, 
at Ægtefællerne atter skulle mødes, og et Evigheds Samliv 
i Kærlighed er altsaa ikke udelukket. 

Det maa da indrømmes, at Tanken om en saadan 
Gjenforening efter Døden ikke indtager nogen Forgrunds- 
plads i Jesu og Apostlenes Forkyndelse øg derfor heller 
ikke i den hellige Skrift. Men det hidrører fra, at Hoved- 
sagen er her Gjenopreisningen af den faldne Menneskehed 
og Forligelsen med Gud, som er sket i Jesus Christus. 
Herpaa skal Blikket rettes og det salige Haab fæstnes i 
Forvisningen om at skulle se Gud, som han er, og om et 
evigt Samliv med Christus, hvorover hverken Synd eller 
Død skal kaste nogen Skygge. Jesu trøsterige Ord om, 
at vi skulle først søge Guds Rige og derefter skal alt det 
Øvrige blive os tillagt (Matth. 6,33), finder sin Anvendelse 
ogsaa her. Til »alt det Øvrige« hører da ogsaa Gjensynet 
og et fornyet Samliv med vore Kære fra Jordelivet. Men her- 
med er da ogsaa alt sygeligt Phantasteri og Sentimentalitet 
afvist, hvortil Mange altfor let hengive sig, hvad der kun 
tjener til at fordunkle istedenfor at opklare Evighedshaabet. 

Det evige salige Liv skal ikke tænkes som en blot 
Skuen og Hvile i Gud, men det er tillige en Virken og 
Handlen i og med Gud. Anderledes kan det ikke tænkes, 
thi Livet selv er Virken, og Gud selv er idel Virken (Joh. 
517: min Fader arbeider d. e. virker indtil nu). Saaledes 
antyder Jesus det ogsaa i sine Lignelser, at den, som har 
været tro over Lidet i det Jordiske, vil han sætte over 


Meget i det Himmelske (Matth. 24,47, 25,21), d. e. den ringe - 


og uanselige Gerning, som et Menneske sættes til at vare- 
tage i dette Liv, skal, om den udføres med Troskab og 
Kærlighed, ombyttes med en herlig Gerning i det Himmel- 
ske, en saadan, der samstemmer med hans Evner og hans 

Attraa saaledes, at den vil fylde ham med en udelt Glæde. 
| Den Møie og Besvær, der som Følge af Synden er lagt 
" over Arbeidet og fylder Sindet med Træthed og Uvillie, 
| er hist borttagen, og Arbeidet selv vil være Fred og Glæde 
"1 Gud. Saaledes bliver Saligheden selv den rigeste Virksom- 
" hed, for hvilken den forklarede Verden bliver Genstand. 

Og naar da Verdensfuldendelsen er fuldbragt, vil Chri- 
stus overgive Riget til Faderen (1 Kor. 15,%), d. e. han 
ophører at være Midler og Talsmand, hans tredobbelte 
| Midlerstilling er nu afsluttet, thi der behøves ikke længer 
" Formidling mellem Gud og Menneskene, Synden er sonet 
" og borttaget, Adskillelsens Væg nedbrudt, og Gud er bleven 
Alt i Alle (1 Kor. 15,28). Dette maa ikke forstaas som en 
" pantheistisk Forflygtigelse af de enkelte Personligheder, 
| saa at disse forsvinde i den almene Uendelighed, men det 
er tværtimod en Bekræftelse af Personlighederne, der nu 
"ere frigjorte fra Synd og Forkrænkelighed og Død. Deres 
| Individualiteter ville bevares i en uendelig Mangfoldig- 
" hed, indenfor hvilken der vel kan tænkes Grader i Herlig- 
' hed og Salighed efter det forskellige Aandsmaal af Evner 
' og Kræfter, der er givet hver Enkelt, men saaledes, at 
| Hver faar den fulde Herlighed og Salighed i det Maal, 
| hvori han kan rumme den, og hver Enkelt vil fremstilles 
| fuldkommen i Christus (Kol. 1,28). Saaledes vil da ogsaa 
| den ganske Menneskehed, som i Aartusinders lange Løb 
"har vandret hen over Jorden, have naaet det Maal, hvor- 
"paa den fra først af var anlagt, og have vundet Herlig- 
| hedens og Salighedens Fylde i Kærlighedens evige Samfund 
"med Gud Fader, Søn og Helligaand. 

